
Pattu 


M area Revoluție din Octombrie a avut o 

luminoasă însemnătate istorică pentru poli- 
tică și economie, pentru arta și cultura lumii. 
Uraganul care a măturat vechea putere po- 
litică a ţărilor și a burgheziei, a adus un 
suflu nou în toate domeniile vieţii sociale. 
Arta muzicianului, știința biologului și chiar 
existența personală a omului au căpătat o 
vatră nouă pe care flacăra vieţii și forței 
creatoare aveau să le transforme într-o văpaie 
puternică, 

Din primele clipe ale existenţei ei, revo- 
luția s-a preocupat de toate aspectele vieţii 
sociale, mobilizind în slujba biruinţii socia- 
lismului, cele mai largi forțe ale intelectua- 
lității ruse, cu vechi tradiții progresiste. Aceste 
tradiţii ale culturii ruse sînt reprezentate prin 
Pușkin și Tolstoi, prin Glinka și Musorgski, 
prin Repin și Suricov, prin Secenov și Men- 
deleev, prin Herţen și Cernișevski și prin alți 
cărturari legați de popor, de idealuri înain- 
tate. Sînt cunoscute cuvintele prin care Mu- 
sorgski arăta că „artistul nu poate să se țină 
departe de viaţa înconjurătoare“. Este cunos- 
cută atitudinea  protestatoare adoptată de 
Rimski-Korsakov în timpul revoluției din 1905. 
Și exemplele s-ar putea înmulți. 

În lumina acestor tradiții înţelegem mai 
bine faptul că de îndată după Marele Octom- 
brie cei mai de seamă artiști și învăţaţi au 
pornit să slujească cu hotărire cauza revo- 
luției. 

În muzică, de pildă, la Conservatorul din 
Petrograd — intrat alături de cel din Mosco- 
va sub îndrumarea Comisariatului Poporului 
pentru învățămînt, în urma decretului semnat 
la 12 iulie 1918 de Lenin — își desfășoară 
activitatea Alexandru Glazunov și Maximilian 
Steinberg ; la cel din Moscova — ñ. Ippolitov- 
Ivanov, S. Vasilenko, K. lgumnov, A. Golden- 
vaiser, R. Glier, N. Miaskovski ș.a. Ilustrul 
muzicolog Boris Asafiev publică în 1919 pre- 
țiosul său „Ghid de concert“ în ajutorul nou- 
lui public care ajunsese să aibă acces în sălile 
— odinioară ermetice — de concert, și în 
anul următor monografii de popularizare des- 
pre Ceaikovski, Liszt, Rahmaninov ş.a., care 
se distribuiau la concertele populare special 


consacrate acestor muzicieni. La operele so- 


vietice cîntau Șaliapin, Nejdanova, Sobinov 


Tuza 


și alti eminenfi muzicieni ce-și dădeau con- 
cursul și la marile concerte îestive populare. 

Dacă în primele timpuri, problemele care 
se puneau muzicienilor ruși se reduceau, în 
esență, la întrebarea „Pentru sau contra?" 
încetul cu încetul acestea deveneau din ce în 
ce mai complexe și dificile. Toţi muzicienii 
progresiști erau de acord că vremurile noi 
cereau o muzică nouă. Dar felul cum trebuie 
înțeleasă această noutate stirnea naturale dis- 
cuții. Pe de o parte era evident că această 
muzică trebuie să fie legată de masele largi 
populare, ceea ce a dus la o înflorire remar- 
cabilă a genului cîntecului de masă mobiliza- 
tor. În anii 20 a îost creată „Asociaţia rusă 
a muzicienilor proletari“ (R. A. P. M.), care 
a avut un rol însemnat în dezvoltarea cînte- 
cului. Paralel, însă, activa „Asociaţia Muzicii 
Contemporane“ (A. S. M.). Sub lozinca „revo- 
luţionării“ muzicii, protagoniștii acestei aso- 
ciaţii propovăduiau renunțarea la moștenirea 
clasică, la principiile ei fundamentale și adop- 
tarea deplină a tuturor curentelor moderniste 
apusene aflate în opoziție față de academismul 
clasic. Fără a înțelege că esenţa „înnoirilor“ 
majorității moderniștilor apuseni era legată 
de forma muzicală, muzicienii din A.S.M. au 
deschis calea unei proslăviri exclusive a aces- 
tui gen de muzică. Or, chiar dacă în cadrul 
preocupărilor formale, muzicienii moderniști 
au adus îmbogăţiri ale mijloacelor de expresie 
ale muzicii, în ceea ce privește însemnătatea 
socială a muzicii lor, ei aduceau o îndepărtare 
de la tradiţiile progresiste clasice. 

Revoluţia nu fusese însă făcută de dragul 
revoluției ci era o revoluție socială, o revoluție 
profund populară, o revoluţie a celor mai 
largi mase democratice. Revoluţia avea deci 
nevoie de o artă capabilă să desiete și să 
convingă aceste mase largi; o muzică ultra- 
modernistă nu era deci capabilă să răspundă 
acestui deziderat și nu producea decît un ine- 
vitabil divorț între creatori și public. 

În legătură cu această situație, Lenin ară- 
tase într-o convorbire cu Clara Zetkin că arta 
aparține poporului, că prin rădăcinile ei cele 
mai adinci, ea trebuie să pătrundă în adîncu- 
rile maselor largi ale oamenilor muncii, să fie 
pe înțelesul acestor mase și apreciată de ele, 
să unească sentimentele, gîndirea și voinţa: 
acestor mase, să le ridice. Lenin subliniase 

menirea artei de a trezi în aceste mase simţul 
artistic și de a-l dezvolta. 

Lenin arătase că „Frumosul trebuie păstrat, 
luat ca model, de ia el trebuie să pornești, 
chiar dacă-i „vechi“. Marele conducător al 
revoluției a denunțat atitudinea nihilistă faţă 
de moştenirea culturală și prosternarea în 
fața a ceea ce este nou în arta apuseană 
burgheză, ca în fața unei divinităţi, 

Se înţelege că situația la care se referea 
Lenin nu putea dăinui multă vreme. Prolet- 
cultiștii au fost într-adevăr înfrînţi. Lenin 
a lămurit problemele legăturii culturii noi cu 
cea veche, caracterul autentic popular, parti- 
nic, pe care trebuie să-l aibă această cultură 
nouă. Îndemnurile leniniste au luminat dru- 
mul culturii noi. Tendinţa de afirmare a fru- 
museții omului liber, a luptei nobile de însem- 
nătate istorică mondială a omului sovietic, a 
devenit trăsătura predominantă a culturii so- 
vietice. Lupta nu a fost ușoară. Două lumi se 
înfruntau, două culturi, două ideologii — una 
pierzînd mereu terenul de sub picioare, cealaltă 
cîștigind mereu în putere și frumuseţe. 

Cu mult înainte de Marele Octombrie, Gorki 
— întemeietorul literaturii sovietice — excla- 
mase în „Azilul de noapte“ : „Omul — ce min- 
dru răsună acest cuvînt“. Credința în om, 
participarea la bucuriile si suferințele sale, la 
luptele și biruințele sale au înflăcărat pe cei 
mai de valoare oameni de cultură sovietică. 
Capodoperele lui Gorki și Maiakovski, ale lui 
Eisenstein și Pudovkin, ale lui Satian și Ghe- 
rasimov și ale atîtor altor eminenţi creatori de 
artă sovietici stau mărturie a acestui fapt. 

In domeniul muzicii, apele au început să se 
limpezească. S-au afirmat talente tinere ca cel 
al lui Șostakovici — a cărui primă simfonie, 
scrisă pe băncile Conservatorului sovietic le- 
ningrădean, a făcut înconjurul lumii, Serghei 
Prokofiev, reîntors în patrie în 1938, și-a pus 
toată forța creatoare în slujba noii culturi so- 
vietice, îmbogățind-o cu lucrări de cea mai 
înaltă valoare. [n dezvoltarea muzicii noi so- 
vietice, de un mare ajutor a fost Hotărirea 
“CC. al P.C.U.S. din 23 aprilie 1932 „Cu pri- 
vire la reorganizarea artistico-literară“, care 
a jucat un rol de o importanţă covirșitoare în 
evoluția de mai tirziu a culturii muzicale so- 
vietice. Cu acest prilej se desfiinţau vechile 
asociații exclusiviste, antagonice și se creau 
uniuni artistice capabile să unească forțele 
atașate regimului sovietic. Atunci, prin firea 
lucrurilor, s-au impus concluzii practice cu pri- 
vire la esenţa și caracterul artei sovietice; 
pentru ca arta să-și poată îndeplini menirea 
de a răspunde cerinţelor estetice ale maselor 
și de a le înriuri, a le uni și ridica, ea trebuie 
să fie accesibilă acestor mase, să depene mai 
departe firul tradiţiei înaintate,  proclamind 
adevărurile vremurilor noi, socialiste. 

„Adevărul este întotdeauna revoluționar“ 
spusese Lenin. A zugrăvi adevărul epocii so- 
cialiste, în esența sa cea mai profundă, a de- 
venit cerința căreia cei mai de seamă artiști 

i-au răspuns. Atunci a apărut şi noţiunea de 
„realism socialist“ — sintetizînd complexul de 
principii legate de noua metodă a realismului 
epocii socialiste, a realismului care educă oa- 
menii muncii în spiritul socialismului. 

Această metodă a devenit curînd dominantă 
în Uniunea Sovietică, atit în R.S.F.S.R. cit si 
în celelalte republici. Potrivit condiţiilor is- 
torice în care se dezvoltaseră culturile naţio- 
nale din republicile unionale, realismul socia- 
list capătă în artă concretizări diferite. Înainte 
de Marea Revoluţie Socialistă din Octombrie, 
muzica unui șir de popoare din Rusia țaristă 
era reprezentată numai prin creaţia populară- 
vocală și instrumentală. Asttel, de pildă, mu- 
zica cultă bașkiră sau cea uzbecă apar de-abia 
în anii puterii sovietice sub forma, mai întii, 
a unor prelucrări și adaptări de melodii popu- 
lare, pentru a ajunge în zilele noastre la ope- 
re, simfonii, lucrări de muzică de cameră. 

În R.S.F.S.R. situaţia era diferită. Cultura 
muzicală rusă ajunsese încă înainte de revolu- 
ție la o dezvoltare pentru care stau mărturie 
operele lui Musorgski și Ceaikovski, și deci 
avea o problematică diferită. Se înțelege că 
altfel se puneau problemele realismului socia- 
list, ale întregii culturi muzicale sovietice, în 
R.S.F.S.R. și altfel în alte republici unionale. 

Realismul socialist, în esenţă, putea însă sa- 
tisface necesități de dezvoltare atit de variate. 
De acest lucru stau mărturie creaţiile muzicale 
de mare însemnătate artistică, bucurindu-se 
de o apreciere mondială, ale lui Prokofiev, 
Miaskovski, Șostakovici, Haciaturian, Sviridov, 
Novikov, Muradelli ș.a. Victoriile muzicii so- 
vietice din acest pătrar de veac s-au obținut 
tocmai sub semnul realismului socialist, sub 
semnul partinităţii artei, sub semnul luptei 
împotriva formalismului și 'spiritului decadent. 
Cerinţelor estetico-educative ale poporului so- 
vietic le răspundeau lucrări muzicale în sti- 
luri și genuri variate — de la stilul „operei 
cu cîntece“ a lui Dzerjinski, la cel linear al 
cvartetelor șostacoviciene, de la cintecul de 
masă la preludiul și fuga pentru pian. Unirea 
trăsăturilor estetice şi etice inaintate socia- 
liste — caracteristică realismului socialist — 
era evidentă în toate creațiile valoroase ale 
muzicii sovietice. Astfel practica a anulat 
multe șabloane ale dogmaticilor. 

De un hotăritor ajutor în lămurirea deplină a 
acestor probleme au fost intervenţiile orga- 
nelor de partid, lichidarea pînă la capăt a ră- 
mășițelor cultului personalității. . 

Ele au scos în evidenţă cit de larg cuprin- 
zătoare este metoda realismului socialist, lu- 
cru firesc dacă ținem seama că e legată de in- 
finita varietate a vieţii însăși, de bogăţia de 
cuprindere a concepției umanist socialiste des- 
pre viaţă. 

lată ce explică marile succese ale muzicii 
sovietice, 

La patru decenii după Marele Octombrie, 
muzica sovietică este într-un avint continuu, 
răspunziînd din ce în ce mai cuprinzător ce- 


rințelor artistice variate ale intelectualului rus 
și colhoznicului uzbeh, ale savantului de pri- 
mă generaţie din Tadjikistan și muncitorului 
din minele Donbasului. Înaintea lui „Sput- 
nik“, muzica sovietică a făcut de nenumărate 
ori înconjurul globului, ducînd mesajul nobil 
al artei socialismului biruitor. 

Cuceririle teoretice și artistice ale muzicii 
sovietice, rod al talentului și gîndirii creatoare 
a artiștilor sovietici şi al înțeleptei lor îndru- 
mări de către Partid, constituie un izvor de 


prețioase învățămînte pentru toţi oamenii de 
artă ce-și desfăşoară activitatea creatoare în 
țările socialiste, pentru toţi acei ce-și dăruiesc 
forța artistică biruinții cauzei umanismului, 
socialismului, 

Pe temeiul realismului socialist, muzicienii 
noștri au obţinut succese remarcabile în toate 
genurile. Generaţii diferite își aduc aportul la 
crearea culturii noastre muzicale noi, în dez- 
voltarea căreia experiența muzicii sovietice este 
neprețuită. 


CAI G S>. 


Legătura cu viața, 


trăsătură de bază a muzicii sovietice 


de ZENO VANCEA 


Ua din caracteristicile fundamentale ale 
muzicii sovietice este strinsa ei legătură cu 
viaţa, cu societatea, participarea însufleţită a 
compozitorilor sovietici la toate problemele care 
frămîntă și care au frămîntat societatea sovie- 
tică în cei patruzeci de ani ai existenţei ei. A- 
ceasta este determinată în primul rînd de 
conştiinţa compozitorilor de a îi artişti cetă- 
feni, de convingerea de care sînt pătrunşi că 
arta, avînd o eminentă funcţie socială, nu şi-o 
poate îndeplini decît în cazul cînd creatorii 
se identifica cu pasiune cu ideile progresiste, 
sentimentele ce animă societatea în care trä- 
iesc, diîndu-le glas în propria lor creaţie. A- 
ceastă convingere «este desigur rezultatul unei 
educații cetățeneşii, o urmare firească a unei 
îndrumări de zeci de ani, pe care Partidul Co- 
munist a dat-o creatorilor din toate domeniile 
artei în anii puterii sovietice. Dar această con- 
ştiinţă socială se sprijină și pe o veche tradiţie, 
căci încă de la începuturile «i, în muzica rusă 
a existat un puternic ecou al frămîntărilor so- 
ciale ale vremii, iar compozitorii ruşi, mari şi 
mici, au considerat arta lor ca un mijloc de 
luptă împotriva teroarei ţariste, a inegalităţilor 
sociale, ca un mijloc de luptă pentru libertate şi 
progres. Aceste tendințe se vădesc în creaţiile 
— de modestă valoare artistică încă — ale ge- 
nerației compozitorilor de vodeviluri şi comedii 
muzicale, care marchează un prim început de 
eliberare a muzicii ruse de sub tutela muzicii 
italiene, — atotstăpînitoare pînă la o anumită 
dată. Se vădesc apoi în creaţia lui Glinka şi 
Dargomijsky, dar mai ales în aceea a compo- 
zitorilor aparţinînd grupului celor cinci, pre- 
cum și în creaţia lui Ceaikovski. 


Însuși faptul că Balakirev, şeful spiritual al 
„celor cinci“, a fost printre primii compozitori 
ruşi care au cules și notat melodii ale ţăranilor 
ruși, precum şi faptul că atit el cît şi confrații 
săi au folosit asemenea melodii populare auten- 
tice sau teme proprii inventate în spiritul aces- 
tor melodii, nu se 'datoresc numai unor consi- 
derente estetice, ci dincolo de acestea, au o vă- 
dită semnificaţie ideologică. Căci acești compo- 
zitori, ca şi poeţii, scriitorii înaintați din vre- 
mea aceea, împărtăşesc convingerea că apariţia 
în domeniul artei, a imaginii maselor oprimate 
prevestește 'apaniția lor apropiată pe scena isto- 
riei. 

Nu întîmplător Musorgski a ales pentru ope- 
rele sale — mari fresce istorice — teme în care 
poporul joacă rolul principal, creînd astfel drama 
muzicală populară, şi iarăși nu întîmplător a- 
ceste drame muzicale s-au izbit de opoziţia ve- 
hementă a publicului aristocratic rus. 

În lumina acestor fapte, cuvintele lui Mu- 
sorgski — adevărată profesie de credință în 
ceea ce priveşte semnificația socială a muzicii 
— anume că muzica este un mijloc de comuniu- 
ne între oameni, capătă un înţeles deosebit de 
adînc. Fiindcă Musorgski, ca şi ceilalți compo- 
zitori din grupul său, nu a ţinut în creaţia sa să 
comunice oamenilor atît sentimentele sale pur 
personale — cum este cazul la majoritatea com- 
pozitorilor romantici din Europa occidentală din 
acea vreme — cît sentimentele generale umane, 
un conținut emoțional care oglindește suferin- 
tele şi luptele maselor oprimate din Rusia taris- 
tă, fiind convins că operele muzicale cu un 
asemenea conţinut emoţional pot contribui la 
trezirea tuturor conștiințelor. 


Deşi în creația lui Ceaikovski, legătura com- 
pozitorului cu problemele sociale ale timpului 
său se reflectă într-un mod mai puţin direct, 
totuși celebrele sale cuvinte cu privire la faptul 
că opera îţi dă putinţa să exerciţi o înrîurire 
asupra simțămîntului muzical al maselor, arată 
în mod convingător că nici el nu ignora sem- 
nificaţia socială a artei muzicale şi eminentul ei 
rol educativ. 

Făcînd o comparaţie între aceste tendinţe care 
caracterizează muzica rusă din secolul al XVIII- 
lea și al XIX-lea şi muzica occidentală din a- 
ceastă epocă, vom putea constata că, cu puţine 
excepții, creațiile compozitoritor occidentali nu 
au în general legătură directă şi atît de strînsă 
cu problemele, cu frămîntările sociale ale tim- 
pului. 

În partea a doua a secolului trecut şi în pri- 
mele decenii ale veacului nostru, şcolile naţio- 
nale din Cehia, Ungaria şi Romînia — ţări în 
care au existat mişcări de eliberare — relevă, 
prin cei mai de seamă reprezentanţi ai lor, legă- 
tura între creaţie si problemele sociale. Este su- 
ficient să amintim astfel în primul rînd pe Ja- 
nacek, care se inspiră direct din luptele sociale 
ale vremii sale, apoi pe Enescu, Bartók, Kodaly, 


muzicieni adînc convinşi de rolul social al ape: ' 


rei lor. 

Fără a pierde semnificaţia ei general umană, 
valoarea ei de simbol al luptei pentru libertate 
și înfăptuirea unei orînduieli omenești mai 
drepte şi mai fericite, muzica compozitorilor so- 
vietici este legată aproape zi de zi de lupta 
poporului sovietic pentru construirea socialismu- 
lui, de marile realizări pe plan politic, economic, 
tehnic. Marele Război pentru Apănarea Patriei, cu 
evenimentele sale tragice, cu victoriile sale, este 
înregistrat ca într-un grandios jurnal. Intreaga 
istorie a celor patruzeci de ani de la Marea Re- 
voluţie din 1917, s-ar putea reconstitui în ope- 
rele muzicale ale creatorilor sovietici. 

Nu este cazul aci să facem o enumerare a lu- 
crărilor care justifică această afirmaţie. Totuşi 
nu putem trece cu vederea creaţii ca „Simfonia 
Leningradului“, „Cîntarea pădurilor“, „Cîntecul 
păcii“ de Şostacovici; „De strajă păcii“, „Focul 
de iarnă“, „Zdravița“ de Prokofiev sau ca ,Ni- 
kita Verșinin“ şi „Familia lui Taras“ de Kaba- 
levski ; „Tînăra gardă“ de Meitus; „Pe Donul 
liniștit“, „Pămînt desțelenit““, „Departe de Mos- 
cova“ de Dzerjinski; „Prietenia popoarelor“ de 
Glier ; cîntecele lui Dunaevski, Novikov, Mura- 
delli, Alexandrov ş.a. Ele sînt toate inspirate de 
istoria celor patru decenii de luptă si realizări. 

Bineînţeles, nu întreaga creație sovietică se 
inspiră direct din gigantica operă de făurire a 
unei vieţi noi; foarte multe lucrări importante 
în domeniul muzicii simfonice, al muzicii de ca- 
meră de toate genurile, ca de exemplu Simfo- 
nia a XXVII-a de Miaskovski si alte simfonii şi 
cvartete de acelaşi compozitor, unele din sim- 
foniile lui Șostacovici, cvartetele sale, remarca- 
bila sa lucrare pentru pian „24 Preludii şi Fugi“ 
au un conținut mult mai abstract. Faptul că lu- 
crări din toate domeniile muzicale și dintre. cele 

mai importante se inspiră din lumea realităților 
sovietice, rămîne ca o trăsătură de adîncă sem- 
nificaţie a întregii creații muzicale sovietice. 
Trebuie desigur subliniat că alegerea conţinu- 
tului unei opere muzicale din viața reală, reda- 
rea unor imagini ale vieţii, fie ele cît de gran- 
dioase, nu garantează în sine valoarea artistică 
a unei asemenea lucrări. Alegerea şi tratarea 
unui asemenea subiect nu constituie un criteriu 
estetic, fiindcă în ultima instanţă, valoarea ar- 
tistică a unei opere muzicale este în funcţie și 
de talentul și meşteșugul compozitorului. Cel 
mai grandios program nu poate suplini aceste 
condiții indispensabite pentru crearea unei opere 
muzicale valabile. Apărătorii teoriei „artei pen- 
tru artă“ susţin teza că arta trebuie să fie com- 


plet autonomă si că orice legătură a ei cu 


viaţa, „degradarea“ ei cu scop educativ, „aser- 
virea“ ei unor scopuri sociale, nu pot avea 
decît urmări catastrofale pentru puritatea ei, 
pentru valoarea ei estetică. Această concepție 
eronată izvorăște din acea tragică situaţie în 
care se zbate astăzi o bună parte din creația 
muzicală din Occident, unde divorțul între artă 
şi public devine din ce în ce mai accentuat şi 
unde acei compozitori care au pierdut orice con- 


“tact cu viaţa, închistaţi în turnul lor de fildeş, 


nu mai au altă ambiţie decît a compune pentru 
„desfătarea“ unui mic cerc de inițiați. 

Fără îndoială că alegerea din partea compo- 
zitorului a unui subiect luat din viața de azi, 
de cea mai deplină actualitate deci, cere din 
partea compozitorului si o tratare în spirit con- 
temporan, adică exprimarea unui conținut con- 
temporan cu mijloace contemporane, cu mijloace 
muzicale ale compozitorului de azi. Este desigur 
deplasat ca în epoca satelitului artificial, com- 
pozitorii să se exprime cu mijloacele muzicale 
de pe vremea diligenței, cu atît mai mult cu 
cît chiar pe vremea diligenței au existat com- 
pozitori — ca de exemplu Musorgski — care 
au creat mijloace de expresie noi, revoluţio- 
nare pentru acea vreme, care au fost apoi valo- 
rificate de generațiile următoare. Ar fi ciudat 
ca, deși s-au creat forme noi de viaţă, s-a ivii 
o nouă societate, un nou tip de om, ştiinţa, teh- 
nica în toate domeniile au făcut progrese uriaşe, 
deci totul a evoluat, numai mijloacele de ex- 
presie ale muzicii să rămînă aceleaşi ca acum 
o sută de ani. Desigur, mijloacele contemporane 
ale muzicii constituie o sferă foarte largă care 
cuprinde o serie de aspecte dintre cele mai dife- 
rite mergînd de la păstrarea tradiției sistemului 
tonal, de la dezvoltarea și îmbogățirea sistemu- 
lui modal, pînă la negarea integrală a tradiţiei 
prin dodecafonism. Caleidoscopul mijloacelor 
contemporane de expresie muzicală poate tenta 
pe mulți compozitori la experimentări sterile şi 
formale, care duc pe creatori în impas. Compo- 
zitorii sovietici — credincioși principiului legă- 
turii artei lor cu viața — sînt străini de ase- 
menea tendințe formaliste. Aceasta nu-i împie- 
dică însă să aducă înnoiri în mijloacele de ex- 
presie tradiționale, să aibă stiluri muzicale dife- 
rite, potrivit cu personalitatea lor, cu cultura 


muzicală naţională din care fac parte. Astfel 
Șostakovici se încadrează în cultura muzicală 
rusă ajunsă azi la maturitate. Tnagismul propriu 
unei părți a creaţiei lui Șostakovici, determinat 
de teme ca cele inspirate de ororile războiului 
sau de viziunea apocaliptică legată de dezlăn- 
țuirea unui război, nu poate fi exprimat decît cu 
mijloacele avansate folosite de compozitor. Şos- 
takovici nu folosește direct folclorul, el dezvoltă 
mai departe tradiţia cultă a muzicii ruse ce şi-a 
sorbit seva originală din cîntecul popular. Pre- 
ocupările sale estetice sînt orientate însă spre 
crearea unui stil național contemporan, care să 
exprime complexitatea de viață si gindire a 
vremii sale. Același lucru se poate constata în 
cazul lui Prokofiev, Miaskovski, Sviridov, Ka- 
balewski, Șebalin, Șaporîn, Galînin şi al altor 
compozitori ruși. Există şi compozitori sovietici 
care nu se pot bizui pe o tradiţie bogată şi în- 
delungată a culturii muzicale a poporului lor. 
Acesta este cazul, de pildă, al compozitorilor 
din Transcaucazia. Întemsietorii şcolilor muzi- 
cale naționale din Transcaucazia — Komitas, 
Arakişvili, Gadjibekov — s-au înscris cu un 
prețios aport la definirea particularităţilor spe- 
cifice ale stilurilor naţionale muzicale ale popoa- 
relor din această parte a Uniunii Sovietice. E- 
xistă, în unele câzuri, înrudiri esenţiale între 
aceste stiluri, dar şi profunde diferențe. Ceea ce-i 
unește pe compozitorii din Georgia, Armenia, 
Azerbaidjan este în primul rînd platforma este- 
tică generală comună — realismul socialist, le- 
gătura artei lor cu viața. Pe plan concret 
muzical, aceşti compozitori caută să-şi creeze 
stiluri naţionale în care să exprime bogăția 
tematică a vremii în care trăiesc, stiluri care se 
întemeiază pe cunoaşterea, cercetarea amănun- 
țită a particularităților modale, ritmice, instru- 
mentale ale folclorului respectiv si a posibilită- 
ților de sublimare a lor în muzica cultă de mare 
profunzime și complexitate. 

Compozitori ca Haciaturian, în primul rînd, 
Taktakişvili, Babadjanian, Kara-Karaev, Mșeve- 
lidze, Balancivadze, Maciavariani ş.a. au obţinut 


frumoase realizări în acest domeniu, unele din 
creaţiile lor bucurindu-se de o faimă mondială. 

A existat la un moment dat în decursul celor 
patruzeci de ani ai dezvoltării muzicii sovietice, 
o scurtă perioadă cînd unii compozitori sovie- 
tici împărtășeau convingerea că revoluția pe 
tărim social aduce cu sine concomitent şi revo- 
luţionarea din temelii a muzicii, a tuturor mij- 
loacelor ei de expresie, rupîndu-se definitiv cu 
orice tradiție. In urma indicațiilor leniniste cu 
privire la cultura nouă si ca rezultat al expe- 
rienței proprii, acești compozitori văzîndu-se 
foarte curînd — din cauza caracterului experi- 
mental. al muzicii lor — rupţi cu desăvirşire de 
mase, cărora aveau totuşi intenția să se adreseze, 
s-au întors la vechea moștenire clasică, pe care 
unii au lărgit-o, iar alţii pînă azi o păstrează 
întocmai. Desigur, la rămînerea aceasta în limi- 
tele stricte ale tradiției muzicii clasice ruse, a 
contribuit și dorința unei cît mai mari accesibi- 
lităţi, dorința de a fi înţeleși dintr-o dată de 
orice cetățean al Marii Uniuni Sovietice. 

Un mare număr de compozitori sovietici se 
exprimă — asa cum am arătat — într-un limbaj 
contemporan viu si colorat, în conformitate cu 
exigenţele unor noi conținuturi emoţionale, care 
se ivesc pentru omul zilelor noastre la fiecare 
pas. 

Rămânînd fermi pe poziția partinică, compozi- 
torilor sovietici de azi le este străin spiritul mor- 
bid şi decadent care stăpînește o bună parte 
a creaţiei muzicale occidentale. Adinc pătrunşi 
de un cald şi generos umanism, ei îşi pun crea- 
ţia în serviciul poporului, al oamenilor de pe tot 
cuprinsul globului. Compozitorii sovietici se 
simt atraşi de frumos și adevăr, convinşi fiind 
de rolul deosebit de important pe care artele, şi 
printre ele muzica, îl pot avea în înfrățirea 
oamenilor, indiferent de națiunea căreia îi a- 
partin, în progresul si fericirea oamenilor. lată 
de ce muzica sovietică rămîne un izvor de bo- 
gate învățăminte pentru compozitorii progresiști 
de pretutindeni. 


SĂRBĂTORIREA LUI GEORGE ENESCU LA VIENA 


La dezvelirea plăcii comemorative”) 


de ION DUMITRESCU 


Na intimplalor, în toamna anului 1888, cind 
micul George Enescu împlinise şapte ani, pă- 
rinții săi, la sfaturile profesorului de violinä si 
dirijor al orchestrei Teatrului Naţional din Iași 
-— Eduard Caudella --- au adus și instalat copi- 
lul la Viena. 

Marele oras deţinea de multă vreme pres- 
tanța de centru al vieții muzicale mondiale și 
se mîndrea cu gloria lui Mozart, Haydn, Beet- 
hoven și Schubert, a căror amintire vie si tra- 
diție răzbătea din fiecare colț si din fiecare 
inimă. 

Brahms, păşiud în ciclul ultimilor zece ani 
ai vieţii, «desfăşura în acest timp la Viena o 
prodigioasă activitate. Bruckner trăia ultimii 
ani, iar Hugo Wolf apărea periodic cu lucrări 
noi. Dulcea Vienă înveselea toată lumea cu val- 
surile si operetele lui Johann Strauss și Suppé. 

Tîrziu, în memoriile sale, amintindu-și de 
Viena copilăriei, Enescu exclamă: „era un 
Parnas demn de Euterpe“. 

Legături vechi si puternice — economice şi 
culturale — existau între Viena si Țările Ro- 
mine. O cale vie și activă care transporta măr- 
furi, pasageri și idei între strălucitul oras al 
Europei centrale și țărmurile înverzite dintre 
Cazane și Marea Neagră, era de întotdeauna 
frumoasa Dunăre albastră. Viena e un oraş 
dunărean iar Rominia o ţară dunăreani. 

Și pentru că iau cuvintul astăzi la o festi- 
vitate muzicală, într-o adunare muzicală şi în 
oraşul muzicii, vreau să adaug că aproape toți 
înaintaşii muzicii noastre, mai mari şi mai mici, 
își datorează o parte sau întreaga lor educaţie 
muzicală profesorilor si faimoasei şcoli muzicale 
vieneze. - 

Să-mi fie permis să citez aici pe: Jacob 
Mureșanu, Ciprian Porumbescu,  Wachmann, 
Wiest, Eusebie Mandicewski, Vorobkievici, Fion- 
dor, familiile Flechtenmacher și Caudella, ve- 
nind de la Viena şi stabilindu-se în Iaşii Mol- 
dovei — apoi pe Constantin Dimitrescu, Scăr- 
lătescu, Dimitrie Dinicu, marea  cîntăreață 
Hariclea Darclée. 

Un număr mare de instrumentiști vienezi de 


*) Cuvînt rostit 
„George Enescu“ la Viena. 


cu prilejul dezvelirii plăcii comemorative 
(Vezi detalii în articolul următor), 

valoare, stabiliți la noi, au susţinut cu serio- 
zitatea si meşteșugul lor primele începuturi ale 
orehestrelor noastre simfonice, iar muzica de 
fanfară a fost organizată în bună parte de mu- 
Zicanţi vienezi. 

Un număr mare dintre muzicienii noştri de 
astăzi din generaţia de mijloc, au studiat în 
perioada dintre cele două războaie mondiale la 
Viena. 

Cît priveşte pe marele nostru compatriot 
George Enescu, putem afinma, recunoscători, că 
bazele solide ale educaţiei muzicale pe care şi-a 
dezvoltat întreaga activitate de mai tîrziu, au 
fost puse de profesorii vienezi și împlinite de 
ambianța artistică înaltă a acestui oraş. 

Venit din Moldova la Viena în 1888, George 
Enescu a locuit întîi împreună cu mama sa 
într-o pensiune din Cartierul  Wiedener — 
Hauptstrasse, urmînd cursurile pregătitoare la 
clasa de vioară a profesorului Bachrich. Trecînd 
strălucit în doi ani peste cursul oficial de trei 
ani, în anul şcolar 1890—1891 îl găsim în 
aceeași matricolă a Conservatorului Societăţii 
Prietenilor Muzicii ca elev în cursul superior 
la clasa profesorului Hellmesberger junior, care 
l-a găzduit şi s-a îngrijit părinteşte de educația 
sa muzicală, 

Între anii 1888-—1893, matricola Conservato- 
rului îl arată făcînd studii muzicale strălucite 
și trecînd examenul de absolvire a cursului su- 
perior de vioară cu certificat de maturitate şi 
medalia Societăţii Prietenilor Muzicii. Avea 12 
ani. În ultimul an petrecut la Viena între 
1893—1894, urmează compoziţia în clasa profe- 
sorului Robert Fuchs. 

Chiar din 1892, la II ani, se menţionează 
participarea la diferite concerte publice şi în 
cadrul Conservatorului. 

Cronicile muzicale apărute în presa de atunci 
se întrec în laude. Publicul si critica muzicală 
vieneză simt talentul și-l încurajează. Este so- 
cotit un „copil fenomen“ și i se prezice un mare 
viitor. 

În memoriile sale, Enescu aduce din plin 
prinosul recunoştinței pentru profesorii și pentru 
Viena copilăriei. 

Ajuns la capătul vieţii şi înălțat sus pe trep- 
tele gloriei, Enescu priveşte în depărtarea amin- 


Compozitorul Ion Dumitrescu 


— prim-secretar al 


Uniunii 


Compozitorilor din R.P.R. — rostindu-și cuvîntul cu 


ocazia dezvelirii plăcii comemorative George Enescu 


liritor ca odinioară din turnul Si Ştefan peste 
Viena iubită. 

Numai ea i-a sădil în inimă și în singe res- 
pectul pentru marii clasici ai muzicii. La con- 
certele de muzică de cameră sau între orches- 
iranții operei si ai concertelor simfonice, unde 
îl purta bunul sáu profesor, micul Enescu de- 
prindea meșteșugul și se înfiora de marile 
frumuseți ale muzicii. 

în amintirea lui Enescu dinaintea morţii per- 
sistä vie ligura lui Beethoven, aşa cum reieşea 
din povestirile bătrînului Hellmesberger, iar per- 
sonalitatea luminoasă a lui Brahms răzbate 
puternic din paginile memoriilor sale. În or- 
chestra Conservatorului, așezat la primul pu- 
pitru de la vioara I-a, Enescu a cîntat în cîteva 
rînduri în fața compozitorului, lucrări ale aces- 
tuia. 

În misiunea pe care a împlinit-o cu priso- 
sință, Enescu a pornit cu paşi siguri din oraşul 
și dintre oamenii care au știut să vadă în el 
pe viitorul mare artist, să-l formeze, să-l încu- 
rajeze și să-i deschidă calea spre glorie. 

În oracul muzicii, al oamenilor buni şi veseli 
a rămas o parte din sufletul său, închis în 


pietrele acestei case, în sălile Conservatorului, 
în viața și istoria acestui mare centru de cul- 
tură, alături de personalitățile care l-au cinstit, 
trăind, luptind, visînd si murind într-însul. 


Au trecut doi ani şi jumătate de cînd inima 
lui George Enescu a încetat să mai bată. Dar, 
trăind veşnic prin opera sa, marele muzician 
este prezent printre noi, iar interesul pentru 
personalitatea sa artistică si față de creaţia 
sa a crescut considerabil în țară și în străină- 
tate. 

In Republica Populară Romină, muzica lui 
Enescu pătrunde din ce în ce mai mul şi mai 
profund în rîndurile maselor largi. Ultimele sale 
lucrări, mai puţin răspînidite înainte, devin pe 
zi ce trece bunuri ale întregului nostru popor. 

Valorificarea moştenirii spirituale a lui George 
Enescu se bucură de toată atenţia și sprijinul 
guvernului nostru. Pentru a menţine mereu vie 
creaţia şi memoria marelui artist, în mai puţin 
de doi ani a fost constituit „Muzeul George 
Enescu“, a fost organizat un important concurs 
internaţional de interpretare purtînd numele 
ilustrului muzician și care va avea loc anul viitor 

în luna septembrie la Bucureşti. Au avut loc 
concursuri pentru făurirea unor monumente în 
memoria lui Enescu, au fost instituite premii, 
s-a trecut la editarea masivă a operelor sale 
şi la răspîndirea lor în țară şi peste hotare. 

Opera lui George Enescu, de o neasemuită 
bogăţie, intim legată de sufletul și de muzica 
poporului său, exprimînd înalte idei umaniste, 
este rodul unei evoluţii treptate, începînd cu 
Poema romînă şi terminînd cu Simfonia de 
cameră. 

Primele compoziţii cunoscute pretutindeni au 
demonstrat lumii întregi geniul poporului ro- 
min. Operele din ultima perioadă — încă puţin 
cunoscute — sînt creaţii de maturitate şi së 
înscriu cu cinste în patrimoniul muzicii contem- 
porane universale. 

Pe linia evoluţiei creației muzicale a lui 
George Enescu se înscriu eforturile şcolii 
noastre muzicale de azi. Vrem să dezvoltăm 
caracterele specifice ale muzicii noastre, păs- 
trînd originalitatea ei si legătura cu muzica 
populară, comoară de preț a poporului nostru. 
Așa socotim noi că putem fi contemporani si 
moderni, aşa credem că putem contribui la 
îmbogățirea muzicii universale. 

Iar în complexul frămîntărilor muzicii contem- 
porane, socotim că orizontul care se poate des- 


Ín oraşul primei ucenicii 


chide acestei arte poate fi imens, dacă stimulăni 
talentele si perfecționăm neincetat meşteşugul. 

Salutăm cu entuziasm şi recunoştinţă acţiunea 
întreprinsă de Asociaţia Romîno-Austriacă şi de 
către Comitetul Enescu pentru cinstirea şi popu- 
larizarea personalităţii marelui muzician romîn. 

În orașul în care au lăsat amintiri preţioase 
atiția oameni mari ai lumii, trecătorii vor avea 
de acum ocazia să citească o nouă inscripţie 
comemorativă despre un muzician romîn dăruit 
întregii lumi. 

Ne alăturăm cu toată energia si cu toate 
forțele pentru sprijinirea acțiunilor și activității 
Comitetului. 

Consider ca o deosebită cinste însărcinarea 
de a saluta la Viena, în numele muzicienilor 
romîni, pe muzicienii austrieci, pe membrii Aso- 
ciației  Romiîno-Austriacă si ai Comitetului 
Enescu, exprimîndu-le toată gratitudinea şi ad- 
mirația noastră pentru iniţiativele pe care le 
iau. 

In cadrul dorinței fierbinți de pace şi prie- 
tenie, care ne însuflețește pe toți, muzicienii 
noştri luptă pentru o viață mai bună, pentru o 
muzică înaltă, pentru ridicarea poporului si 
cinstirea celor mai buni fii ai săi. 

Și aceasta este aspirația comună care ne 
leagă pentru totdeauna de Dumneavoastră. 


duminică 29 septembrie 1957 


a lui Enescu 


de ZENO VANCEA 


D. curînd am avut cinstea să fac parte 
din delegația culturală romînă invitată în ca- 
pitala Austriei, pentru a asista la manifestările 
sărbătorești legate de numele marelui nostru 
muzician George Enescu, şi la dezvelirea plăcii 
comemorative de pe casa în care a trăit şi în- 
văţat copilul Enescu în anii uceniciei sale vie- 
neze. 

În vederea acestui eveniment și a organizării 
unei serii de manifestări festive, s-a constituit 
un „Comitet festiv George Enescu“ din care au 
făcut parte personalități de seamă din Austria, 
ca Priimarius Dozent dr. Joseph Bloch, Herbert 
von Karajan, Joseph Marx, Hans Swarowsky, 
Rudolf Moralt, Josef Krips, Erich Schenk, Otto 
Schulhof, Cesar Bresgen, Paul Badura-Skoda, 
Karl Etti, Marco Frank, Gottfried Kassowilz, 
Armin Kaufmann, Ernst Moravec, Marcel Ru- 
bin, Wolfgang Russ-Bovelino, Robert Schollum, 
Max Schönherr, Otto Siegl, Hans Sittner, Fritz 
Skorzeny, Ernst Tittel, Alired Uhl, Ernst Lud- 
wig Uray, Leopold Mathias Walzel, Hans We- 
ber, Friedrich Wilagous, Alexander Witeschnik. 

Prima manifestare a fost însăși dezvelirea plă- 

cii comemorative, avînd în basorelief chipul lui 
George Enescu. Această solemnitate s-a desfă- 
șurat într-o atmosferă de reculegere caldă, des- 
chisă de sunetele părţii lente din Octuorul de 
coarde de George Enescu. După o scurtă alo- 
cuțiune a reprezentantului primăriei, a luat cu- 
vîntul compozitorul Ion Dumitrescu, şeful de- 
legațieii culturale romîneşti (textul cuvîntării este 
reprodus în revistă). 

Academicianul Tudor Vianu a evocat legătu- 
rile vechi existente între oamenii de cultură! 
din țara noastră si cei din Austria, amintind 
figuri de seamă ale culturii noastre ca Mihail 
Eminescu, Ciprian Porumbescu, George Enescu, 
în formarea cărora vechea cetate a culturii de 
pe malurile Dunării a jucat un rol atît de în- 
semnat. I. Beziadovski — însărcinat cu afaceri 
al R. P. Romiîne în Austria — a mulțumit, în 
cuvîntul său, primăriei din Viena si Comitetului 
Enescu, pentru gestul prin care au cinstit me- 
moria lui George Enescu. În cuvinte puţine, re- 
prezentantul primăriei a asigurat pe toți cei de 
fațā de grija pe care autorităţile municipale vie- 
neze ọ vor avea față de ageastă placă care, 


Stefan şi Valentin Gheorghiu concertind la Viena la Brahms-Saal, în cadrul manifestărilor prilejuite de dez- 
velirea plăcii comemorative George Enescu 


dincolo de omagiul adus marelui muzician ro- 
min, este şi un simbol al legăturilor culturale 
dintre poporul romîn și poporul austriac. 

A avut loc apoi, la Brahms-Saal, un concert 
festiv la care şi-au dat concursul muzicieni din 
Austria şi Romiînia. Ștefan Gheorghiu şi Va- 
lentin Gheorghiu au tălmăcit Sonata a Il-a 
pentru vioară şi pian op. 25 în „caracter popular 
romiînesc“, Jolanda Mărculescu, acompaniată la 
pian de Radu Drăgan, a cîntat lieduri de Geor- 
ge Enescu și Mihail Jora, iar în încheiere o 
formaţie de solişti ai radiodifuziunii austriace, 
sub conducerea dirijorului Karl Etti — un fidel 
prieten al muzicii romineşti — a interpretat 
Simfonia de cameră de George Enescu. 

Acest concert a însemnat un mare succes al 
muzicii romineşti, încă insuficient cunoscută în 
toată bogăţia si varietatea ei în Austria. Muzi- 
cienii noștri au fost la înălțime, tălmăcind ope- 
rele în condiţii strălucite (compozitorul Joseph 
Marx îmi spunea, referindu-se la Stefan Gheor- 
ghiu: „Dieser Geiger hat mir recht ins Herz 
gefiedelt! — „Acest violonist mi-a cîntat drept 
la inimă“). 

Oamenii de cultură si personalităţi oficiale 
austriace au mai avut prilejul să aprecieze arta 
muzicienilor romîni în cadrul recepţiei oferită de 
ambasada R.P.R. Aci frații Gheorghiu au cîntat, 


în acel chip remarcabil care le e propriu, „Im- 
presiile din copilărie“ de Enescu, Valentin 
Gheorghiu apărînd si în Andante spianato şi! 
Poloneza de Chopin, iar Jolanda Mărculescu 
acompaniată de Radu Drăgan a interpretat 
muzică de M. Jora, G. Fauré si A. Thomas. 

Cu acest prilej oamenii de cultură romîni şi 
austrieci au avut convorbiri rodnice, înnodînd 
legături tainice. Dar dincolo de aceste mani- 
festări sărbătoreşti, delegația culturală romînă 
a avut ocazia să cunoască o serie de aspecte 
ale vieții din Austria și să întărească relaţiile 
cu oamenii de cultură din această ţară. 

În cursul şederii delegaţiei romine la Viena, 
a avut loc şi o întîlnire cu creatorii austrieci 
la sediul Asociaţiei compozitorilor. După un sa- 
lut cald rostit de Joseph Marx, președintele a- 
sociaţiei, compozitorul Ion Dumitrescu a făcut 
o interesantă expunere, analizînd căile pe care 
se dezvoltă muzica contemporană romînească. 
Vorbitorul a subliniat că muzicienii din tar 
noastră se înscriu pe drumul unei arte naționale 
care își are rădăcinile în cîntecul popular, ale 
cărui resurse specifice de ordin modal şi ritmic 
— constituind obiectul unui studiu aprofundat 
-— îşi găsesc o dezvoltare creatoare în cele mai 
diferite genuri muzicale. În această privinţă, 
compozitorii din generaţiile de azi se afirmă 

printr-un aport variat şi original în. adîncirea 
și continuarea neprețuitei moșteniri lăsate de 
George Enescu. 

Muzicienii austrieci au manifestat un deose- 
bit interes pentru aceste preocupări, relevînd 
faptul că, ridicînidu-se deasupra unui pitoresc exo- 
tic, muzica romiînească atinge valori si esențe 
cu mult mai profunde. În continuare, compozi- 
torul Ton Dumitrescu a scos în evidență spri- 
jinul multilateral de care se bucură creatorii 
români din partea statului. După această expu- 
nere, a urmat un schimb de idei între compozi- 
torii romîni și austrieci, întrevederea încheindu- 
se într-o atmosferă deosebit de cordială. Merită 
să menționăm, de asemenea, vizita delegaţiei la 
Herbert von Karajan, cu care prilej a avut loc 
un interesant 'schimb de păreri între cei de faţă. 

L-am auzit pe Karajan la pupitrul dirijoral 
în cadrul unui concert simfonic în care a dat 
o admirabilă tălmăcire Simfoniei „Din lumea 
nouă“ de Dvorak, alături de un concerto grosso 
de Händel si un concert de pian de Gottfried von 
Einem. În „Othello“ de Verdi l-am apreciat pe 
regizorul Karajan deopotrivă cu dirijorul Ka- 
rajan. Într-adevăr, nu ştii ce să admiri mai 
mult, talentul său de şef de orchestră sau viziu- 
nea sa scenică excepţională. Karajan este, de- 
sigur, una din cele mai proeminente personali- 
táti ale interpretării muzicale mondiale. Spre 
norocul nostru, la acest spectacol şi-au dat con- 


Aniversarea muzicologului 


Muzicotogul dr. Erich H. Müller von Asow, fonda- 
torul epistotografiei muzicale. a împlinit la 31 august 
a c. vârsta de 65 ani. Elev al lui Hugo Riemann, el 
a condus pînă în 1933 secţia muzicală din Institutul 
„Mitteleuropa“ (Europa centrală) din Dresda, trăind 
apoi ca om de știință fără angajament mai ales în 
străinătate, Incepind din anul 1945, el ocupă funcția 
de director la Arhiva Internaţională de scrisori ale 
muzicienilor (I:M.B.A.) din Berlin. Din multipiele sale 


cursul şi cîntăreţi dintre cei mai buni de la 
„Scala“ din Milano. Caracterul excepţional al 
acestui spectacol nu a putut eclipsa însă altele, 
şi ele de excepțional nivel, ca „Tristan“ (dirijor 
R. Moralt), „Martha“ de Flotow, „Waltraum“ 
de O. Strauss (ultimele două montate la „Volks- 
oper“). 

La Ministerul Învățămîntului Public ne-a pri- 
mit, între alții, consilierul ministerial Waldstein, 
care răspunde de problemele muzicii. Peste tot 
am fost intimpinati cu o excepţională amabili- 
tate. În acest sens merită a fi citat faptul că 
după o vizită la primarul orașului, Jonas, a- 
cesta ne-a pus la dispoziție un autobuz cu 
care ne-am plimbat în tot oraşul, vizitînd car- 
tierele muncitoreşti noi, noua sală de sporturi 
și întruniri publice (de 15.000 locuri), un hotel 
pentru tineri străini ş.a. 

La universitate ne-a întîmpinat rectorul prof. 
dr. Erich Schenk, această somitate de renume 
mondial în domeniul muzicologiei, care ne-a 
promis că în curînd ne va vizita ţara. 

Toate aceste întîlniri au contribuit la o mai 
bună înțelegere reciprocă, au constituit noi a- 
porturi la întărirea legăturilor culturale dintre 
Austria si Romînia. Si nu este întîmplător că 
ele s-au desfășurat sub girul postum al lui 
George Enescu — acest mare muzician umanist 
care întotdeauna a crezut în prietenia popoare- 
lor și a militat pentru ea. 


E. H. Miller von Asow 


publicaţii, în afară de ediţiile scrisorilor de muzicieni 
(Schütz, Bach, Händel, Haydn, Gluck, Mozart, Brahms, 
Reger s. a), lucrări ca „Lexiconul muzicienilor ger- 
mani“ (Deutsches  Musikerlexikon“) si „Indexul te- 
matic al lucrărilor lui Richard Strauss“ sînt pretutin- 
deni cunoscute. 

De asemeni, E. H. Miiler von Asow este autorul 
unei lucrări despre istoria muzicii în Transilvania. 


UN GLORIOS CENTENAR MUZICAL: CORUL DIN CHIZĂTĂU 


Scrisoarea tovarăşului Dr. Petru Groza 


P reşedintele Marii Adunări Nationale 


Dragi bănățeni, dragi ţărani din Chizătău, 


În istoria satului Chizătău se înscrie astăzi 
O zi pe care o serbează nu numai Banatul 
doinelor si cîntecelor noastre, dar si întregul 
popor din patria noastră, privind cu drag spre 
acest sat. 

S-au împlinit 100 de ani de la înființarea 
corului sătesc din Chizătău. Cei care avem 
locuri de răspundere în munca şi lupta poporu- 
lui nostru pentru un viitor mai fericit, pentru 
înălțarea patriei noastre și pentru apărarea şi 
întărirea păcii în lume, ne oprim, în gîndu- 
rile noastre, cu drag la sărbătoarea voastră de 
astăzi, dîndu-ne seama că îmbrăcînd voi haina 
de sărbătoare, cinstiți împreună cu corurile şi 
janfarele sătești care năvălesc spre voi din 
toate colţurile Banatului, frumoasele tradiții 
ale părinților, si strămoşilor voştri, care au ri- 
dicat şi n-au scăpat din miini niciodată stea- 
gul artei noastre populare. 

S-a vorbit şi se va vorbi încă de Chizătău, 
de tot ce s-a făcut pe acest tărim în timpul 
care s-a scurs si astfel întreaga țară va eu- 
noaşte trecutul corului din acest sat, încadrat 
în giorioasele manifestări ale corurilor si fan- 
farelor din Banat. 

Primăvara vieții mele, pe care am trăit-o în 
mijlocul bănățenilor în Coşteiul 
Mare din vecinătatea voastră ne- 
mijlocită, este plină de amintirile 
care mă leagă de satul şi ţăranii 
de odinioară din aceste comune, 
ale căror haine pitoreşti le îm- 
brăcam cu mîndrie şi eu adese- 
ori, încadrîndu-mă în echipele 
ţărăneşti. 

Port în sufletul meu amin- 
lirea zilelor de sărbătoare pe 
care le petreceam la Chizătău, 
împreună cu tatăl meu, prin- 
tre sătenii de atunci și în fa- 
milia Şepeţeanu. 

Păstrez cu pietate şi amin- 
tirea preotului Lucian  Şepe- 
teanu care ne găzduia. Tatăl 
acestui preot, Trifu Şepeţeanu, 
a înfiinţat acum 100 de ani, 
în 1857, primul cor sătesc de 
plugari din Banat, înjghebat 
şi îmbrăţişat cu entuziasm de 
către săteni, în condițiile grele 
ale unui regim feudal şovin. 


După bunicul şi. tatăl, au urmat nepotul 
Sever Şepeţeanu la conducerea acestui cor, 
care s-a menţinut în toate vremurile și pînă în 
zilele noastre la înalt nivel artistic, constituind 
o mîndrie a corurilor din Banat și a ţării 
noastre. 

Harnica, vinjoasa plugărime bănățeană nu 
numai că a păstrat în decursul veacurilor cu 
dîrzenie patrimoniul cultural al poporului ro- 
min, dar l-a îmbogăţit necontenit, cu darurile 
sufletului lui, înnobilînd cu fermecătoarele lui 
doine, munca şi lupta grea, chiar şi în vremu- 
rile de restriște şi cotropiri străine. 

Din izvorul nesecat şi fără seamăn de bogai 
al artei acestui popor s-au inspirat marii săi 
fii, folcloristul academician Tiberiu Brediceanu 
de la Lugoj, clasicul culegător de folclor mu- 
zical de mai tîrziu. 

Pe acest roditor meleag a răsărit şi arta 
foletoristului Sabin Drăgoi. Tot acolo a răsărit 
Ion Vidu, cu corul lui din Lugoj, Iosif Vel- 
ceanu, Timotei Popoviai şi alţii, apoi Filaret 
Barbu, care ne-a adus din Banat melodiile 
operetelor „Ana Lugojana“ şi „Plutaşul de pe 
Bistrița“. Tot în Banat a apărut şi marele te- 
nor Traian Grozăvescu. De aici a răsărit şi 
cunoscutul cîntăreț Grozuţă, care duce astăzi 
faima cîntecelor și doinelor bănăţene pina de- 


Dr. Petru Groza, preşedintele Prezidiului Marii Adunări Naţionale, în mij- 
locul ansamblului artistic al comunei Coșteiul Mare (Banat), cu decenii 
în urmă 


parte peste graniţele ţării. $i asa mai departe, 
un şir de fii ai Banatului s-au răspîndit şi au 
popularizat împreună cu elementele muzicale 
specifice Banatului, doine cu înilorituri melo- 
dice încîntătoare, hore vaniate, dansuri cu rit- 
muri sincopate „de doi“, pe picior „cu contra 
tact“, cum le numește vechiul meu prieten, 
plugarul Justin Sora, fluieraş din patru gene- 
rații, din Tigvanul Mic, de lingă Oraviţa, cu- 
noscut prin emisiunile noastre de radio. 

Acolo au răsărit plugari care nu cunoşteau 
alfabetul, nu știau ceti si scrie, dar erau stă- 
pîni pe notele muzicale, unii din ei creîndu-şi 
faima nu numai de dirijori, dar si de compo- 
zitori. 

Cintecele corului din Chizătău pătrundeau 
neîncetat şi dincolo de graniţele Banatului. 

Bihoreanul Iosif Vulcan, fost academician, al 
cărui semicentenar se serbează acum, a eter- 
nizat acest cor si în literatură în piesa sa de 
teatru „Ruga de la Chizătău“, intrată în re- 
pertoriul tuturor grupurilor de  diletanţi, pe 
care le constituiau pe vremuri pe linia rezis- 
tenţei naționale, sub un regim şovin, înlocuind 
în tinereţea noastră teatrele romînești pentru 
care nu se dădeau concesiuni. 

Am imaginea corului din Coştei şi Sîlha, cu 
plugarul Stoicănescu, a corului din Belinţ, Ic- 
tar, Bocşa și multe alte coruri din cele cîteva 


sută din Banat, precum şi amintirea concursu- 
rilor de coruri, care cu peste jumătate de secol 
în urmă, prin măreţia si varietatea producţiu- 
nilor au impresionat o lume întreagă. 

Cîntecele acestor conuri au atras în Banat 
şi pe bucovineanul Ciprian Porumbescu, ca 
admirator, venind de la Brașov, în timpul cînd 
crea opereta „Crai Nou“. 

lată pentru ce regret că din motive dincolo 
de voința mea, nu pot participa la sărbătoarea 
voastră, revăzînd locuri și poate pe mulţi din- 
tre plugarii de vîrsta mea la care gîndesc cu 
mîndrie. 

Astăzi. tineretul de la sate, Hi de plugari, 
păşind înainte pe drumul deschis de vrednicii 
lor înaintași, va continua tradiţiile cîntecului 
bănăţean pline de fermecătoare melodii, precum 
şi ritmul variat, specific al jocurilor bănăţene. 

Sîntem încrezători că acest tineret nu numai 
că va păstra cu sfințenie această comoară a 
culturii noastre naţionale, dar o va spori cu 
noi creaţii populare, pentru ca din ele să se 
inspire arta noastră muzicală din toate colţu- 
rile ţării, ducînd arta noastră populară pînă 
dincolo de granițele ţării si însuilețind munca 
noastră comună spre un viitor luminos, întă- 
rind neîncetat patria noastră care isi asigură 
un loc de cinste în marea familie a popoarelor 
ce construiesc o viață nouă şi luptă pentru 
pace. 


Manifestatii sărbătoreşti 


J, zilele de 28 sí 29 sep- 
tembrie a. c., cel mai vechi cor 
de plugari din fara noastră și-a 
sărbătorit un veac de rodnică 
existență. Manifestările artistice 
care au avut loc în Chizătău în 
toamna aceasta au întrecut în 
amploare tot ceea ce suflarea bă- 
nățeană, prezentă prin cei 10— 
15.000 de ţărani, a cunoscut 
vreodată în trecut. 

Primele informaţii scrise asu- 
pra corului de plugari din Chi- 
zătău ne atestă existența forma- 
fiei încă din jurul anului 1840. 
Ziarul „Luminătorul“ din Timi- 
şoara (nr. 47 din 1885) notează 
următoarele impresii ale unui 
„ardelean“ anonim: „Mai cu 

1) Sever Şepeţian: 


de VIOREL COSMA 


seamă m-au interesat împărtă- 
şirile ce ni le făcea parohul Şe- 
pețian senior, cărunt la păr, însă 
tînăr la inimă şi vesel, despre 
începuturile prime în anul 1840 
ale corului plugarilor din Chi- 
zătău“ 1). Pe vremea aceea fä- 
ranii bănățeni erau încă iobagi. 
Din lipsa arhivelor şi documen- 
telor precise, data nu a fost 
luată în considerare. 

În anul 1857, preotul Trifu 
Șepețian împreună cu 40 de plu- 
gari a organizat primul cor a- 


„Corul de la Chiză- 
tău“ 100 de ani (1857—1957), Buc. 1957, Ed. 
de Stat didactică -şi pedagogică, pag. 33. 
Majoritatea dateior sînt extrase din această 
monografie şi din „Istoricul corului din 
Chizătău“ de Lucian Şepeţian,!904. 


mator din fara noastră. Cerce- 
tările întreprinse asupra dezvo!- 
tării mişcării corale în peninsula 
balcanică ne arată că formația 
rominească de la Chizătău re- 
prezintă prima înjghebare de a- 
cest fel din întreg sud-estul eu- 
ropean. 

Greutăţi inerente au stat la 
început în fața corului, dar se 
pare că nici una n-a fost mai 
dificil de învins: ca aceea a re- 
pertoriului original, legat de as- 
pirațiile poporului romiîn asuprit: 
în imperiul habsburgic. Prin mij- 
locirea pianistei Sofia: Vlad Ră-- : 
dulescu, a dirijorului Lucian Se- 
pețian (fiul întemeietorului an- 
samblului) şi a unor creatori 


ardeleni, s-a reușit ca melodiile 
populare rominești să fie armo- 
nizate pentru patru voci bär- 
băteşti, astfel ca în jurul anului 
1870 corul de la Chizătău să 
poată cînta „Deşteaptă-te romi- 
ne“, „Acum e miezul nopții“, 
„lancu merge la Abrud“, „Eu 
aveam odată“, „Ca un glob de 
aur“ 2) s.a. 

Afirmarea corului de la Chi- 
zătău dincolo de hotarele comu- 
nei's-a prodiis în anul 1866, cînd 
țăranii bănățeni conduşi de 
„popa Trifu“ (căci așa-i zi- 
ceau localnicii) si instruiți de 
Ioniță Șepețian, au debutat pe 
scena din Timişoara. Succesul 
se pare că a fost deosebit, de 
vreme ce în 1868 au fost din 
nou invitați să concerteze în 
capitala Banatului, iar în 1869 
au apărut şi la Arad. Despre 
interesul trezit la concertele plu- 
garilor din Chizătău, reținem — 
în lipsa cronicilor scrise — a- 
firmația lui Ioniță Sepeţian din 
„Istoric“ că „oamenii veneau ca 
vrăjiți, prin ploaie și frig, să ne 
vadă“. Moartea timpurie a a- 
cestuia (1870) l-a lăsat pe bă- 
trinul Trifu Șepeţian cu greaua 
sarcină a instruirii corului mai 
departe, în ciuda virstei înain- 
tate a preotului. Acum apare al 
„treilea Şepeţian“ la conducerea 
formaţiei: Lucian. 

Sub conducerea noului dirijor, 
corul de la Chizătău concertează 
în afara comunei dobîndind c 
reală faimă în tot Banatul. In 
anul 1882 organizează jubileul 
unui sfert de veac de existenţă. 
Este un moment important in 
viața muzicală bănățeană, fiind- 
că în fața unui juriu pretenţios 
alcătuit din Ciprian Porumbescu, 
compozitorul Nichy Popovici, di- 
rijorul Iosif Czegka, directorul 
Filarmonicii din Timişoara Ru- 
dolf Karrasz etc., a avut loc o 
mare „emulare“ de coruri fără- 
2) Nu ar fi exclus ca „Manualul de ar- 
monie muzicală" de Isidor Vorobchievici, a- 
părut în 1869 la Cernăuţi şi care circula 
în imperiul habsburgic să fi pătruns în 
Ardeal şi Banat, iar unele cîntece aranjate 
aci pentru cor mixt şi bărbătesc să fi 
constituit un bun ajutor în repertoriul co- 
rului de la Chizătău. La p. 104 se află 
de pildă cîntecul „La mormîntul amorizatei“" 
iar la pag. 108 ,,Cíntecul lui lancu“, am- 
bele pentru cor bărbătesc. Facem această 
supoziţie întrucît „Ca un glob de aur", 
compoziţie atribuită lui Iraclie Porumbescu, 
tatăl compozitorului care va participa în 
1882 la jubileul de la Chizătău, se bucură 


de o largă circulaţie în Bucovina pe la 
mijlocul secolului trecut, 


nești. Majoritatea conducătorilor 
de formații erau plugari (Ion 
Stoicănescu, C. Popovici, P. 
Mărgineanu). Entuziasmul lui 
Ciprian Porumbescu a fost co- 
municat în scris, sorei sale Ma- 
rioara : „...Te uitai cu emoție la 
marțialele chipuri care cu no- 
tele în mină urcau scena şi se 
așezau în semicerc, pe cînd diri- 
gentul, postat în mijlocul lor, 
dădea cu mina măsura, cu acea 
mină pe care o ştim că poate să 
poarte doar plugul și toporul... 
Lucrul acesta nu mi-a fost dat 
să văd şi probabil nici n-o să-l 
mai văd asa curind“. Iar tatălui 
său i-a scris mai apoi: „,Credeți- 
mă că şi eu am avut o îndestu- 
lare deosebită“, i 
Concursul jubileului de la. Chi- 
zătău a dezvăluit celor prezenți 
necesitatea instructorilor artis- 
tici. Deși cu doi ani mai înain- 
te (1880) luase ființă primul 
curs pentru dirijorii țărani, to- 
tuşi abia după emularea de la 
Chizătău le-a fost clar tuturora 
că mișcarea corală din Banat nu 
se poate dezvolta decit cu oa- 
meni bine pregătiți muzical. 
Imediat după 1882, corul de la 


Chizătău a devenit mixt spre’ 
„încîntătoarea surprindere“ a ce- 


lor care au văzut „pe scenă plu- 
gărițe“ bănățene. Exemplul chi- 
zătenilor a prins cheag şi în ce- 
lelalte comune învecinate. Š). 

În pragul veacului nostru, for- 
mația plugarilor din Chizătău 
era nelipsită de la toate mani- 
festările artistice importante din 
Ardeal și Banat (in 1890 a avut 
loc întîlnirea cu corul Metro- 
politan din Iași condus de Ga- 
vriil Musicescu, în 1892 a par- 
ticipat la serbările „Astrei“ din 
Sibiu, apoi a concertat la Blaj, 
bucurindu-se de concursul frați- 
lor Traian şi Iacob Mureşianu 
etc.). Afirmarea, dar mai ales 
acțiunea culturală întreprinsă 
de ansamblul din Chizătău au 
atras furia autorităților austro- 
ungare care au trecut la repro- 
siuni (refuzarea statutelor, con- 
fiscarea steagului şi a bibliotecii 
muzicale, interzicerea repetiții- 
lor, chiar arestarea coriştilor). 

Un moment important în viaţa 


3) S-au dedicat versuri formaţiei plugarilor 
bănăţeni. Vezi „Coru de la Chizătău“ de 
George Gîrda (în dialect local); ziarul 
„Drapelul“, Lugoj, 1903, A. III, nr. 93 din 
9/22 aug. 1905, pag. L 


corului de la Chizătău l-a 
constituit şi întilnirea din anul 
1911 cu vestitul ansamblu rus 
„Margareta Slavianski“ la Lu- 
goj. Cu prilejul mesei comune, 
sub conducerea dirijorului țăran 
Nicolae Drăghici, corurile reu- 
nite au cîntat împreună o lucrare 
a lui Gavriil Musicescu. 

Perioada dintre cele douŭ 
războaie mondiale l-a găsit în 
fruntea corului de la Chizătău 
pe Sever Şepetian. Fire entu- 
ziastă şi cu mult spirit organi- 
zatoric, ultimul descendent al 
Șepetenilor a ridicat şi mai sus 
prestigiul formației. Incepind din 
anul 1922, în zilele de „Rugă“ 
(adică la 8/21 septembrie) s-au 
desfășurat la Chizătău cunoscu- 
tele întreceri artistice, denumite: 
„olimpiade corale“. După fon- 
darea vestitei „Asociaţii a coru- 
rilor și îanfarelor romîne din 
Banat“, corul plugarilor din 
Chizătău a jucat un rol de răs- 
pundere în activarea manifes- 
tărilor artistice întreprinse de 
societate în regiune. 

Împlinirea a opt decenii de ac- 
tivitate a corului a însemnat un 
nou popas de trecere în revistă 
a realizărilor vrednicilor plugari 
bănățeni, de față fiind Tiberiu 
Brediceanu, Sabin Drăgoi, Fila- 
ret Barbu, Ioachim Perian, Va- 
dim Şumski, Nicolae Ursu ş.a. 

După 23 August 1944, acti- 
vitatea formaţiei cunoaşte un a- 
vînt deosebit prin participarea 
la toate concursurile Căminelor 
Culturale, corul reuşind în anul 
1956 să ajungă pină în finala pe 
fară şi să obțină o diplomă în 
concurs la București. 

Serbarea recentă a centenaru- 
lui — organizată pe linie de 
Stat — s-a transformat într-o 
manifestare populară de propor- 
fii impresionante. Zeci de for- 
mafii din cele mai îndepărtate 
colțuri ale Banatului, reprezen- 
tanji ai organizațiilor de Partid, 
sindicale, culturale, delegaţi ai 
Ministerului Învățămîntului si 
Culturii, Uniunii Compozitorilor, 
Casei Centrale a Creaţiei Popu- 
lare etc. dirijori, compozitori, 
activiști culturali, ziariști au [i- 
nut să fie prezenți la bucuria 
chizătenilor. 

Prima zi a serbărilor centena- 
rului s-a desfășurat în sala — 
frumos pavoazată — a Căminu- 

lui Cultural din comună. La 
masa prezidiului, alături de Se- 
ver Șepețian şi cițiva vechi co- 
rişti, au luat loc compozitori si 
reprezentanți ai vieții noastre 
politice şi culturale în frunte cu 
tov. Constantin Prisnea, minis- 
tru adjunct al Ministerului In- 
vățămintului şi Culturii. Direc- 


torul Căminului Cultural, Ion. 


Cărăbaş a prezentat un umplu 
referat asupra activității coru- 
lui de lu înfiinţare pină azi. 
Primul moment emotionant ul 
sărbătoririi a fost citirea decre- 
tului de decorare a corului cu 
„Ordinul Muncii“ clasa H-a. A 
fost o bucurie unanimă, iar ochii 
tuturor celor prezenţi în sală 
s-au umezit.  Bătrinii satului 
plingeau de-a binelea. Corul de 
la Chizătău este prima formaţie 
de amatori din tara noastră care 
a primit această inaltă distinc- 
ție. A urmat înminarea „Ordi- 
nului Muncii“ clasa II-a lui 
Sever  Șepeţian, a „Medaliei 
Muncii“ unor vechi solişti şi ac- 
tivişti ai corului şi a insignei 
„Evidențiat în munca culturală 
de masă“ majorității coriștilor. 
Tov. Gheorghe Pantazi, di- 
rectorul general al Aşezăminte- 
lor Culturale, a dat citire me- 
sajului preşedintelui Marii Adu- 
nări Naţionale dr. Petru Groza. 
Așteptat cu viu interes, cuvin- 
tul coristului de odinioară din 
Coşteiul Mare învecinat, a fost 
salutat cu o furtună de aplauze. 


Mesajul too. dr. Petru Groza 
a rămas un alt moment emo- 
ționant al serbării centenarului 
de la Chizătău. 


După citirea a numeroase te- 
legrame de felicitare sosite din 
toate colțurile ţării, după cuvin- 
tele calde de salut ale compo- 
zitorilor Sabin Drăgoi, Ionescu 
Paşcani şi Tudor Jarda, a urcal 
la tribună tov. Constantin Pris- 
nea care le-a oferit sărbătoriți- 
lor cadouri (radio, instrumente 
muzicale, plachete etc.) din par- 
tea Ministerului Învățămîntului 
și Culturii. Şirul vorbitorilor a 
continuat pină către lăsarea in- 
tunericului, după care a urmat 
programul artistic oferit de an- 
samblul artistic din Chizătău. 

La început a  răsunat noul 
„Motto“ al corului intitulat 
„De-un veac cîntäm“, de Ni- 
colae Ursu. Lucrările compozi- 
lorilor bănățeni lon Vidu, Sabin 
Drăgoi, Filaret Barbu, Gh. 
Goian, Nicolae Ursu, D. Stan 
au ocupat aproape tot reperto- 
riul concertului. Brigada artis- 
tică a interpretat o scenetă in 
versuri de Gh. Bugarin (evo- 
catoare a momentelor mai im- 
portante din viața formației), 
iar echipa de dansuri alcătuita 
din tineretul satului a interpre- 
fat o suită bănățeană. După 
spectacol a urmat o masă prie- 
tenească în aer liber la gospo- 
dăria colectivă din sat. S-a cin- 
fat şi s-a jucat toată noaptea, 


E 


veselia cupninzind tot Chiză- 
tăul. 

Mult mai emoţionantă a fost 
ziua doua a centenarului. Pe 
marginea zăvoiului din comuni, 
limp de aproape zece ore, fără 
întrerupere, s-au perindat nenu- 
mărate coruri, orchestre și 
echipe de dansuri din întreg Ba- 
natul. Toate minoritățile naţio- 
nale şi-au dat întilnire pe estra- 
da Chizătăului: corul german 
ul Căminului Cultural din Re- 
cas, corul maghiar din Bedo, 
echipa de dansuri bulgăreşti din 
Vinga şi cea sirbească din Mol- 
dova Veche. Nu au lipsit nici 
marile ansambluri corale, cu de 
pildă corul Combinatului Meta- 
lurgic din Reşiţa, dirijat de lon 
Rominul şi corul Casei de Cul- 
fură „lon Vidu“ din Lugoj sub 
conducerea, prof. Dimitrie Stan. 

Întrecerea de la Chizătău ne-a 
oferit o imagine bogată a talen- 
lelor din popor şi a culturii 
muzicale a Banatului. Privin- 
du-i pe dirijorii țărani Radu Ion 
(astăzi deputat în Marea Adu- 
nare Națională), pe Vidu Guga, 
pe Neagoe Vasile ş.a. ne-am 
dat seama de rolul hotăritor pe 
care l-a jucat corul de la Chi- 
zătău în educarea talentelor au- 
fentice, vreme de decenii. ` 

Sărbătoarea” celui mai vechi 
cor de plugari din patria noa- 
stră u fost o dovadă grăitoare 
a sprijinului şi atenției de care 
se bucură arla amatoare de la 
sate în regimul nostru. 


DIN CULTURA MUZICALĂ SOVIETICĂ 


David Oïistrah despre şcoala violonistică sovietică 


de J. V. PANDELESCU 


N asc la Odesa în 1905 David Feodorovici 
Oistrah a început să studieze vioara de la 
vîrsta de cinci ani cu renumitul violonist si 
pedagog P. S. Stolearski. La 15 ani a fost admis 
la Conservatorul din Odesa pe care l-a termi- 
nat numai în trei ani. 

În 1926 îşi începe strălucita-i carieră concer- 
tistică. Artist înzestrat cu o excepţională capa- 
citate de a pătrunde muzica şi cu o rară putere 
de muncă, Oistrah şi-a cîştigat repede un nume 
de seamă. Apreciat de marii muzicieni Glazunov, 
Miaskovski, Prokofiev, Goldenweiser si Iam- 
polski, Oistrah s-a lăsat la rîndul său, pătruns 
de învăţămintele acestor valoroşi purtători ai 
tradiţiilor înaintate din muzica rusă. 

În 1935 Oistrah este numit profesor la Con- 
servatorul din Moscova. Din acest an el începe 
să desfăşoare nu numai o susținută și rodnică 
activitate pedagogică dar și o intensă activitate 
concertistică, luînd parte la marile competiții 
internaționale de vioară şi repurtind succesele 
cele mai frumoase (premiul al II-lea la con- 
cursul „Wieniavski“ din 1935 de la Poznan, 
apoi Premiul I la Concursul Ysaye, din 1937, 
de la Bruxelles). Participant ca personalitate 
artistică mondială în juriul Concursurilor inter- 
naționale „Eugene Ysaye“ din 1957 şi „„Mar- 
guerite Long-Jacques Thibaud“ din 1953 si 1957 
de ia Paris, viitor participant în juriul Concur- 
sului „George Enescu“ din 1958 de la Bucu- 
rești, David Oistrah artist al poporului din 
U.R.S.S. este astăzi socotit drept unul dintre 
cei mai mari violonişti ai lumii. 

În cursul lunii august, eminentul violonist 
sovietic ne-a făcut, în cadrul unei convorbiri 
mai lungi, o expunere deosebit de interesantă 
despre școala rusă şi sovietică de vioară. 

Şcoala sovietică de vioară — a afirmat David 
Oistrah — a înmănunchiat trei ramuri prin- 
cipale ale școalei interpretative ruse. Este vorba, 
în primul rînd de școala lui Leopold Auer, care 
a avut și are o mare importanţă în dezvoltarea 
artei interpretative sovietice la vioară. Se ştie 
că Auer, originar din Ungaria (născut la 
Aszpern în 1845), a fost elevul vestitului 
Joachim. Stabilindu-se în Rusia, la Petersburg, 
în 1868, el a desfăşurat o activitate strălucită 
de interpret şi pedagog. Printre elevii săi se 
numără unii profesori de renume ca Efrem 


2 — Muzica nr. li 


Țimbalist şi Miron Poliakin, apoi Lev Zeitlin 
şi Boris Sibor, care au circulat mult în Rusia, 
răspîndind învățătura lui Auer. Dar chiar cei 
ce nu au învăţat direct cu Auer, ca lampolski 
şi Stolearski, au fost sub marea lor influență. 

Auer, mare artist, a urmărit totdeauna să dea 
o interpretare foarte expresivă muzicii, a ur- 
mărit frumuseţea sunetului si a frazării. El căuta 
în acelaşi timp valorificarea personalităţii fie- 
cărui elev. 

Aflîndu-se în legături artistice dintre cele mai 
apropiate cu Ceaikovski, Rimski-Korsakov si 
Glazunov, acești celebri compozitori au scris 
multe lucrări pentru el. Ceaikovski i-a dedicat 
lui Auer concertul de vioară. Toţi elevii săi au 
devenit virtuoși mari. El nu a avut propriu-zis 
o „metodă“ în ceea ce privește tehnica execuției. 
Auer răspundea cu mult umor elevilor care îl 
chestionau despre tehnica de folosit: „Nu mă 
priveşte tehnica pe care o folosiţi. Puteţi să 
cîntaţi şi cu... nasul — esenţialul este ca totul 
să iasă asa cum trebuie“. De altiel, metoda lui 
Auer consta în a pune mina pe vioară si a arăta 
imediat cum trebuie scos un pasaj, cum trebuie 
redată o mişcare. Cine putea să prindă, bine... 

A fost un valoros pedagog, şi Jascha Heifetz 
(născut la Vilna 1901), Nathan Milstein (născut 
la Odesa în 1904) şi Misha Elman (născut la 
Stainoje în 1891), pentru a cita acești violonișşti 
de celebritate universală, au fost toți elevii iubiţi 
ai lui Leopold Auer. El i-a îndrumat şi ajutat 
mult la începutul carierei lor artistice. 

O altă influenţă exercitată asupra şcolii ruse 
Si sovietice a fost aceea a maeștrilor cehi. O 
seamă de violonişti cehi de seamă au venit şi 
s-au stabilit înainte de revoluţie fie în calitate 
de maeștri de concert ori ca profesori. Este de 
menţionat în primul rînd Ferdinand Laub. Vio- 
lonist virtuos, născut la Praga în 1832, el i-a 
urmat mai întîi lui Joachim, în calitate de con- 
cert-maestru, la Weimar. După lungi turnee el 
s-a statornicit ca profesor de vioară la Moscova. 
Lui Laub i-a succedat, ca prim profesor de 
vioară la Conservatorul din Moscova, cehul 
J. Hrimaly (născut la Pilsen în 1844) şi care 
a fost totodată concert-maestru al orchestrei 
Conservatorului. Aceşti doi maeștri au format 
o seamă de elevi. Este de citat, de asemenea, 
violonistul  Corbulka, virtuos ceh stabilit la 
Odesa şi care a fost profesorul, între alţii, al lui 
P. S. Stroharski. 

Școala cehă s-a distins prin importanţa pe 
care o da formaţiei tehnice a violoniştilor : dis- 

ciplina severă în ceëa ce privește digitaţia, po- 
ziția mîinilor, trăsătura arcuşului — toate în 
funcție de predispoziţiile înnăscute ale elevilor, 
de particularitățile fiziologice ale acestora. 

Insfirşit, o a treia ramură este aceea — mai 
greu de urmărit — a violoniștilor ruși, virtuoși, 
din secolul al XIX-lea. Figura cea mai proemi- 
nentă rămîne aceea a lui Alexis Lwow, născut 
la Reval (1799), violonist de mare distincţie şi 
compozitor, cunoscut dincolo de Rusia, la 
Leipzig, Paris, Berlin etc. şi despre care Schu- 
man a spus, ascultîndu-l către mijlocul veacu- 
lui trecut, că „dacă în Rusia toţi cîntă ca Lwow, 
va trebui să mergem să învăţăm acolo“. Şcoala 
rusă propriu zisă se apropie mult de cînt, de tot 
ce aduce cu glasul omenesc, distingîndu-se prin 
cantabilitate şi prin sinceritate. Și nu este un 
paradox dacă spunem că reprezentanţii ei cei 
mai iluștri sînt marii artiști ai cîntului, Salia- 
pin, Nejdanova, Sobinov ş.a. de la care si violo- 
niştii au învăţat mult. 

Școala sovietică înmănunchiind toate aceste 
ramuri ale artei cîntului la vioară, acordă o 
mare atenție execuţiei riguroase, frumuseţii to- 
nului, îrazării îngrijite, nobile şi stilului în care 
se cere redată o lucrare. Adincind conţinutul de 
idei şi sentimente al fiecărei opere, violoniștii 
sovietici o tratează însă de pe poziţiile artistului 
din zilele noastre: o învestesc cu prospeţime, îi 
iniuzează o viață puternică, nouă, care să ge- 
nereze în ascultători sentimente sincere, stenice, 
prin reliefarea acelor elemente care sînt apro- 
piate de viața nouă, actuală, a epocii pe care o 
trăim. 

Școala violonistică sovietică urmăreşte ca 
toate cuceririle din domeniul tehnicii să ser- 
vească redării în chip veridic a conţinutului de 
sentimente și idei din fiecare operă si, atentă la 
nevoile artistice ale maselor, să prezinte aceste 
opere pătrunse de fiorul unui înalt umanism. 
În general, interpreţii sovietici au o atitudine 
activă, creatoare, față de opera de artă şi nici- 
decum obiectivistă bineînțeles însă, cu res- 
pectarea riguroasă a concepției autorilor res- 
pectivi. 

Sînt neapărat de citat, în domeniul pedago- 
giei sovietice actuale, cîteva nume ca profesorul 
I. Eidlin, de la Leningrad, elevul direct al lui 
Leopold Auer, si care, la rîndul său, a fost pro- 
fesorul lui Mihail Vaiman, al lui Boris Gutnicov 
s.a.; de asemenea profesorul Constantin Mos- 
tras, de la Moscova, cu elevul său Iaşvili pre- 
cum și profesorul Dmitri Ţiganov de la Moscova 
(vioara I în cvartetul Beethoven). Este cu- 
noscută, pe de altă parte, pleiada violonişti- 
lor sovietici reprezentată de L. Kogan, I. Bez- 
rodnii, I. Sitkoveţki, A. Gorohov, N. Skolni- 
kova, R. Sobolevski, V. Pikaizen, O. Parho- 
menko, Klimov, Goldstein, Igor Oistrah ş.a. 
violonişti care au repurtat cele mai frumoase 
victorii la concursurile internaționale din ul- 
timul deceniu. Sînt de menționat şi unele ti- 
nere speranțe ca Sihmurzaeva, Markov, Dan- 


18 


cenko, care Ía Festivalul din 1957 de la Mos- 
cova au obținut premiul I. 

Vorbind despre şcoala sovietică se cuvine 
să vorbim și despre repertoriul ei. El se ca- 
racterizează prin aceea că nu rămîne mărginii 
la o anumită sferă de preocupări şi de au- 
tori, interpreţii urmărind, cu multă atenție, 
tot ce apare nou, pretutindeni, tot ce ar putea 
să îl îmbogăţească. Eu însumi mă dedic aces- 
tei munci de a descoperi necontenit lucruri 
noi care să îmbogăţească repertoriul și pot 
cita de pildă concertul de vioară scris de Sir 
Wiliam Walton pe care l-am prezentat cel 
dintîi în Uniunea Sovietică. 

Se cade, de asemenea, să dăm o mai mare 
atenție unor valoroase lucrări din repertoriul 
clasic si modern al viorii, pe nedrep: date 
uitării. Astfel, Concertul de Miaskovski este 
o lucrare foarte interesantă şi populară, care 
ar trebui să intereseze pe violoniști; la fel şi 
„Suita de concert pentru vioară şi orchestră“ 
de Taneev şi care este o piesă de mare va- 
loare. Concertul de Racov, sonatele în fa mi- 
nor si re major de Prokofiev, sonata de Pou- 
lenc, sînt lucrări de remarcabil interes artistic 
ce nu trebuiesc neglijate. 

Intenționez, de asemenea să reactualizez o 
seamă de minunate sonate de Corelli, Tartini, 
Vivaldi, pentru două viori, şi pe care le voi 
cînta împreună cu fiul meu Igor. 


x 


Mai trebuie oare să subliniem tehnica de- 
săvîrşită a lui Oistrah, tonul său atît de pur 
şi de just, culorile minunate pe care le creea- 
ză, expresivitatea cu care frazează, adîncimea 
cu care interpretează muzica ?' 

George Enescu a rezumat admirabil violo- 
nistica lui Oistrah în aprecierea sa lapidară 
făcută cu prilejul primelor concerte pe care 
artistul sovietic le-a dat la noi: ,Violo: 
nistul Oistrah dispune de o tehnică uimitoare, 
însă se deosebește de alţi tehnicieni prin 
faptul că posedă un ton dulse și cald, cà fra- 
zarea sa este mobilă, denotînd o muzicalitate 
impecabilă”. Realitatea este că Oistrah urmă- 
rește — și reușește — ca sunetele pe care le 
scoate la vioara sa, să fie cît mai apropiate 
de acelea ale vocii umane. Stăpînind în vir- 
tuos, instrumentul, — în mîna sa o adevărată 
jucărie — el se aplică să redea cît mai fidel 
şi în stilul cel mai autentic gîndirea şi sim- 
țirea exprimată în lucrările din imensul său 
repertoriu. Căci, într-adevăr, arta sa, cerce- 
tările sale, nu au cunoscut si nu cunosc, în 
această privință, limite. Începînd cu Vivaldi, 
Corelli, Tartini, Bach, Haendel, Mozart, Beet- 
hoven, Brahms, si pînă la modernii Ysaye, 
Chausson, Poulenc, Walton etc. etc., Oistrah 
s-a aplicat cu andoare ca să dezvăluie la un 
cît mai înalt nivel artistic, esența subtilă, con- 
ținutul bogat al acestor lucrări. Dar ținem 
neapărat să relevăm marea preţuire pe care 
Oistrah o dă muzicii ruse şi sovietice și locul 


important pe care aceasta îl ocupă în reper- 
toriul său. Muzicianul a subliniat, în repetate 
rînduri,  strălucitul caracter  concertistic al 
cunoscutelor concerte pentru vioară și or- 
chestră de Prokofiev, Șostakovici, Miaskovski, 
Haciaturian, Kabalevski, Rakov, Dvarionas, 
Maciavariani s.c. El le-a supus mai întîi unui 
aprofundat studiu, relevînd apoi, printr-o in- 
terpretare desăvîrşită, conținutul lor bogat. 

„Avem toate temeiurile să ne mîndrim — 
a scris David Oistrah — de faptul că în epoca 
noastră compozitorii sovietici au fost aceia 
care au adus un aport atît de însemnat în 
tezaurul mondial al repertoriului pentru con- 
certele de vioară. Pot să spun că nu cunosc 
nici o piesă concertantă pentru vioară şi or- 
chestră, de vreun compozitor contemporan din 
străinătate, care ar putea fi pusă alături de 
concertele de S. Prokofiev și A. Haciaturian, 
din punct de vedere al calităților lor artistice 
şi al gradului de popularitate“... 

Fapt este că lucrările compozitorilor citați 
au sprijinit mult școala sovietică de vioară, 
acea eflorescență de tinere talente menţionate. 
Cit priveşte pe David Oistrah, el a creat se 
poate spune, o adevărată tradiție a interpre- 
tării acestor lucrări si care, în majoritatea lor, 
i-au fost dedicate. Oistrah s-a pronunţat cu 
multă căldură și în favoarea muzicii de ca- 
meră, socotind că trebuie luptat pentru ca a- 


ceasta să fie scoasă din „sălile mici“ şi să 
devină o artă gustată de un număr cît mai 
mare de ascultători — citind în această pri- 
vință o seamă de lucrări ruse şi sovietice va- 
loroase ce s-ar cuveni să se bucure de o mai 
largă și meritată audienţă în sălile de con- 
cert printre care: Trio cu pian, Cvartetul 
pentru coarde și Trio-ul cu pian de Taneev, 
Trio de Șebalin, Trio de Babagianian etc. etc. 

Fruntaş al Şcoalei violonistice sovietice, 
David Oistrah desfășoară si o neobosită ac- 
tivitate pedagogică, de îndrumare a tinerelor 
talente. Clasa sa cuprinde 24 studenţi, care 
sînt îndrumați cu o rară competinţă, căldură, 
simplitate şi camaraderie. În rezumat, Oistrah 
urmărește concepția artistică de la baza lu- 
crărilor, recomandă analiza tematică a lor, 
cîntul expresiv, chiar în pasaje de virtuozitate 
și cultivarea frumuseții tonului. El este pen- 
tru un cît mai asiduu studiu individual şi 
pentru formarea gustului studenţilor printr-o 
participare consecventă la viața muzicală, o 
frecventare susținută a concertelor simfonice 
şi de muzică de cameră. El acordă multă li- 
bertate elevului — nu-i nimiceşte ci dimpo- 
trivă, îi stimulează individualitatea. Sînt tot 
atîtea calităţi care au făcut ca David Oistrau 
să fie nu numai marele interpret mondial al 
viorii, dar și iubitul profesor, iubit şi prețuit 
de toţi elevii săi. 


Însemnări pe marginea muzicii de balet 
a lui Prokofiev şi Haciaturian 


de ADA BRUMARU 


Ciu Ulanova spunea cîndva că „bale- 
tul începe de la muzică“, înțelegînd prin a- 
ceasta că muzica este principalul mijloc de 
exprimare a ideii spectacolului coregrafic. Doar 
dacă muzica este profundă în gîndire, dacă 
zugrăvește convingător caracterul personajelor, 
urmind şi definind logica acțiunii, ea poate 
genera acel balet capabil să devie o ramură 
specifică a teatrului liric contemporan. Numai 
o astfel de muzică este capabilă să nască dan- 
sul cu semnificație umană. Am văzut-o o dată 
pe Ulanova dansînd un vals oarecare: gra- 
ție  desăvirşită, minunata armonie a gestu- 
lui, suplețe si ușurință. Atita tot. Ochiul s-a 
destătat, inima și gîndul au rămas deoparte. 
Și apoi, am văzut-o tot pe Ulanova întruchi- 
pind pe Odette, prințesa transformată în le- 
bădă de un vrăjitor. Aceeaşi grație desăvirşită, 
aceeaşi armonie minunată a gestului, aceeaşi 
suplele și ușurință, «dar toate la un loc deve- 
niseră mijloace de a spune ceva. Inima s-a 
înduioşat de suferința dragostei, gîndul a în- 


teles că binele va infringe răul. Si toate a: 
cestea pentru că muzica lui Ceaikovski la 
„Lacul lebedelor“ este prin ea însăşi expre- 
sivă în sensul povestirii: naște dansul care 
este mișcarea ei, dansul care-i dezvăluie sen- 
sul, în chip plastic. 

Veacul nostru se poate mîndri cu adevă- 
rata renaştere a baletului ca artă scenică în 
care divertismentul, ca bază a muzicii, «este 
înlocuit cu suita sau chiar: poemul simfonic 
dramatic, spectaculosul și virtuozitatea cu sim- 
plitatea si elocința gestului, înlănțuirea miş- 
cărilor dansante cu îmbinarea simultană, pînă 
la identificare, dintre dans și pantomină. 

Și pentru că, asa cum. am arătat, muzica 
este principalul mijloc de exprimare al bale- 
tului, să ne oprim la cîteva exemple semni- 
ficative din istoria coregrafiei contemporane 
sovietice, ce s-a ridicat pe cea mai strălucită 
tradiție a genului : şcoala rusă. 

Intr-o scrisoare despre teatru, Nikolai Go- 
gol scrie cu indignare: „Țineţi seama numai 

Ulanova, artistë a poporului din U.RSS. şi I. Jda- 
nov, în baletul „Romeo şi Julieta” de Prokofiev 


de teatrul superior în care sînt prezentate tra- 
gedii sublime şi comedii... Este straniu ca 
Shakespeare să fie pus laolaltă cu dansatoa- 
rele si dansatorii împopoţonaţi. Ce fel de a- 
propiere este aceasta? Ideile trebuie să tră- 
aa în lumea ideilor, iar dansurile în lumea 
or“. 

In felul lui, Gogol avea dreptate: apropie- 
rea coregrafiei exterioare si factice a acelui 
timp de lumea zguduitoare a teatrului sha- 
kespearian era un sacrilegiu. Dar ceea ce a 
făcut Serghei Prokofiev scriind muzica bale- 
tului „Romeo şi Julieta“, este operă de artă 
autentică. Muzica lui Prokofiev a unit lumea 
dansului cu cea a ideii. Doar mijloacele prin 
care se transmite mesajul sl akespearian sînt 
altele : versul apare înlocuit c . acel dans care 
este cu adevărat „mişcarea m izicii“. 

In „Romeo si Julieta“ (P okofiev este și 
coautor al libretului), cea nai grea sarcină 
pe care şi-a luat-o compozito ul a fost aceea 
a păstrării, în limita posibilu ai, a tuturor li- 
niilor acțiunii 'shakespearien:. Limitarea la 
conflictul principal, dragostea dintre Romeo 
şi Julieta, ar fi fost nu numai o împietate, 
dar și recunoaşterea incapacității muzicii si 
dansului de a exprima o complexitate de ca- 
ractere şi situații. De aceea, pe lîngă imaginile 
indràgostitilor, partituna lui Prokofiev a schițat 
inclestarea dintre familiile Montagu si Capuleti, 
profilul psihologic al lui Mercutio, pe Thibald, 
înțelepciunea senină a părintelui Lorenzo, u- 
morul rudimentar ca și mişcările greoaie ale 
doicii... Dar nu numai atît. Muzica lui Pro- 

kofiev ini a uitat de „Verona încîntătoare“, al 
cărui popor de vitalitate meridională zburdă 
vesel şi se macină aproape zilnic în lupta 
iratricidă. 

Mijlocul principal întrebuințat de Prokofiev 
pentru definirea personajelor este acela al 
schițelor scurte, tesute pe o tematică clară din 
a căror succesiune rezultă logica muzicală a 
povestirii. Linia mare a baletului este mai 
puţin urmărită ca atare (acesta este şi moti- 
vul pentru care unii comentatori i-au repro- 
sat compozitorului fărîmițarea ansamblului). 
Mi se pare însă că succesiunea de schițe de 
caracter, de portrete, este mai proprie sti- 
lului lui Prokofiev, incontestat maestru al mi- 
niaiurii şi că această concepție a lui este 
foarte potrivită necesităților muzicii de balet. 

Lucrul cel mai atrăgător în muzica din „Ro- 
meo si Julieta“ este personalitatea ei. A reuși 
să transmiţi cu fidelitate ideile shakespeariene 
cu mijloacele specifice ale unui stil atît de ca- 
racteristic cum este cel al lui Prokofiev, în 
aceasta constă marea artă! Ansamblul tema- 
ticii, veșmîntul armonic şi orchestral, dar mai 
ales spiritul compoziţiei, trădează acele parti- 
cularităţi care fac din opera lui Prokofiev o 
voce inedită în muzica veacului nostru, uşor 
de recunoscut tocmai prin originalitatea ei a- 
numită si consecventă. 

Ideea conducătoare a baletului este ca şi 
la Shakespeare contrastul şi ciocnirea a două 
sentimente opuse: dragostea şi duşmănia. Ura 
adîncă dintre membrii familiilor nobile Mon- 
tagu şi Capuleti este o piedică de netrecut în 
calea fericirii tinerelor lor vlăstare Romeo şi 
Julieta, care cad victimă prejudecăţilor celor 
din jurul lor. 

Imaginea Julietei în muzica lui Prokofiev 
nu este realizată printr-o temă unică. Ea a- 
pare la început ca o fetiță sprințară, care se 
joacă copilăreşte cu doica. Ingenuă, simplă, 
zglobie, asa ne-o înfățișează compozitorul la 
prima ei apariție, în episodul intitulat „Julieta 
fetiță“. Motivul, elocvent în concizia lui, se 
țese din îmbinarea violelor, ftautului si oboiului. 

E doar o fugară referire la tinerețea nepă- 
sătoare de pînă acum, căci mama îi atrage 
atenţia că e timpul să se termine cu distrac- 
tiile copilărești. „Julieta, nu mai ești copilă“ 
— şi în fața oglinzii i se revelă chipul pro- 
priu! Giîndul prevestește ceva tainic şi zbur- 
dălnicia se  potoleşte. Mobilă, muzica isi 
schimbă brusc caracterul tălmăcind presim- 
țirea temătoare, visarea melancolică. 

Acest motiv va defini acum personalitatea 
Julietei. Dansînd la bal cu Paris, ea se mişcă 
puțin absentă, dar cu o graţie firească, înto- 
vărăşită de arpegiile unui flaut. Dar gîndul 
ei adevărat se întoarce către simțămîntul ne- 
cunoscut dinainte. Tema lirică reapare şi se 
dezvoltă aici, în murmurul ei și în timp ce 
dansează singură în mijlocul oaspeților, o va 
zări Romeo. Pentru el această melodie evocă 
chipul tinerei fete; cu mult mai tîrziu, cînd 
Romeo va încerca să spulbere vrăjmăşia lui 


Thibald împotriva lui Mercuţio (act. II), îi va 
întinde mîna în timp ce de undeva, răzbat 
intonaţiile acestea. Asa înțelege Prokofiev să 
dea muzicii sale acel caracter psihologic care 
explică nuanțele subtile, vibrația sufletului ce 
determină acțiunile personajelor. De aceea 
Ulanova, interpreta Julietei, spunea că „Pro- 
kofiev dictează — cu această muzică atît de 
aproape simtirii timpului nostru și în acelaşi 
timp în deplină armonie cu spiritul shakes- 
pearian — mișcările și expresia dansului. Mu- 
zica lui Prokofiev trebuie dansată aşa şi nu 
altfel, Julieta întruchipată asa cum partitura 
o pretinde“. 

Romeo se confundă aproape cu temele dra- 
gostei. Ele apar enunțate în scena de pe bal- 
con („variațiile lui Romeo“) şi vor izbucni 
cu ardoare 'desperată în scena intitulată „Ro- 
meo si Julieta înaintea despărțirii“. 

Alături de „Romeo şi Julieta“, alături de 
dragostea lor, prind viață în muzica baletu- 
lui prin teme proprii si celelalte personaje 
shakespeariene : prietenul lui Romeo, Mercu- 
tio, mereu vesel, îndrăgostit de viaţă, de cîn- 
tec, de o vioiciune cuceritoare cu care sfidează 
pînă şi moartea, imaginea trufiei înnăscute, 
a cruzimii pătimaşe şi oarbe, Thibald (pe 
care-l recunoaştem în transformarea temei pu- 
țin rigide, încărcată de orgoliu, prin care 
debutează balul la Capuleti cu „Dansul per- 
nelor“) ; părintele Lorenzo, imagine a blindeţii 
și înțelepciunii clarvăzătoare... 

Dacă personajele sînt caracterizate muzical 
în aşa fel încît dansatorului îi este indicată 
ținuta lor morală, de cel puţin tot atîta plas- 
ticitate se bucură scenele de ansamblu, mai 
ales scenele populare. La începutul baletului 
vedem cum în zorii zilei slujitorii Capuletilor 
dau ziua bună dimineţii, într-o îndrăcită ta- 


rantellă. Prokofiev a imaginat pentru acest 
dans matinal o temă cu salturi capricioase, 
remarcabil de grăitoare pentru caracterul pu- 
țin grotesc si nestilizat al mișcărilor. Pline 
de vervă si de robusteţe sînt dansurile din 
actul al doilea (pe fundalul orașului in săr- 
bătoare se desfăşoară aici întreaga acţiune 
dramatică) : cele două „dansuri ale poporu- 
lui“, „dansul cu mandoline“, „veselia poporu- 
lui continuă“. Si cît de diferite sînt aceste 
episoade în caracter și atmosferă, de cele care 
înfățișează serbarea la Capuleti (dansul tru- 
faş al „cavalerilor cu pernele“ ca şi cel, puţin 
obosit, al „doamnelor“, gavotta, „plecarea oas- 
peţilor“ sau mai tirziu „dansul fetițelor cu 
crini“). 

Alături de aceste momente de voie bună, 
muzica lui Prokofiev zugrăveşte şi tragedia 
cetății italiene. Cît de dramatic este duelul 
dintre Thibald şi Mercuţio, unde se ciocneşte 
cruzimea sîngeroasă şi brutală cu optimismul 
care încearcă să înfrîngă moartea! Apoi lupta 
între Romeo, decis să răzbune moartea priete- 
nului, si Thibald: muzica descrie şi urmă- 
reşte mișcările sprintene si încordarea luptă- 
torilor,  sclipirile şi  încrucișările  lănciilor, 
scrîșnește parcă aidoma celor doi duşmani. 
Este un dans al morţii, un dans înfricoşător, 
din care catastrofa uciderii lui Thibald decurge 
în mod necesar. Cîteva acorduri grele, saca- 
date, despărțite de pauze înfricoşătoare, şi 
trupul s-a îrînt. Capuleţii strînşi în cortegiul 
funerar poartă pe Thibald, iar muzica, de in- 
tensitate tragică copleșitoare, prevesteşte zilele 
grele care aveau să vie. 

„Aş putea să pariez că nu există sarcină 
mai aspră decît aceea de a interpreta în balet 
muzica lui Prokofiev“ — spunea tot Ulanova 
imediat după premieră. Dificultăţile provenite 


Scenă din baletul „Gayaneh” de A. Haciaturian la Teatrul de Operă şi Balet din Erevan 


din noutatea muzicii, din stilul şi intonaţiile 
ei specifice, din ritmica ei mereu schimbătoare, 
ca si din țesătura ei simfonică de un progra- 
matism caracteristic, au fost însă înirinte de 
dansatorii îndrumați de maestrul de balet La- 
vrovski si de compozitor. Și asa „Romeo şi 
Julieta“ de Prokofiev a devenit unul din cele 
mai mari spectacole ale baletului contempo- 
ran. Ideea umanistă provenită din redarea 
autentică a teatrului shakespearian, a dovedit 
cît de capabilă este arta coreprafică modernă, 
ajutată si stimulată de o partitură demnă de 
cuceririle componistice ale veacului nostru, să 
întruchipeze cele mai complexe probleme, să 
transmită în limbajul -gesturilor, întovărăşite de 
muzică, lumea ideilor profunde. 


* 


„Fiind o dată la Moscova în 1939 — povestea 
Aram Haciaturian — am avut prilejul să discut 
cu A. I. Mikoian despre „Decada artei armene“ 
care urma să fie sărbătorită. La despărțire, 
Anastase Ivanovici mi-a spus: — Ar fi fost bine 
dacă aţi fi compus muzică de balet. Aţi fi ajutat 
astfel teatrul din Erevan să creeze primul balet 
naţional armenesc. Propunerea lui A. I. Mikoian 
mi-a plăcut și m-a pasionat. Şi iată că, cu trei 
ani mai tîrziu, în 1942, la sărbătorirea a 25 de 
ani de la Marea Revoluţie din Octombrie, în 
condiţiile de grele încercări ale Războiului de 
Apărarea Patriei, are loc premiera baletului na- 
tional al lui Haciaturian, „Gayaneh“. 

Dacă „Romeo si Julieta“ de Prokofiev repre- 
zintă cel mai bine dezvoltarea tradiției clasice 
a baletului rus, îmbogăţită prin semnificaţia de 
înalt umanism a temei și prin limbajul contem- 
poran al partiturii, „Gayaneh'“ aduce în arta co- 
regrafică sovietică rezolvarea unor probleme noi 
de concepţie a dramaturgiei si de stil. Hacia- 
turian nu a părăsit nici el tradiția muzicii ruse, 
care stă la baza formaţiei lui de compozitor. Dar 
așa cum a făcut în celelalte compoziţii ale sale, 
el a îmbinat-o cu ceea ce este mai caracteristic 
muzicii armene. „Eu am crescut în atmosfera 
unei vieţi muzicale foarte bogate — explică 
„compozitorul — : viaţa poporului, sărbătorile, 
durerile şi bucuriile lui, răsunetul plin de colorii 
al melodiilor armene și azerbaidgene în inter- 
pretarea cîntăreților si instrumentiștilor ; toate 
aceste impresii din anii tinereţii s-au întipărit 
adînc în amintirea mea. Ele au și determinat 
bazele gîndirii mele muzicale, au creat posibi: 
lităţi pentru educarea auzului meu de compozitor, 
se poate spune că au pus temelia individualităţii 
mele artistice, care s-a: format în decursul anilor 
următori de studiu si de activitate creatoare. 
Oricum s-ar schimba si s-ar perfecționa mai 
departe gustul meu muzical, prima bază națio- 
nalá pe care am perceput-o de la comunicarea 
vie cu poporul, rămîne baza naturală a creaţiei 
mele“, I 

Revenind la baletul „Gayaneh“ (care este de 
fapt o versiune revăzută a unei compoziţii mai 
vechi, baletul „Fericirea'“), el aduce o sumă de 

elemente inedite atît ca tematică cit şi în con- 
strucția muzicală. 

Semnificaţia umanistă a subiectului se pla- 
sează de astă dată în actualitatea imediată: 
este vorba de viaţa unui colhoz armean situat în 
preajma munţilor. Tînăra Gayaneh suferă din 
pricina soţului ei (Ghico) care preferă muncii 
trîndăvia şi îi interzice şi ei să participe la viaţa 
colectivă. Aflînd că Ghico are de gînd, de comun 
acord cu un grup de diversionişti, să incendieze 
depozitele de bumbac, ea îl conjură să nu o facă, 
amenințind că îl va denunța. Ghico refuză, o 
închide în casă şi îi îndrumă pe cei din grupul 
său către o trecătoare din munti, pe unde crede 
el că s-ar putea strecura peste graniță. Dar tri- 
burile kurzilor care se află aici le împiedică 
fuga. Ghico a avut timp însă să dea foc depozi- 
telor si profitind de faptul că țăranii sînt ocu- 
pati cu stingerea incendiului, încearcă să dis- 
pară. Fără să ezite, Gavaneh îl denunţă. Duş- 
manii sînt prinşi si colhozul isi reface buna 
stare ; baletul se încheie cu serbarea culesului 
humbacului. 


Muzica națională a lui Haciaturian a fost 
punctul de plecare al spectacolului. Intrebuintind 
intonațiile şi ritmurile cîntecelor populare arme- 
neşti si din regiunea Caucazului, compozitorul 
adaptează celelalte mijloace de expresie la ne- 
cesitățile acestui material muzical, după con- 
cepția sa că inspiraţia folclorică este incompa- 
tibilă cu prelucrările meşteșugăreşti care o in- 
troduc în patul lui Procust al schemei armonice 
scolastice. Armonia lui Haciaturian este com- 
plexă, încărcată de modulaţii caracteristice, in- 
strumentaţia e luxuriantă și îndrăzneață. 

Senzaţional în partitura la „Gayaneh“ este 
dinamismul aproape uluitor a numeroase epi- 
soade (acesta este de fapt un element de stil 
specific simfonismului lui Haciaturian). Acest 
dinamism slujeşte tot atit de bine expresivitatea 
sărbătorească a muzicii ca si dramatismul, pu- 
terea ei de a impresiona. În acest sens, să ne 


-gîndim doar la cîteva episoade dintre cele mai 


cunoscute ca „Dansul săbiilor“, „Dansul kurzi- 
lor“, „Dansul salutului““, „Dansul rus“, „Dansul 
țesătoarelor de covoare“, în sfîrşit „Incendiul“. 
Inventivitatea ritmică, melodică, armonică şi 
orchestrală care rezultă la Haciaturian din ceea 
ce numeşte el „comunicarea liberă a compozito- 
rului cu melosul național“, îi ajută pe dansatori 
să-şi înțeleagă prin muzică personajele, pe spec- 
tatori să urmărească „mişcarea muzicii“, pe 
auditori să o întrevadă cu ochii închipuirii. Mai 
puțin determinante sînt anumite teme caracte- 
ristice în baletul „Gayaneh“, decît felul în care 
fiecare episod este concentrat muzical în cîteva 
pagini care se întipăresc nu prin unul sau altul 
din elementele muzicii, ci prin contopirea lor. 

În partitura naţională „Gayaneh“, sînt evi- 
dente legăturile autorului cu şcoala simfonică 
rusă. „Dansul săbiilor“ și „Dansul kurzilor“ nu 
sînt departe de „Dansurile polovţiene“ ale lui 
Borodin sau de „Islamey“ al lui Balakirev, după 
cum portretele lirice amintesc de Korsakov şi 


intensitatea patetică a scenelor dramatice de 
Ceaikovski. 

Muzica lui „Gayaneh“ merită încă şi astăzi 
discuţii, după atîţia ani de la apariţia ei. Ea 
răspunde majorităţii problemelor esenţiale ale 
creatorilor din şcolile naționale: legătura între 
folclor şi nivelul actual al mijloacelor compo- 
nistice, îmbinarea particularităţilor naţionale cu 
tradiţiile clasicismului, definirea caracterului 
popular ca împletire între sensul ideologic ac- 
tual al temei şi expresia națională a muzicii. 

La aceleași probleme răspunde, pe alt plan 
însă, și următorul balet al lui Haciaturian, 
„Spartacus“. Aici, tragedia istorică ia locul po- 
vestirii din viaţa contemporană. Dar esenţialul 
constă în faptul că compozitorul a înălţat. sim- 
bolul tragediei istorice, dîndu-i semnificația, va- 
labilă şi în epoca noastră, a contradicţiei între 
puterea de a lupta, dorinţa de a trăi în libertate 
şi încătuşarea apăsătoare a maselor populare. 
În acest mod de a trata subiectul constă actua- 
litatea baletului, după cum în stilul inedit al 
muzicii, regăsim pe Haciaturian, artistul epocii 
noastre. Din păcate nu putem vorbi despre 
„Spartacus“ în urma unei audiții sau a unei 
citiri integrale a partiturii. Acele fragmente pe 
care este posibil să le cunoaştem ne dau însă 
prilejul sà desprindem cîteva trăsături general 
valabile. 

In tratarea libretului scris de N. Volkov 
(după istoricii antichităţii Plutarc și Appian), 
Haciaturian nu a ales calea zugrăvirii acelor 
timpuri îndepărtate prin mijloacele de stilizare 
a unui material muzical autentic. Si aici com- 
pozitorul a găsit justificată folosirea limbajului 
său muzical propriu. Astfel, „Spartacus“ devine 
tălmăcirea unor fapte din istoria Romei stră- 
vechi, așa cum ele s-au relevat în concepţia 
creatoare a unui muzician cu o anumită aparte- 
nență națională. Așa se explică, ceea ce ar 
putea să pară curios, caracterul naţional al unei 
muzici care tratează o temă istorică, locali- 
zată în viaţa unui alt popor. 

Este totuși interesant că în „Spartacus“, le- 
găturile directe folclorice sînt mai_ puţin sezi- 
sabile decît în „Gayaneh“. Haciaturian inte- 
lege să dea o unitate dramatică baletului prin- 
tr-o melodică leit-motivică reliefată. De-a lungul 
celor nouă tablouri (1, Triumful Romei, 2. 
Piata de sclavi, 3. Circul, 4. Cazarma gladia- 
torilor, 5. Drumul Appiene, 6. Petrecere la 
Crassus, 7. Cortul lui Spartacus, 8. Cortul lui 
Crassus, 9. Moartea lui Spartacus) foloseşte 
o serie de teme caracteristice din a căror dez- 
voltare şi transformare rezultă unitatea pro- 
gramatică u muzicii. 

„Tema destinului tragic al  gladiatorilor“, 
„Tema lui Spartacus“, „Tema Frigiei“ (soţia 
lui Spartacus), „Tema gladiatorilor răsculați“, 
„Tema dansului Eginei“, „Tema lui Harmo- 
dius“, ca şi multe altele, sînt elocvente pentru 
diversitatea motivică a baletului. 

Muzica la „Spartacus“ descrie la început 
marșul triumial și întoarcerea la Roma a ar- 


matelor victorioase ; printre prizonieri se găsesc 
Spartacus şi soţia sa Frigia. El este destinat 
să devină gladiator de circ, iar ea va fi vîndută 
ca roabă. Muzica scenei a treia întovărășește 
tragica luptă a gladiatorilor în circ. În al doilea 
act ne aflăm în adăpostul gladiatorilor. Spec- 
tacolul victimelor muribunde ale Romei în- 
deamnă pe captivi la răscoală si sfărîmîndu-și 
lanţurile. ei fug din temniță. De mare efect 
este muzica tabloului care se petrece în palatul 
consulului roman Crassus (aici alternează nu- 
merele unui strălucitor divertisment). Apariţia 
sclavilor răsculați întrerupe ospăţul şi actul 
se încheie cu „Scena incendiului“. În uliimele 
scene ale baletului sînt arătate luptele tragice 
care s-au născut între răsculați din cauza invi- 
diei şi intrigilor patricienilor romani. În siîrşit, 
robii care încercaseră să se întoarcă în patrie, 
sînt ajunşi pe malul mării de Crassus şi legiu- 
nile sale. Urmează finalul tragic: pedeapsa 
răsculaților. 

După cît se vede, întreaga povestire drama- 
tică se desfăşoară în miilocul unor episoade 
clocotitoare de viaţă : în piata sclavilor, la circ, 
la cazarma gladiatorilor. acolo unde se ciocnesc 
contrastele cele mai izbitoare. Figura «eroică 
și dîrză a lui Spartacus domină dramaturgia 
baletului, în care un rol important îl are şi 
imaginea de asprime tragică a soţiei sale, 
Frigia, ca şi cea a  seducătoarei dansatoare 
grece, Egina. 

Unitatea muzicii decurge din ceea ce este 
tipic sensibilităţii lui Haciaturian: pasiunea. 
„Spartacus“ este o povestire plină de pasiune, 
de simţire înălţată, de vibratie romantică. Cele 
mai mari calităţi ale muzicii provin din par- 
ticiparea afectivă a artistului ce i-a imprimat 
un suflu larg, cuprinzător, o simbolică nobil- 
eroică. „Dansul nimfelor“, „Dansul Eginei“, 
„Dansul cu crotalii““. „Dansul fecioarelor gadi- 
tane“, „Răscoala oladiatorilor“. „Sosirea lui 
Spartacus şi a gladiatorilor“, „Moartea gladia- 
torului“, sînt cîteva exemple. Simfonismul lui 
Haciaturian are în „Spartacus“ aceeași bogăţie 
aproane saturată a armoniei orchestrației, ace- 
laşi dinamism scînteietor ; dar spre deosebire 
de caracterul autentic, al ritmurilor, melodiilor 
si mijloacelor de expresie din „Gayaneh“, com- 
pozitorul se îndreaptă către o accesibilitate mai 
comună, de receptivitate largă. 

+ 


Incheind aceste însemnări despre trei dintre 
cele mai mari opere muzicale sovietice, îmi 
pare că ele s-ar fi putut aşeza potrivit sub un 
motto dintr-o scrisoare a criticului Bielinski : 
„Caracterul popular nu este o calitate, ci ° 
condiţie necesară a unei lucrări cu adevărat 
artistice, dacă înțelegem prin caracter popular 
zugrăvirea autentică a caracterelor, obiceiuri- 
lor unuia sau celuilalt om, uneia sau celeilalte 
țări. Viaţa fiecărui popor še manifestă în forme 
proprii, care-i sînt specifice numai lui, deci dacă 
zugrăvirea vieţii este adevărată, atunci este și 
mai populară“, 


Prima operă moldovenească 


~ Scrisoare din Chişinău - 


de A. BEILINA 


=> operei „Grozovan“ constituie o re- 
marcabilă realizare a culturii muzicale din R. S. 
Moldovenească. 

Pînă în prezent, compozitorul D. Gherşteld, 
autorul operei, era cunoscut în special prin 
cîntecele sale, în care este prelucrat cu iscu- 
sință bogatul folclor moldovenesc. Pentru poe- 
tul V. Russu, subiectul operei „Grozovan“ a 
reprezentat o încercare a forțelor în domeniul 
libretului de operă. 

Izvoarele artei naţionale de operă pot fi în- 
cadrate în a doua jumătate a secolului al 
XIX-lea, cînd în Moldova de dincolo de Prut 
au fost create unele lucrări ca „Petru Rareş 
de Eduard Caudella. In deceniul al 3-lea al 
secolului al XIX-lea, în fosta Basarabie, compo- 
zitorul E. Coca a scris lucrarea „Pasărea de 
foc“ al cărui limbaj muzical este însă lipsit de 
elementul naţional. Lucrări mari de L. Gurov, 
E. Coca, S. Lobel, S. Neaga, L. Poliscov, D. 
Fedov si alţii, care continuă tradiţiile muzicii 
clasice, au pregătit apariţia primei opere na- 
tionale în Moldova Sovietică. 

Opera. „Grozovan“ este întruchiparea trăsă- 
turii caracteristice a creației naţionale :de operă: 
reflectarea trecutului eroic al poporului. 

Subiectul operei vorbește despre neuitatele 
pagini din istoria popor ` mis- 
carea haiducească din secolele XVII si XVIII. 

Acţiunea operei se petrece la mijlocul seco- 
lului at XVIII-lea. Haiducul Gheorghe Grozo- 
van — eroul principal — nu este o personalitate 
istorică ; el reprezintă imaginea sintetică a unui 
neînfricat conducător de răsculați. Ascunzîn- 
du-se din calea celor ce-l urmăreau, Grozovan 
trăieşte în casa boierului Manolache sub numele 
vechilului Costache. Mascînd cu abilitate ade- 
vărata sa față, Grozovan se allă în fruntea 
luptei de eliberare a moldovenilor. 

Frumoasa Roxanda, fiica lui Manolache, este 
îndrăgostită de Gheorghe, care însă nu-i răs- 
punde cu aceleaşi sentimente, deoarece el o iu- 
beşte pe Florica, o fată de țăran. Cuprinsă de 
gelozie şi de o neputincioasă minie, Roxanda 
îl ucide pe Gheorghe cu o lovitură de pumnal. 
Cel mai bătrin dintre haiduci transmite semnele 
de conducător ale lui Grozovan, lui Chiriac, 
un tovarăş al său. Opera se încheie cu un cîntec 
haiducesc de luptă, cîntat de Chiriac. 

Fără să se remarce prin originalitate (unele 
scene ale libretului amintesc în mod vădit de 
„Aida“ de Verdi), subiectul operei „Grozovan“ 
răspunde cerințelor de operă, datorită caracte- 
rului său emoţional, desfăşurării atrăgătoare a 
evenimentelor. Libretul prezintă o rezolvare 
optimistă a temei, cu toate că deznodămîntul 

este tragic. Merită relevată baza naţională a 
libretului, acesta reflectind un episod istoric din 
viața poporului care, împreună cu ucrainienii, 
luptă cu tenacitate împotriva jugului otoman. 

Zugrăvind imagini din popor, compozitorul 
D. Gherşfeld evită citarea de melodii autentice, 
în schimb foloseşte creator intonaţiile caracte- 
ristice ale muzicii populare moldoveneşti. 

Eroul operei — Gheorghe Grozovan — apare 
pe scenă cînd în calitate de conducător al hai- 
ducilor, cînd sub forma unei persoane de încre- 
dere a boierului — vechilul său. Această idee 
de dublă personalitate este foarte răspîndită 
în creația populară. 

Trăsăturile eroice ale lui Grozovan sînt deo- 
sebit de pregnant întruchipate în cîntecul 'său 
haiducesc, care se remarcă printr-un ritm ener- 
gic, sincopat: 

În general însă caracterul eroic al lui Gro- 
zovan «este foarte mult diminuat de elemente 
lirice. Această lipsă se accentuează la sfîrşitul 
operei. 

Partida Floricăi, logodnica lui Gheorghe, este 
străbătută de intonaţii și ritmuri din Tolelonul 
muzical moldovenesc. Datorită acestui fapt, 
imaginea Floricăi atrage prin prospețime, prin 
caracterul poetic, inspirat. La începutul operei, 
Florica apare ca o fată plină de optimism, cu- 
prinsă de entuziasmul primei iubiri. În ariozo 
„Foaie vende romaniţă“, de un lirism luminos, 
ea se lasă prinsă de gînduri pentru iubilul său. 
Melodia este plastică, împodobită cu ornamen- 
taţii originale, care amintesc de caracterul im- 
provizatoric al doinei: 

Pe Chiriac, tovarășul lui Gheorghe Grozovan, 
compozitorul îl caracterizează folosindu-se de 
o melodie plină de haz. 

Dintre personajele «episodice pozitive se re- 
marcă vizitatorii cîrciumii — ţăranul bătrin si 
cazacul Mikola, în al cărui cîntec lung este 
concentrat elementul national ucrainian. [roa- 
ginea lui Mikola simbolizează în operă priete: 
nia «de nezdruncinat dintre moldoveni și ucrai- 
nieni. 

Asupritorii poporului sînt reprezentați prin 
boierul Manolache si fiica sa Roxanda, fana- 
riotul Aga Hrisoverghi și circiumarul. 

Imaginea Roxandei, îndrăgostită de Gheorghe, 
este cea mai expresivă, datorită cantilenei me- 
lodice largi. Leit-motivul orchestra! al dragostei 
Roxandei este bazat pe o melodie inspirată. Mo- 
mentul culminant «ste atins în scena din în- 
chisoare, unde Grozovan este chinuit din vina 
Roxandei. 

Imaginea Roxandei nu apare îndeajuns de 
convingătoare în tabloul final, deoarece uciderea 
lui Gheorghe este prezentată doar printr-un 
episod instrumental, lipsit de replici vocale care 
ar fi putut contribui la dramatizarea acestei 
scene. Idealizind întrucîtva imaginea Roxandei, 
autorul nu a găsit aici mijloace muzicale pen- 
tru a transmite asprimea si samavolnicia ei. 

Spre deosebire de Florica, a cărei partidă 
este bogată în intonații din cîntecul popular, 
Roxanda este mai apropiată de tipul de perso- 
naj romantic de operă. 

Asupritorii poporului, străini de neam (fana: 
riotul Aga Hrisoverghi şi cîrciumarul — sluga 
turcilor) sînt caracterizați printr-un limbaj mu- 
zical „cu caracter general oriental“. Reuşită 
este sublinierea trăsăturilor sufletești ale cîr- 
ciumarului, realizată printr-o melodie seacă, cu 
ambitus limitat, care se desfășoară pe fondul 
unui ostinato al basului. 

Adresîndu-se celor trei sfere naţionale — mol- 
dovenească, ucraineană şi „general orientală“ 
— D. Gherșield a găsit culorile cele mai preg- 
nante în cazul cîntecelor si dansurilor moldo- 
venești. 

Principala trăsătură a operei o constituie me- 
lodia vocală, străbătută de o duioasă cantilenă. 
Muzica atrage prin sinceritate și caracter emo- 
tional. 


În opera „Grozovan“, D. Gherşield transfi- 
gurcază unele particularități ale operei clasice 
ruse si trăsăturile stilistice ale operei italie- 
nesti. Un rol important îl joacă alăturarea con- 
trastantă a scenelor, procedeu tipic pentru 
opera clasică rusă. Astfel, jocurile populare din 
casa Prascovici (tabloul al doilea) sînt între- 
rupte pe neaşteptate de năvala turcilor. Tabloul 
al IV-lea începe cu o meditație tristă a lui 
Gheorghe despre soarta tovarăşilor săi, şi se 
încheie cu dansurile optimiste, pline de viaţă, 
ale haiducilor și cazacilor. Tabloul al III-lea 
este conceput de compozitor după tipul scenelor 
de cîrciumă din opera „Boris Godunov“ de 
Musorgski. 

Influența operei italiene se simte în melodici- 
tatea părţilor solistice, care sînt dublate la or- 
chestră, si în general în tendinţa spre voca- 
lizare. 

Opera este lipsită în genere de momente cul- 
minante pregnante. 

Formele de dramaturgie muzicală sînt utilizate 
inegal. Folosind părți corale ample si solo-uri, 
compozitorul nu a creat totuşi episoade sim- 
fonice desfășurate, finaluri și ansambluri de 
mare suflu. Excepţia o formează micile duete de 
„împăcare“ (Florica si Roxanda, Florica şi 
Gheorghe) în care personajele sînt unite prin- 
tr-o stare sufletească comună, care determină 
o înrudire iar uneori chiar o coincidență a păr- 
ților vocale. Pentru întărirea dramatismului 
operei, ar fi fost de dorit ca pe lîngă duetele 
de „îimpăcare“, compozitorul să fi creat şi an- 
sambluri de luptă care să redea mai bine contra- 
dictiile. 

De o reușită deplină sînt acele scene în care 
este prezentată viața poporului din vechea Mol- 
dovă. 

Corurile operei sînt diferite prin caracterul lor, 
totuşi lipsesc scene corale populare dinamic 
desfăşurate. 

Orchestraţia este inegală. Unele episoade sînt 
orchestrate inventiv, pitoresc. Merită subli- 
niată folosirea procedeelor orchestraţiei natio- 
nale din dansul haiducilor, unde flautul pic: 
colo imită sunetul naiului — un vechi instru- 
ment moldovenesc, iar imitarea cimpoiului, cu 
basul lui reținut, tipic, reproduce umorul po- 
porului. În unele locuri însă orchestraţia este 
stufoasă din cauza aglomerării de alămuri. Par- 
litura ar fi cîștigat dacă alămurile ar fi fost 
folosite mai moderat si în schimb s-ar fi ac- 
centuat rolul corzilor şi lemnelor. 

În operă nu există un sistem de leitmotive 
consecvent dezvoltate. Adoptind o anumită sferi 
de intonaţii pentru fiecare personaj și un şir 
de caracterizări muzicale precise, D. Ghersfeld 
le utilizează în mod iscusit în cadrul desfăşu- 
rării dramatice. 

Spectacolul „Grozovan“ este prima lucrare 
mare a celui mai tînăr teatru muzical din 
U.R.S.S., „Teatrul de operă, balet și dramâ 
„Puşkin“ din Chişinău, 

CREAŢII ROMÎNEŞTI 


Cantata „Glasul lai Lenin“ de Alfred Mendelsohn 


de SILVIAN GEORGESCU 


T rintre creatorii reprezentativi ai muzicii 
noastre noi, Alfred Mendelsohn ocupă un loc de 
seamă. 

Deşi abordează cele mai diferite genuri şi 
forme — de la cîntecul de masă la simfonie 
și la spectacolul  dramatic-coregrafic — se 
poate desprinde cu claritate o trăsătură de bază 
a gîndirii sale artistice şi anume substratul 
plastic-programatic. Fie că se inspiră din lite- 
ratura noastră clasică si contemporană ori din 
istoria patriei, fie că dă glas ideilor si sim- 
țămintelor celor ce se sîrguiesc pentru mai 
binele omenirii, compozitorul mărturiseşte mai 
în fiecare lucrare a sa, afinitatea către asemenea 
concepție artistică. Una din cele mai recente 
creaţii ale lui Alfred Mendelsohn, Cantata „Gla- 
sul lui Lenin“ pe versuri de Maria Banuş apare 
ca o dovadă elocventă a acestor preocupări. 

Concepută în primăvara acestui an, lucrarea 
a fost dedicată celei de-a 40-a aniversări a 
Marii Revoluții Socialiste din Octombrie. Alcă- 
tuită din trei părți care se execută fără între- 
rupere, cantata este scrisă pentru două coruri 
mixte şi un cor de copii, orchestra fiind compusă 
din patru flauţi, patru clarineţi, şase corni, patru 
trompete, tuba, două grupuri de timpani, orgă şi 
coarde. 

Versurile cantatei exprimă patosul revoluţio- 
nar, avîntul pe care imaginea lui Lenin îl tre- 
zeşte în sufletul oamenilor. Culminaţia o con- 
stituie cîteva din cuvintele de însemnătate isto- 
rică ale marelui cond. îtor al proletariatului, 
rostite laconic dar de bit de dinamic şi pă- 
trunzător, ca acestea : 


„storia merge ereu înainte 


Să ştim să privin  vdevărul în față 
Din înfringeri se  vață 

Din victorii se î aţă 

Prin orişice cumj ui poporul răzbate 
Revoluţia-i tare, „ai tare ca toate“ 


Cuprinsul scurt dar plin de energie al versu- 
rilor generează întreaga desfăşurare muzicală, 
compozitorul punînd în valoare mesajul dra- 
matic al textului. 

Prima parte, Preludiu (lento pensieroso), a 
fost concepută ca o introducere a lucrării. Ea 
începe într-o nuanță scăzută, cu o pedală în re- 
gistrul grav, intonată de c.bass pe care se supra- 
pun curînd, la intervale de cvintă și cvartă, 

celelalte instrumente. În interiorul acestei eta- 
jări de pedale se afirmă la corn tema principală 
a primei părți cu caracter avîntat. Ea constituie 
de fapt motivul central al întregii lucrări, născut 
din sunetele enunțate succesiv înainte (cvinta 
cu care începe lucrarea este primul interval al 
temei). 


După revenirea temei principale, orga into- 
nează aceeași succesiune inițială de sunete, pe 
fondul căreia apare în registrul acut al coarde- 
lor, o melodie asemănătoare ca structură cu 
prima : 


Ea este însoţită de imitații care se desfăşoară 
expresiv pe o pedală de cvinte (mi bemol — si 
bemol). Un episod amplu, în care mișcarea de- 
vine din ce în ce mai animată, duce către o 
primă cubhminaţie. Creşterea este marcată de 
apariția succesiunii de cvinte (ex. 1.) la care 
participă toate instrumentele. Apoi sonoritatea 
descrește, făcînd loc temei amplificate, pe yer- ` 
surile ; 


„in ceasuri de grea frămintare, 
Cind nori ca plumbul atirnă în zare 
Îl caut pe Lenin“. 


3, Soprane a 

A doua secțiune a acestei teme (b) este dez- 
voltată de corul bărbătesc pe versurile: 


£ 


„Caut inima clasei liberatoare“ 


Prin revenirea la succesiunile inițiale şi la 
semnatele alămurilor, se pregăteşte trecerea la 
un fugato vocal deschis de soprane 


altiste şi başi. Orchestra sus- 
ține armonic vocile, participind la prelucrarea 
temei. Partea întiia a lucrării culminează prin 
dezvoltarea orchestrală a temei centrale, pe care 
compozitorul o folosește de altfel şi ca legătură 


urmate de tenori, 


între părțile lucrării. Intrările succesive ale 
diferitelor instrumente îmbogăţesc structura po- 
lifonică, iar suprapunerile armonice prin para- 
lelisme, bazate pe un ritm pregnant, imprimă 
acestei secțiuni o frămîntare lăuntrică, arcul 
creșterii mergînd spre o  încleștare patetică. 
Apoi totul se potoleşte şi în această atmosferă 
se încheie prima parte. 

Partea a doua, Fantezia (Andante canta- 
bile), în formă de lied tripartit (A B A), debu- 
tează printr-o melodie expresivă, ușor reținută, 
cu elemente pentatonice subînțelese, intonată 
de soprane: 


ca 


Andean fe cantabile 


a 

După expunerea completă, ea este reluată de 
orchestră. Pentru realizarea plastică a ideii de 
depărtare şi apropiere, după cum arată însuşi 
conținutul versurilor : 


„Atit de departe, atit de aproape“ 


compozitorul recurge la un procedeu care redă 
sugestiv senzaţia de distanţă: 


dr ada m, 


A fie de 


- par-fe 


În secţiunea centrală, dominată de o expresie 
de energie, A. Mendelsohn folosește, pentru pre- 
gătirea unei creşteri a tensiunii, mai întîi scurte 
imitații, apoi, în întregime  contrapunctată, 
tema din culminația Preludiului. Pe un fundal 


ritmic ostinat, urmează o amplificare a sonori- 


tății : 


Clarineți 
Orga 


Ca a rezolvare a mişcării animate, apare la 
sopran şi tenor, tema centrală a lucrării (ex. 3) 
augmentată, de data aceasta în tonalitate ma- 
joră, imitată la scurt interval de altist şi bas. 

Această temă este preluată într-o sonoritate 
amplă de către orchestră. Un episod lent, lu- 
minos, prevesteşte repriza scurtată ca dimen- 
siune, care apare acum ca o reminiscență. 

Tranziţia către finalul cantatei este bazată 
pe crimpeie inversate, ale temei (Ex. 1) în 
timp ce instrumentele de coarde tes un desen 
melodic figurativ, agitat. Apoi întreaga or- 
chestră reia melodia centrală a lucrării (ex.3) 
pe care se suprapune o nouă idee intonată de 
corul de femei pe versurile : 


„Din înfrîngeri se învaţă 
Din victorii se învață“ 


Se pregăteşte astfel un intermezo simlonic ce 
constituie introducerea la ultima parte a piesei 
— Fuga, vivo con vigore, ma non troppo 
mosso. Acum corurite se divid asemănător coru- 
rilor „spezzatti“ *). Altistele primului cor expun 
tema Fugii, mişcată si viguroasă, pe cuvintele 
lui Lenin: 


ràz ~- 6o-/e 


WICE cun ——pei pP - po -rul 


Ea este preluată rînd pe rînd de soprane (la 
interval de cvintă), apoi de tenori şi başi, cu 
o scurtă reducere a timpulu' de expunere. 

Subiectul al doilea — tema secundă a Fugii 
— construit pe baza motivuliii central, este pre- 
zentat de sopranele și altist=le corului al doi- 
lea, urmate imediat de tencri. 


fini 


Corurile divizate ajung în i erludiile Fugii, 
pe versurile 


„Să ştim să privim viitorul în faţă” 


să cînte pe opt voci distincte la care se adaugă 
şi instrumentele orchestrei. Temele Fugii se 


*) Procedeu polifonic folosit frecvent de reprezentanții 


şcolii 
venețiene din secolul al XVII-lea, 

îngemănează trecînd de la o voce la cealaltă, 
de la un cor la celălalt. Şi aci — ca şi în partea 
mediană a lucrării — apare motivul „Prelu- 
diului“, care se suprapune cu imitațiile ambelor 
subiecte pe versurile : 


„E glasul lui Lenin“ etc. 


în momentul culminant al Fugii, corul de 
copii enunţă subiectul al doilea în valori aug- 
mentate pe versurile : 


„Prin orice cumpeni, poporul răzbate” etc. 


Elementele tematice din ambele subiecte sînt 
dezvoltate în divertismentul Fugii, în scopul 
unei gradări spre un nou moment important, 
stretto-ul. În continuare se reproduce sub formă 
de recitativ dramatic întretăiat de accentele or- 
chestrei, subiectul al doilea, urmat de o trep- 
tată intensificare, la care participă întregul 
aparat orchestral. 

Apoteoza întregii lucrări este marcată o dată 
cu intonarea temei iniţiale, în tonalitate majoră, 
la corurile împreunate pe cuvintele : 


„Revoluția-i tare, mai tare ca toate“ 
E glasul lui Lenin 


Din punct de vedere melodic, temele can- 
tatei sînt scurte dar pregnante si purtătoare 
de energie. Ele sînt concepute după tropii mu- 
zicii populare, ceea ce determină dezvoltarea 
lor într-o bogată varietate de aspecte. Fiecare 
din cele trei părți ale lucrării sînt chibzuit 
construite și încadrate logic economiei întregului. 
Cantata are o unitate organică prin materialul 
tematic de bază expus în Preludiu și continuat 
în Fantezie şi Fugă. Astfel, motivul condu- 
cător leagă strîns cele trei părți componente. 

S-au amintit cîteva din procedeele polifonice 
mai importante folosite de autor (coruri divi- 
zate, augmentări tematice, inversări motivice). 

Din punct de vedere armonic, întreaga can- 
tată alternează între două tonalități de bază: 
mi bemol ionic şi si bemol mixolidic (cu la 
bemol sub tonică), ca o tendinţă de sudură între 
sistemul funcțional şi modal. Dacă în partea 
I-a, Preludiul, planul armonic «este fluctuant 
(mi bemol spre si bemol, apoi la bemol si mi 
bemol etc.)  redind sugestiv nelinişte, căutări 
și dacă cea de-a doua parte Fantezia este carac- 
terizată de asemenea prin instabilitate armo- 
nică (acorduri brute etc.) — Fuga finală 
întregeşte tabloul armonic prin rigoarea ei to- 
nală (preclasică). Caracterul monumental, ou- 
vintele profetice, măreţe, ale lui Lenin, l-au 
determinat pe compozitor să nu abuzeze de 
tensiuni cromatice și modulatorice și să pună 
accentul mai mult pe polifonia vocală, pe o rigu- 
rozitate armonică, 


În decursul lucrării, din cauza evoluţiei fi- 
reşti a vocilor, se ajunge uneori la suprapuneri 
de tonalități sau de funcții ale acestora. Com- 
pozitorul este convins că „netezirea“ asperităţilor 
ce pot rezulta dintr-o conducere logică a vo- 
cilor, din mersul lor melodic, ar îi un lucru arti- 
ficial. În acest sens disonanţa este nu numai 
justificată, ci îndeplinește pe deasupra o funcţie 
expresivă. 

lată acum trei exemple extrase din partitura 
lucrării. În primul se observă suprapunerea a 
trei tonalități (mi bemol minor, sol minor şi 
do bemol major) : 


În exemplul următor distingem concomitența 
a două tonalități (do major şi mi bemol major) 


În ultimul exemplu se poate observa: 

a) suprapunerea a trei funcții ale aceleiași 
tonalități ; 

b) suprapunerea peste tonalitatea principală 
(mi bemol) a propriei dominante : 


Asemenea aglomerări, (cumul armonic), re- 
prezintă de fiecare dată rezultatul evoluției or- 
ganice a vocitor, mersul lor nesilit. 

Cu toate acestea, atît în lucrarea de față 
cît şi. în cele mai recente ca oratoriul „1907“. 
sextetul pentru coarde etc. nu lipseşte nici- 
decum un strict control vertical. 

Orchestraţia este pusă cu rigurozitate în ser- 
viciul expresiei măreţe, dar echilibrate a lucrării. 
Orga a fost folosită ca instrument central graţie 
largului său diapazon expresiv mergînd de la 
forță şi impetuozitate sonoră pînă la sunetele cele 
mai delicate ca si posibilităților sale polifonice. 
Astfel, în unele episoade, apar pînă la 12 sunete 
(semitonuri) simultane, fără utilizarea la exces 
a instrumentelor de alamă sau divizarea coar- 
delor. Compozitorul a căutat de asemenea să nu 
dubleze părțile vocale cu diverse instrumente, 
imprimînd corului mai multă independenţă faţă 
de orchestră. De cele mai multe ori de pildă, 
basul orchestrei nu este identic cu cel al corului. 

Cantata „Glasul lui Lenin“ continuă linia pe 
care Alfred Mendelsohn pășește în ultimele 
creaţii, caracterizată prin tendința de a lărgi 
gîndirea armonică și polifonică cu mijloacele 
pe care arta contemporană şi adîncirea cînte- 
cului popular i le oferă. 

Lucrarea reflectă totodată preocuparea auto- 
rului de a-și trage izvorul inspiraţiei din actua- 
litate și anume din temele majore ale vieţii, asa 
cum conștiința sa îi poruncește. În ambele sen- 
suri, drumul său artistic constituie un exemplu 
caracteristic creatorilor muzicii noastre noi. 


<$ 


DOCUMENTE MUZICALE PRIVITOARE LA LUPTĂ SOCIALĂ 


A POPORULUI NOSTRU 


„Internaționala“ intrzo veche 


Manuscrisul pe care-l publicăm în facsimil datează 
din anul 1908 si, după toate aparențele, este una din 
cele mai vechi armonizări romînești ale imnului lui Eu- 
géne Pottier şi Pierre Degeyter. Armonizarea este da- 
torită lui Basil Anastasescu (1851-1922). Datele pe 
care le deţinem cu privire la autor sînt destul de puţin 
numeroase. Vasile Anastasescu s-a născut în 21 noiem- 
brie în Tg. Neamţ, din părinţi de modestă stare so: 
cială. Bunicul lui era preot în Humuleștii lui Creangă 
și chiar el, după urmarea cursurilor primare în orăşe- 
lul său natal, a îost îndreptat spre seminarul de la 
Socola-lași. Aci şi-a schimbat numele din Vasile în 
Basil. După terminarea seminarului nu se face preot 
ci institutor la o școală primară din Galaţi (1870). 
Indrăgostii de arta muzicală, el a studiat compoziția 
cu Gavriil Musicescu, în particular, dîndu-și examenele 
la Conservatorul de la lași. La absolvirea Consarvato- 
rului — secția teorie, solfegiu, cor şi compoziție — de- 
misionează din postul de institutor şi este numit pro- 
fesor de muzică la Școala normală din Galaţi (1885). 
După 13 ani este transferat la Tingoviște, Ja gimnaziul 
„Văcărescu“, unde funcţionează din 1898 pină în 1901 
— cînd a fost pensionat. In anii 1901—1903 îl intül- 
nim la Bucureşti iar apoi Ja Tg. Neamţ. Bolnav, pa- 
ralizat, se retrage în Doljeşti la un fiu al său (1921), 
unde şi moare la 10 iunie 1922. 

De pe vremea cînd era institutor, la îndemnul lui 
“usicescu, B. Anastasescu. a cules melodii populare, 
îndeosebi în timpul vacanţelor, cînd isi cheltuia forța 
și economiile, pentru a stringe cît mai multe giuvaere 
din comoara nescrisă a artei muzicale populare. Multe 
din melodiile armonizate de el s-au cîntat în concerte 
publice, unele — ca „Ciobănașul“ — păstrindu-se mulți 
ani în repertoriul concertelor corale. B. Anastasescu a 
si publicat o parte din culegerile si armonizările sale, 
restul rămînind în manuscris „(după moartea sa, parte 
din bibliotecă — manuscrise, cărți — a fost donată 
Episcopiei Romanului, unde n-ar fi exclus să se gä- 
sească şi acum materialul folcloric). 

„Internaționala“ a fost armonizată simplu, în mod 
tradițional, de B. Anastasescu, potrivit măiestriei sale. 
Ena în 1908. Să căutăm aci un ecou al frămîntărilor 
sociale din Rusia si țara noastră din acea vreme? Ar 
fi hazardat. E greu de stabilit cum a ajuns muzicianul 
la imn. Cert este că pasionatul folclorist nu se preo- 
cupa doar de aspectul estetic al vieţii poporului ci şi 


armonizare autohtonă 


Inte raqfriozcq fa 


de cel social. Poate că cercetări ulterioare vor dezvă- 
lui fapte, conexiuni care să explice împrejurările ar- 
monizării imnului revoluționar. 

După cum se ştie, „Internaționala“ a fost desăvirşită 
în 1888 de către Pierre Degeyter, după un text al lui 
Eugene Pottier datînd din 1871. In culegerea „Glasul 


desmoșteniţilor“ — datînd din 1893, primă culegere de 
cîntece socialiste, de la noi — nu găsim imnul (vezi 


articolul lui V. Cosma din „Muzica“ 8/9,1952). Oare 
cîntecul era totuşi cunoscut în acea vreme la noi? 
Nu pare probabil. Cert este însă că la începutul veacu- 
lui, în 1908 era. Aceasta este si însemnătatea docu- 
mentului prezentat, mărturie a faptului că imnul lui 
Pottier răspîndea la noi în tară încă acum 50 de ani 
ideile „Comunei“ care-i dăduseră naştere, adeverind o 
dată mai mult justețea caracterizării făcută de Lenin 
lui Pottier: „Unul din cei mai mari propagandişti prin 
cîntec“, 


Un omagiu adus „mulțimilor de Sabin Drăgoi in 1933 


„Era prin 1910... Invăţam la un ficeu maghiar, 
unde -— ca în alte licee aflate sub regimul autocratic 
habsburgic — se ducea o cumpiită politică de dezna- 


ționalizare. În acea vreme am cunoscut un tînăr care 
învăţa la gimnaziul rominesc din Brad. Cu ajutorul 
lui am avut adevărata revelaţie a poeziei romineşti a 
lui Eminescu, Alecsandri, Bolintineanu ș.a. Intr-o căr- 
țulie cu filele roase am găsit poezii ale acestor mari 
artiști ai versului romînesc. Şi, cu creionul, însem- 
nam acete poezii pe care eram hotărît să le pun pe 
muzică. Printre ele şi „Pohod na Sibir“ de Vasile 
Alecsandri... Au trecut două zeci de ani şi, în 1930, 
am scris corul acesta...“ 

Așa povestea maestrul 
în care scrisese cunoscutul 
considerat primul dintr-un triptic social scris între 
1930-1933. Intr-adevăr sînt puţini cei care ştiu că 
între februarie şi mai 1933, intr-o vreme de puternice 
încleştări ale clasei muncitoare cu forţele de opre- 
siune reacționară, Sabin Drăgoi a compus două coruri 
cu un conţinut profund progresist, închinate „mul- 
țimii“. Primul — datat: Cluj, 7 februarie 1933 — se 
intitulează „Chemarea“; al doilea — datat: Cluj, 8 
mai 1933 .— se intitulează „Mulţimii“. Ambele sînt pe 
versurile unui poet amator, doctorul G. Retezeanu din 
Cluj. Primul este un imn al „mulţimii“: ,Veniti, ve- 


Sabin Drăgoi împrejurările 
său cor care poate fi 

toții sub steagul nostru falnic, ce cutele-şi 
întinde ca ceru-n-depărtări. A beznei închisoare se 
năruie năvalnic, lumina se desprinde si crește latg 
în zări. Noi ne numim belșugul si lumea ne e casă. 
Svârcolitoarea trudă ne e în veci mireasă. Cintatu: 
ne-a la nuntă al codrilor suspin. Ne-am închinat no- 
rocul cu fiere-n loc de vin. În noi e eri, azi, miine, 
în noi e veșnicia, căci soarta ne-e deapururi legată 
strîns cu glia. Mereu vor trece toate, cei mulli vor îi 
mereu...“. 

Al doilea este omagiul adresat de artist „mulțimii 
înfometate, pe ai cărei umeri încă eroii se susţin“, 
Textul este acesta: „Au cine ştie astăzi mulţimea-n- 
tometată, pe ai cărei umeri încă eroii se susțin? Ta- 
rina care dete scînteia e uitată! Mulţime fără nume, 
eu ție mă închin! Martir din alte vremuri, cu zîmbet 
necorupt, ardoarea-ți sufletească, al cărnei tale chin, 
atitor guri sătule le dai de se înfrupt! Mulţime fără 
nume, eu ție mă închin! Eşti simbol viu al vieţii și 
din pieptul tău țîșnesc, așa precum din stîncă izvorul 
cristalin, comori de energie ce munţi din loc urnesc.. 
Intocmai ca pămîntul, tu, lumii temelie, în sinu-ti 
porți scînteia, ce-ar face tot în scrum, <a el, în loc 
de pară (porţi) prisos de rodnicie. Mulţime fără 
nume eu rob îţi sînt de acum“. 

Corurile sînt 
„Banatul“, 
bărbălesc). 


scrise pentru voci bărbăteşti (Corul 
condus de Sabin Drăgoi la Timișoara, era 
Melodica lor este de cînitec-imn. Compo- 


zitorui începe cintecul „Mulţimii“ cu un unison, pe 
un motiv scurt, ascendent, prezentat în secvențe. De- 
abia pe a! treilea vers începe prelucrarea armonică. 


478 VIATA ROMINEASCA 


Este o armonie simplă, Aceeaşi simplitate o întîlnim 
in „Chemarea“. Lucrul este normal- dacă ținem seama 
că aceste cîntece erau menite a fi cintate de cele mai 


argi formatii de amatori. 

Ţinind seama că „Chemarea“ a apărut în revista 
„Societatea de miine“ (nr. 3—4/1933), într-un număr 
închinat tui Karl Marx, iar „Mulţimii“ a apărut în 


„Viaţa romînească“ (la cererea lui G. Călinescu, con- 
ducătorul revistei) vom înţelege mai bine de ce nici 
unul din aceste coruri nu a fost autorizat să fie in- 
terpretat în acea vreme. Textul avea aiuzii care le 
făceau „indezirabile“... 

FR. SCHAPIRA 


PE 

Despre caracterul ŞI rolul educaţiei muzicale 


de MANYA BOTEZ 


(O ducaţia muzicală pornește de la princi- 
piul posibilităţii că într-un mediu favorabil, în 
fiecare om se pot dezvolta aptitudini muzicale 
şi cere ca educația. muzicală, făcută de oameni 
calificaţi, să dea ceea ce în mod obișnuit se 
consideră înnăscut: muzicalitatea. 

Educaţia muzicală trebuie să facă parte din 
educația generală ca si scrisul, cititul şi soco- 
titul iar analfabetismul muzical, care este o Îrînă 
în dezvoltarea culturii muzicale, trebuie com- 
bătut cu toate mijloacele educaţiei muzicale: 

Aceasta are mai multe ramificații : 

1. Educaţia muzicală a copiilor și tineretului ; 

2. Educaţia muzicală a adulților începători ; 

3. Educaţia muzicală a profesioniştilor. 

a) Pentru cei ce se vor dedica carierei de con- 
certiști. b) Pentru cei care se vor dedica carierei 
de profesori. 

Toate acestea au o bază comună: Educaţia 
muzicală elementară. 

Educația muzicală elementară are si ea, la 
rîndul ei, mai multe momente: 1) intuitivă; 
2) faza intelectual-conștientă ; 3) legătura între 
aceste faze şi tehnica instrumentală; 4) com- 
pletarea educației muzicale în legătură cu lite- 
ratura muzicală a instrumentului respectiv. 

Prin educație imuzicală înțelegem o disciplină 
care cere o creștere, o dezvoltare organică, de- 
terminată, în loc de o acumulare spontană, 
haotică, a unor cunoștințe sterile. 

O asemenea acțiune organizată poate face, 
în condiţii sociale propice, ca milioane de oa- 
meni ce nu beneficiază de muzică pentru că nu 
li s-a făcut educaţia, să participe la procesul de 
creare și cunoaştere a culturii muzicale. Pentru 
aceasta trebuie ca învățămîntul muzical să-și 
propună ţinte judicioase și metode eficiente. 

Sînt mult mai mulți oameni muzicali decit 
ne închipuim. Adeseori dispoziția muzicală este 
adînc ascunsă în om, ca o sursă îngropată în 
pămînt: pînă nu dai cu tîrnăcopul, nu poti să 
știi de existenţa ei, dar o dată ce cea mai mică 
urmă a fost descoperită, nu poţi prevedea la ce 
proporții poate să ajungă dacă îi netezeşti calea. 

Pînă astăzi nu s-a găsit o măsurătoare exactă 
a talentului muzical. 

Dar pentru a aprecia, a urmări şi a îndruma 
un talent, întrebuințind toate mijloacele ştiin- 
tilice, pedagogice, psihologice și profesional mu- 
zicale, trebuie să se ceară aceluia care se ocupă 
de începători și apreciază calităţile lor — in 
afară de totalitatea cunoştinţelor — un simţ 
pedagogic foarte dezvoltat. Uşinski spunea; 
„Talentele pedagogice nu sînt atît de rare, dar 


3. — Muzica nr. 14 i 


pentru începători trebuie un excepțional talent 
pedagogic, care se ivește foarte rar“. Iar 
Krupskaia : „Primele impresii ale copilului lasă 
urme pentru viața întreagă, de aceea selecţio- 
narea îndrumătorului trebuie să fie de prim 
ordin“. 

Aceste cuvinte sînt pline de înțelepciune căci, 
într-adevăr, aprecierea arbitrară si empirică a 
existenței sau lipsei de talent are o mare în- 
semnătate pentru viitorul individului în primul 
rînd, precum si al poporului din care face parte. 
O asemenea apreciere denotă lipsa de seriozi- 
tate, de simţ de răspundere socială si artistică. 

Muzica are multe fațete și este un imens 
cîmp de muncă cu foarte multe căi. Constatîn- 
du-se acest. lucru, se analizează funcțiunile de 
bază necesare îndrumării în domeniul muzical 
și al învăţămîntului muzical după principiile 
cerute de timpuri noi, căutînd înlăturarea unei 
rutine seculare din care a mai rămas numai 
forma, fără ca această formă să corespundă 
unui fond. 

Stimularea si descătușarea  funcțiunilor de 
bază ale organelor este principala sarcină a 
educației muzicale. 

Ea are ca scop formarea utilajului necesar 
pentru a percepe şi a reda muzica. Acest lucru 
nu se poate face învăţind pe de rost nişte for- 
mule, ci, activînd, sonorizînd elementele mu- 
zicale. 

Noua concepție a educației muzicale nu cere 
numai o creștere organică a elevului, ci şi o 
transformare stnucturală a profesorului. Metode 
învechite, mecanice, datorite rutinei, nu mai 
corespund astăzi. Se cere un învățămînt mai 
aproape de realitate. 

Să cercetăm premizele, mijloacele si scopul 
educaţiei muzicale. 

l. Care sînt dispoziţiile muzicale pure, pe 
care educația muzicală le dezvoltă. 2) Cum se 
desfășoară mersul unei formări muzicale ele- 
mentare care pleacă de la acest principiu. 3) 
Care sînt problemele pedagogice inerente edu- 
cației muzicale. 4) Ce este educația muzicală 
elementară. 

În primul rînd, nu trebuie să înţelegem prin 
educaţia muzicală elementară o educaţie muzi- 
cală de gradul inferior, în care ne mulțumiri 
cu un număr de cunoștințe reduse, ci, de ceva 
complet, perfect — o descoperire şi o reflectare 
asupra forțelor elementare ale muzicii (prin 
„elementar“ înțelegem elementul ca o forţă a 


naturii) — şi o trezire a funcţiilor în individ, 
prin care să poată recepționa aceste forțe și 

căre să-l facă capabil de a le transforma într-o 
trăire artistică. 

Astfel înțeleasă, educaţia muzicală elemen- 
tară capătă sensul ei adevărat, si ea este che- 
mată să trezească si să dezvolte în noi, în 
cel mai mare grad, sensibilitatea și înțelegerea 
pentru perceperea muzicală atît de necesară 
fiecărui om, indiferent dacă el cîntă sau nu la un 
instrument. 

Muzica este o forță care necesită dezvoltarea 
tuturor organelor şi punerea lor în cele mai 
bune condiții de funcționare. Ceea ce trebuie să 
intereseze pe educator în cel mai înalt grad este 
deci si latmra psihologică, care are ca rol de a 
combate vechea credință că talentul este în- 
născut cantitativ si calitativ, şi că un individ 
născut talentat va putea deveni artist invàtind 
numai meșteșugul care îl îndreaptă spre virtuo- 
zitate. A considera virtuozitatea ca punct de 
plecare în educația muzicală este fundamental 
greşit. Trebuie educată arta din om, lărgindu-i 
orizontul necontenit. 

Cînd bazele pedagogice ale educației muzi- 
cale au început să prindă rădăcină, problema 
de căpetenie a fost de a arunca o privire gene- 
rală asupra forțelor latente existente în orga- 
nismul omenesc, pe baza cărora se va putea 
organiza si începe opera educativă, căci, evident, 
nu este dezvoltabil ceea ce nu există sub formă 
de predispoziţie. Dar numai printr-o adîncire 
interioară continuă se poate realiza dezvoltarea 
capacităților muzicale în om. Această adîncire 
nu trebuie să se mărginească la ceea ce se sem- 
nalează de obicei ca formînd talentul muzical, 
adică: ureche bună, memoria melodică; con- 
strucția fizică favorabilă etc. 

Problemele importante ca: raportul între 
diferitele simţuri, de exemplu simțul tactil cu 
cel acustic sau simțul acustic cu cel motoric sau 
vizual, trebuie avute în vedere si mu se pot 
rezolva decît cu ajutorul psihologiei. 

Recunoaștem ca dispoziţii naturale pentru 
muzică, acele condiții organice ale omului care 
corespund celor trei elemente de bază în mu- 
zică : sunetul, ritmul si dinamica. 

Sunetul: se percepe cu urechea exterioară, 
— urechea nu este un organ izolat, care, dacă 
își pierde forța, atrage prin aceasta imposibili- 
tatea de a lucra: chiar şi distrugîndu-i-se ure- 
chea omul păstrează  închipuirea sunetului şi 
găseşte în interiorul lui toată profuziunea sune- 
telor cu care poate să continue creația în arta 
muzicală. (Avem un exemplu în Beethoven). 

Ritmul : se află închis în fiziologia corpului 
nostru ; în respirație, în circulația sîngelui ete. 
Simţul ritmului nu poate să fie dezvoltat decît 
prin restabilirea, întărirea și dezvoltarea rit- 
mului natural existind în corpul nostru, şi nu 
prin încordarea energiei noastre pentru un 
calcul aritmetic. 

Dinamica : adică dozarea tăriei sunetului şi 
relaţia forței de tensiune între sunete și armonie, 
își are și ea rădăcinile în datele primordiale 
oferite de corpul nostru. Omul poate doza amă- 

nunțit jocul fortelor lui mușchiulare și nèt- 
voase etc. 

Aceste trei dispoziţii care au sediul în psiho- 
fizicul nostru se completează prin alte capacităţi, 
de data aceasta de ondin spiritual. Acestea sînt: 

Fantezia muzicală care ne dă aptitudinea de 
a construi noi înșine prin mijlocul sunetului, 

Memoria muzicală care ne dă aptitudinea de 
a reda ritmuri și melodii, de a le recunoaşte 
și de a le păstra în memoria noastră. 

Simţul pentru frazare si formă, deci pentru 
o coordonare logică a textului muzical, care 
presupune existența capacităţii de-a concepe clar 
si ordonat şi de a integra detalii într-un întreg. 

Pe lîngă aceste dispoziţii sau funcțiuni de 
bază, avem calităţi şi capacităţi care depind de 
formaţia corpului și nervilor noştri şi pe care 
le putem numi forţe ajutătoare. 

Abilitatea : Formaţia favorabilă a miinilor, 
organelor vocale, buzelor «etc. Independenţa 
membrelor, libertatea de a executa două miş- 
cări diferite. Capacitatea de a avea reflexele 
necesare pentru perceperea şi exprimarea trăirii 
în muzică. 

Aceste calităţi sînt daruri date de natură. 
Fiecare om le posedă în cantitatea, calitatea 
şi combinaţia lui proprie. 

Ele sînt germeni, de o putere de creștere mai 
mare sau mai mică și au nevoie de un imbold 
pentru a se dezvolta. 

Acest imbold lipsind, ele degenerează; se 
întîmplă atunci un fenomen comparabil cu atro- 
fierea unui braț în urma legării lui pentru 
un timp îndelungat, și astfel, lipsirea lui de 
funcţia sa naturală. 

Dispoziţiile menţionate, deși se găsesc în 
stare latentă în mai toţi oamenii, acolo unde 
au fost dezvoltate printr-o practică muzicală sau 
acolo unde această practică muzicală a existat 
dar a fost greșit îndreptată printr-o atitudine 
comodă și rutinieră, nu au putut da rezultatele 
aşteptate. 

Simțul sunetului si al ritmului fac parte inte- 
grantă din natura umană; natura nu le-a refu- 
zat nici măcar anormalului a cărui viaţă spi- 
rituală este mărginită, nici infirmului căruia-i 
lipsesc organele vitale principale; de ex. la 
surzi se dezvoltă facultatea de a percepe vibrații 
prin care ei pot înregistra şi percepe muzica. 

Planul educaţiei muzicale cuprinde trei do- 
menii care împreună formează edificiul complei 
al educației muzicale elementare : 

a) Ritmica: restabilirea vieţii ritmice natu- 
rale în corp şi legătura acesteia cu conţinutul 
ritmic în muzică ; b) Formarea auzului : adică, 
dezvoltarea simțului pentru sunet prin educarea 
atenţiei şi puterii de concentrare; c) Improvi- 
zația : cultivarea gîndirii muzicale, a invenției 
muzicale şi activarea în formarea melodiilor si 
ritmurilor proprii, adică educarea spre creație. 

1. Ritmul: Muzica este înțeleasă ca mişcare 
şi percepută cu tot corpul. Corpul este primul 
nostru instrument muzical. Procedăm la culti- 
varea lui şi dezvoltăm simțul pentru mişcare. 


Pentru însoţirea mișcării, elevul va întrebuința 
instrumente ușor de mînuit: tamburin, tobițe, 
castaniete, triangluri, clopoței «etc. 

Material muzical:  Cîntece de copii, cîntul 
popular si improvizații proprii. 

Forma învățămîntului : în colectiv. 

Improvizația muzicală a profesorului : trebuie 
să ţină seamă de gradul de dezvoltare a ele- 
vului. Unde nu există pian, profesorul va cînta 
din gură sau din Flaut-Block. 

2. Sunetul: intră în joc si se alătură mişcării 
corpului. Vocea intră ca al doilea instrument 
natural. Deci corpul este instrumentul nr. 1, 
iar vocea instrumentul nr. 2. Elevul se obiş- 
nuieşte sà utilizeze vocea şi să o trateze ca 
instrument muzical. 

Deci : mişcarea corpului, auzul și timbrul 
vocii intră în corelație. 

Material muzical: cîntece potrivite dezvoltării 
elevului şi improvizaţia proprie. 

Forma învățămintului : în colectiv. 

3. Transpunerea mișcării pe un instrument: 
Cel mai potrivit instrument este Flaut-block-ul. 
El cîntărește putin, sunetul este gingaş, registrul 
limitat şi materialul muzical de o mare impor- 
tantá. Cu ajutorul lui se învaţă a intona curat, 
se exercită urechea nu numai în a auzi intervale 
curate, dar se afinează atît de sensibil, încît 
elevul aude și diferențele comelor din care este 
format un sunet. 

Material muzical: cîntecul popular — deci 
gamele modale, introducerea în literatura pre- 
clasică. Canonul are un rol foarte important, el 
serveste la introducerea în polifonie, elevii în- 
văt?nd să improvizeze vocile acompaniatoare. 

Forma învățămîntului : grupuri mai mici şi 
necesitatea de a exercita acasă. 

4. Cunoaşterea unui instrument cu o tehnică 
mai pretențioasă: pian, vioară, violoncel etc. 

Material muzical: literatura preclasică, cla- 
sică şi universală, creaţii moderne romiîne şi 
universale si improvizații proprii. 

Forma învățămîntului: grupuri si mai mici, 
îndreptate către muzica de ansamblu. 

În toate aceste faze, ritmica, educaţia auzu- 
lui, iau forma corespunzătoare cu gradul de 
dezvoltare a elevului, introducîndu-l treptat şi 
organic în disciplinele muzicii, și făcînd din 
muzică o achiziţie pozitivă și concretă, care 
îi va călăuzi spiritualitatea în tot cursul vieţii 
lui iar pe cei care vor deveni profesioniști îi va 
feri de o constatare tardivă și iremediabilă a 
lipsurilor lor. 

O operă de artă cu adevărat nouă, deci si 
educaţia muzicală, nu poate fi creată decit 
dacă este concepută şi executată de un artist 
care şi-a însușit în întregime și deplină limpe- 
zime atitudinea nouă în fața problemelor de 
artă în care intră si educația muzicală. 

Totul cere imperios o schimbare în pedagogia 
generală şi în evoluția creaţiei muzicale ; deci 
cere o schimbare a mijloacelor, a condiţiilor ex- 
terioare și interioare ale educației muzicale şi 
punerea ei pe baze noi. Față de lărgirea pătu- 


rilor cărora se adresează educaţia muzicală se 
impune apropierea limbajului muzical abstract 
de vorbirea cotidiană, de expresiile la îndemîna 
simţirii elevului, grefind totul pe fondul lui de 
cunoștințe de viață şi realitate. 

Numai acele curente în educaţie care cores- 
pund unor cerințe imperioase ale epocii pot 
atinge o dezvoltare fericită si pot avea o valoare 
pozitivă. 

O scurtă analiză istorică ne arată progresia 
acestei transformări. 

Pînă în timpurile lui Bach, oamenii care se 
ocupau cu muzica trebuiau să cunoască, în afară 
de basul cifrat, improvizaţia şi compoziţia, să 
posede la perfecţie tehnica muzicală fără a avea 
pretenție la titlul de compozitor. Cu timpul, 
specializarea instrumentală devenind din ce în 
ce mai pretențioasă si dezvoltîndu-se în detri- 
mentul muzicii, producîind acea separație dintre 
muzicienii creatori şi muzicienii interpreţi — 
muzicienii au pierdut această facultate. 

Cerintelor actuale însă, educaţia unilaterală 
a muzicianului nu le mai corespunde. Educaţia 
nu trebuie să se rezume numai la controlul tu- 
șeului si la sporirea agilităţii, ci trebuie să pre- 
gătească materialul pe care se aplică acest tuseu 
și această agilitate. 

Să nu uităm că educația muzicală trebuie 
să crească muzicieni care să stăpinească la per- 
fecție limba muzicală si să şi-o însușească în 
continuare paralel cu instrumentul, pentru a 
forma un complex muzical si tehnic unitar. 

Aşadar, educația muzicală nu trebuie să 
înceteze odată cu trecerea elevului la instru- 
ment. Dar educaţia muzicală nu are numai un 
aspect tehnic ci şi unul social-etic. Educaţia mu- 
zicală trebuie să iasă din sfera îngustă în care 
zace, problemele și sarcinele devenind uriaşe, 
într-o vreme cînd deviza este: Muzică pentru 
toti, nu numai pentru cei aleși. 

Muzicologul sovietic Kremliev spune: „In- 
țelegerea profundă a muzicii, participarea activă 
la dezvoltarea ei progresivă nu poate şi nu 
trebuie să fie apanajul specialiştilor, ci, pro- 
blema constă în atragerea maselor largi ale 
poporului, spre o pătrundere cercetătoare şi per- 
severentă a esenței muzicale“. 

Mentalitatea mistică a harului divin coborit 
în individ, întruchipat în cuvîntul „talent“ tre- 
buie înlocuită cu o mentalitate realistă care 
presupune dispoziţii capabile de evoluţie într-un 
mediu şi în condiţii favorabile. 

În baza acestei constatări, se va proceda la 
educarea muzicală a tuturor oamenilor, iar de- 
clararea aptitudinilor se va face după o analiză 
amănunțită în timpul lucrului si nu înainte. 
Dar, în acelaşi timp, educația muzicală trebuie 
orientată spre dezvoltarea unui anumit gust 
muzical, unei anumite estetice înalte, corespun- 
zătoare contemporaneităţii. 

Viaţa muzicală înlesneşte crearea si armoni- 
zarea acestor factori. 

Cum nu se poate prevede dacă un copil va 
ajunge: inginer, medic etc. lipsindu-l de cu- 

nostintele elementare necesare, tot astfel în mu- 
zică, nu-l poţi lipsi de o educaţie rațională a 
gîndirii si sensibilităţii muzicale, pe lingă cea 
tehnică, printr-o apreciere necompetentă asupra 
dispoziţiilor lui. Pe timpul acestei educații, ca- 
lităţile individului se vor profila și vor indica 
în ce ramură a muzicii să se specializeze. 

Această specializare va fi așezată pe un teren 
solid şi bine controlat, pe care se va clădi 
viitorul edificiului muzical. Numai atunci cele 
cîteva „vîriuri artistice“ se vor sprijini şi vor 
găsi o înţelegere demne de ele în masele poporu- 
lui, pregătite în acest sens de educația muzicală 
elementară generală. 

Altfel valorile vechi vor fi o chestiune de ar- 
hivă iar valorile noi vor pluti în aer ca niște 


culmi izolate si neînţelese, fără să se poată 
sprijini pe o bază solidă. 

Educaţia muzicală înlătură dresajul steril si 
duce la asimilare și încorporare în aşa fel încît 
muzica să facă parte integrantă a firii omului. 

Aportul educaţiei muzicale este de a netezi 
drumul spre toate ramurile muzicii (instrument, 
dirijat, compoziţie, muzicologie, pedagogie, cri- 
tică), neîndreptînd elevul spre o singură ţintă. 

Forurile conducătoare văd în educaţia muzi- 
cală nu numai o introducere tehnică în specia- 
litatea muzicală, ci, recunoscînd rosturile ei edu- 
cative, spre o midicare generală a nivelului cul- 
tural, nu consideră muzica ca un lux estetic, ci, 
ca o funcție etică necesară în viața cotidiană, 
creînd vaste posibilități de ridicare a poporului. 


(U41G 2142 


VIATA M 


MANIFESTĂRI MUZICALE ÎN LUNA PRIETENIEI 


Mezzo-soprana Zara Doluhanova 


Recitalele date în cursul dunii octombrie în oraşele 
Timişoara, Orașul Stalin, Constanţa si în Capitală de 


valoroasa  cîntăreață sovietică Zara Doluhanova au 
2222 
constituit un adevărat eveniment al vieții artistice 


din actuala stagiune muzicală. 
Cunoscută și apreciată în ţara noastră încă din 
vizita făcută în anul 1950, prin izbînzile repurtate 

ulterior în Italia, Anglia, Grecia, Suedia, Norvegia, 
Argentina, Mexic, Uruguai, Costa-Rica, R. P. Ungară, 
R. Cehoslovacă etc, Zara Doluhanova suie cu paşi 
siguri drumul celebrităţii, : 


Vocea sa de mezzo-soprană — pe cit de puternică, 
pe atit de suplă, rotundă şi nobilă în grav, plină şi 
mlădioasă în mediu, strălucitoare în acute — datorită 


unei şcoli serioase, utilizează întreaga gamă a inten- 
sităților sonore şi a culorilor. Este însă deosebit de 
impresionantă tehnica sa de veritabilă soprană. Prin 
vioiciunea şi justețea cu care - vocalizează, Zara Dolu- 
hanova execută anumite -agilități de coloratură, ajun- 
gînd pînă la un tril de o mare precizie. 

Mai presus de aceste calități naturale sau dobiîn- 
dite, cîntăreața este dotată cu o muzicalitate excep- 
țională care o călăuzeşte fără greș în labirintul celor 
cîteva sute de arii, lieduri si romanțe, cuprinse în 
repertoriul său. In adevăr Zara Doluhanova tălmă- 
ceste cu o adîncă trăire de sine şi un desăviîrşit res- 
pect față de text, creaţiile preclasicilor şi clasicilor 
universali, ale romanticilor și compozitorilor moderni, 
abordînd cu o uimitoare ușurință si autenticitate, ge- 
nuri şi stiluri atît de deosebite: de la Haendel 1a 
Ceaikovski şi  Musorgski. de ła Bach la Debussy şi 
Sostakavici. de la aria de operă a lui Rossini şi lie- 
dul lui Schubert sau Richard Strauss, la cîntecul 
popular, aparţinînd diverselor popoare, totul cîntat în 
limbile respective (rusă, armeană, germană. franceză, 
italiană, spaniolă etc.) cu o dicţiune perfect inteli- 
gibilă. 

+ 


In programele Zarei Doluhanova un loc deosebit 
l-au ocupat — cum era şi firesc — creaţiile compazi- 
torilor ruși și sovietici. Cu multă fidelitate au fost 
înfăţişate nostalgia si melancolia romanţelor lui Ceai- 
covski, „Stelele blinde au strălucit pentru noi“ şi „Nu 
întreba“. Convingătoare ne-au apărut și interpretările 
date romanțelor lui Rahmaninov, „In tăcerea nopţii“ 
(care a sunat ca o delicată nocturnă), „Vis“, (suge- 
rînd unduirile uşoare ale unui pîrău) și „Apele pri- 
măverii“ (în care artista s-a dezlănțuit cu multă im- 
petuozitate). 


Cele: patru cîntece de Metner au plăcut atit pentru 
melodicitatea lor cit şi pentru acompaniamentul la 
pian, viu, variat. 

Am mai ascultat piese de Borodin, Balakirev, Mu- 
sorgski (acesta din urmă interpretat cu o înaltă ti- 
nută artistică și veritabile accente populare în „Inflo- 
seşte grădina“ si cu un drăcesc ritm de joc în „Ho- 
pak“). Am apreciat apoi, sugestivul „Cintec popular 
rus“ de Șaporin, inflexiunile originale şi chemările 
îndepărtate din cîntecul popular armean „La izvor“ 
şi accentele dramatice din „Talisman“ de Doluhanian. 
Prin lirismul și temperamentul său cuceritor, Zara 
Doluhanova ne-a transmis alesele emoții artistice ale 
„Romanței“ lui A. Rubinștein. 

Trecînd la repertoriul universal artista a executat 
cu un suflu larg, aproape instrumental, aria din 
„Mathăus-Passion“ de Bach atingind apoi o splendidă 
culme a desfătării artistice prin interpretarea, de o 
rară frumusețe, dată ariei Arianei, din opera cu ace- 
lași nume de Haendel. 

De o apreciere unanim elogioasă s-a bucurat snlen- 
dida execuţie — în aparenţă liniştită dar cu o adîncă 
vibrație interioară — dată liedului „Ave Maria“ de 
Schubert. In liedurile de Richard Strauss interpreta 
se simte în largul său. Am ascultat „Cum mă ruga 
tata“ şi „In mai trecut“. In cele de Hugo Wolf, am 
remarcat discreta: melancolie din „Singurătate“, fan- 
tezia şi umorul din „Vînătorul de guzgani“. 

Din interpretările Zarei Doluhanova mai relevăm: 

patosul exuberant vădit în aria Liei din cantata „Fiul 
rătăcitor“ si fina meditație din „Frumoasa seară“ de 
Debussy; coloritul sombru din „Lacrimi“ şi descrip- 
ţia naivă dar antrenantă din „Mandolina“ de Fauré; 
sensibilitatea şi nuanțele fine ale cunoscutei „Hota“ 
de De Falla; stilul caracteristic cîntecetor spanio'e 
din cele două melodii de Obradors. In „Habanera“ de 
Ravel '(cîntată cu prospețimea şi autenticitatea into- 
naţiei populare spaniole), prin executarea unei voca 
lize prelungite pe „a“ în care cîntăreața a desfă- 
surat o întreagă paletă de culori, de c nebănuită forţă 
expresivă — prin impecabilele cromatice descendente 
şi prin trilul său plin de farmec, cîntăreaţa a atins 
c înaltă treaptă a măiestriei tehnice şi a artei sale 
interpretative. 
. Răspunzind ovaţiilor entuziaste ale publicului, Zara 
Doluhanova a acordat numeroase suplimente printre 
care au fost mult pustate „La Danza“ şi aria din 
„Bărbierul din Sevilla“ de Rossini. 

Pianistul Alexandr Erohin, cu tehnică bună şi mu- 
zicalitate aleasă a realizat fuziunea necesară între 
vocea solistei şi acompaniamentul pianului. 


AL. COLFESCU 
Pianista 


Margarita Fedorova 


Alături de Zara Do'uhanova — cîntăreață de repu- 
talie și valoare mondială — arta interpretativă so- 
vietică a fost de astă dată reprezentată, în cadrul 
concertelor Lunii Prieteniei, de muzicieni mai tineri, 
aflaţi în plină formare a măiestriei şi personalităţii 
lor artistice. 

Margarita Fedorova s-a prezentat în fața publi- 
cului nostru cu un frumos „palmares“: este laureată 
a concursurilor internaționale de la Leipzig (Bach) 


și Praga (Smetana). Într-adevăr, ea posedă o pre- 
gătire instrumentală ce cîntăreşte greu în balanța 
iuriilor menite să împartă dreptate întrecerilor din- 
tre tinerii .pianişti: studiile serioase, ce au fä- 


cul-o să treacă prin toată filiera învăţămîntului mu- 
zical sovietic, începînd cu şcoala elementară şi sfîr- 
sind cu aspirantura, au înzestrat-o cu o meritorie 
dezinvoltură şi virtuozitate. Fedorova se mişcă uşor 


pe pian; gamele, arpegiile, pasajele ei au claritate 
şi egalitate, atestînd parcurgerea paginilor unui nu- 
măr impresionant de studii de velocitate. Supleţea 
aparatului ei pianistic este, mai ales pentru ucenicii 
acestei ramuri a artei instrumentale, exemplară. As- 


cultînd-o, admirăm şi pe profesorul Neigauz, care slie 
să modeleze în marmora marilor personalități (Rich- 
ter, Ghilels, Zak) şi în acelaşi timp să dea oricărui 
învățăcel al său stăpînirea asupra materiei necesară 
înfruntării unui repertoriu tehnicește dificil. şi a exi- 
genţelor unor recitaluri publice de mare răspundere. 

Margarita Fedorova realizează adesea execuţii în- 
prijite, în care toate sînt la locul lor, ca într-o în- 
căpere frumos ordonată. Astfel a fost, de pildă, în 
recitalul din 22 octombrie, „Fantezia cromatică si 
Fuga“ de Bach în care am găsit un echilibru bine 
repartizat între momentele de desfăşurare muzicală 
liberă, corespunzind unor nuanţe agogice utilizate cu 
măsură, si strictețea ritmică dictată de stilul contra- 
punctic sever. Sunetul, fără să ajungă la o vibraţie 
mare, s-a păsirat aci în limitele clavecinistice. Acelaşi 
finisaj de bună calitate l-am aflat în redarea — ca 
supliment — a unui „Passe-pied“ din Suita engleză 
în mi minor de Bach. 

Pianista nu merge către contraste emoționale mari, 
nici măcar în Beethoven, pe care-l redă cu mult calm, 
departe de zbuciumările patetice. In cete „32 de va- 
riațiuni în do minor“, chiar dacă tema n-a atins mă- 
reţia sobră, lapidară, care îi este caracteristică, auto- 
ritatea instrumentală a interpretei a garantat o exe- 
cuție curgătoare, de bun gust. In schimb, în sonata 
în re minor op. 31 nr. 2, opoziţia dintre momentele 
de recitativ și izbucnirile tematice ale primei părţi a 
apărut oarecum lipsită de relief; am apreciat totuşi 
şi aci sobrietatea si fineţea cu care au fost depănate 
adagioc-ul si finalul. 

Abordarea Concertului în Mi bemol de Beethoven 
este desigur lăudabilă pentru o pianistă tînără, că- 
reia îi poate lărgi orizontul artistic, permilindu-i 
să-şi încerce puterile. Ea apare însă mai puțin reco- 
mandabilă atunci cînd este vorba de alegerea singurei 
lucrări prin care solista se prezintă într-un concert 
simfonic, în fața unui public care n-a avut încă 

prilejul să o asculte în lucrările cu orchestră de 
Bach, Haydn, Mendelssohn etc. La nivelul artistic pe 
care l-a atins actualmente, Margarita Fedorova nu a 
putut exprima esența eroică, bărbătească, a Concer- 
tului, ale cărui pagini ea le-a parcurs cu multă ușu- 
rință — chiar prea multă — ràminind însă la supra- 
faţa lor, într-o sonoritate medie, fără culmi si adincimi. 

Reintorcindu-ne la recitalul de la Ateneu, ne vom 
aminti cu plăcere de piesele romantice — Chopin şi 
Scriabin — în care Fedorova, chiar dacă nu s-a înăl- 
tat pe aripile fanteziei, a «evidenţiat acea cantilenă 
expresivă — aproape vocală — al cărei secret îl cu- 
noaște atît de bine şcoala sovietică. De remarcat a 
fost de asemenea claritatea expunerii, păstrată cu ne- 
dezminţită stăpinire în piesele lui Prokofiev, de o 
expresie instrumentală atît de vehementă: „Haluci- 
natie“ si Sonata a treia în la minor. 

În ansambiu, Margarita Fedorova ne-a lăsat im- 
presia unei instrumentiste bine pregătite, cu perspec- 
tive de dezvoltare în viitor, o dată cu maturizarea sa 


artistică mai accentuată. 
ALF. HOFFMAN 
Dirijorul 
Otar 'Taktakişvili 


In partea a doua a concertului orchestrei Cinema- 
tografiei din 25 octombrie, Emanoil Elenescu a cedat 
hagheta oaspete!ui nostru. compozitorul sovietic Otar 
Taktakișvili, pentru a-și tălmăci propriile lucrări. 

Cunoscut anterior publicului muzical 'romînesc prin 
audierea radiofonică şi în concert public a Concertului 
pentru pian şi orchestră, precum şi a unei simfonii, Otar 
Taktakişvili, secretar al Uniunii Compozitorilor So- 
vietici. şi-a cîștigat prin prezența sa unanima simpatie 
a auditorilor. Încă de la repetiţii, membrii orchestrei 
Cinematografiei şi-au dat seama că au în faţa lor un 
muzician cu un gust sigur si stăpîn pe toate mijloa- 
cele de expresie ale artei sale. Temperamentul și pu- 
terea de comunicare a lui Taktakişvili şi-au aflat astfel 
ecoul dorit, dindu-ne o executie vie și atrăgătoare a 
lucrărilor sale. 

Am apreciat, în acestea, prezența vizibilă, desi lipsi- 
tä de ostentatia „citatului“ a intonaţiilor folclorice gru- 
zine, încadrate într-o desfășurare muzicală clară, care 
dovedeşte însușirea celor mai bune tradiţii ate clasicis- 
mului rus. Romantismul poetic al lui Lermontov şi-a 
aflat o fidelă întruchipare în poemul simfonic „Mţiri“. 
Scherzoul Simfoniei a doua a demonstrat stăpînirea 
formei unită — în Trio — cu o delicată inspirație 
melodică populară, iar piesele „Elegie“ si .Sacidao"” au 
adus farmecul nemijlocit al unor miniaturi simfonice 
pline de culoare pitorească. 


S. C. 
Violonistul 
Eduard Graci 


Concertul tinărului violonist sovietic Eduard Graci 
cu Filarmonica „George Enescu“, sub conducerea di- 
rijorului Mihai Brediceanu, apoi recitalul dat Ja Ate- 
neu, ne-au pus în fața unui talentat minuitor al ar- 


cusului. 
Violonistul Graci a urmat aspirantura la Conser- 
vatorul din Moscova cu David Oistrah. El este titular 


al premiului I la Concursul din cadrul Festivalului 
internațional al studenţilor de la Budapesta și al Pre- 
miului II la Concursul Internațional Marguerite Long 
— Jacques Thibaud de la Paris. 

Concertul de Bruch, cîntat cu mult avînt si căl- 
dură, cu unele accente personale, cu deosebire în can- 
tilenă, a beneficiat de o interpretare colorată de mult 
romantism. Sub acest raport, Graci s-a aflat în nota 

generală a lucrării. Vom releva contribuţia dirijorului 
Mihai Brediceanu care a ținut un just echilibru între 
solist si orchestră conducind cu pondere, subliniind 
cu permanentă solicitudine dar cu moderație, pasajele 
de tutti ale concertului. 

Recita!ul ne-a dezvăluit apoi, luminos, posibilităţile 
violonistice ale lui Eduard Graci. 

Virtuos care dispune de o solidă tehnică, avînd un 
ton frumos, ferm, Graci ne-a redat un program bine 
întocmit. Atit în Chaconna de Vitali cît și, după 
aceea, în Sonata a 4-a în re major de Haendel, el 
s-a străduit să păstreze stilul adecvat acestor clasici 
ai muzicii. Nu am fost de acord însă cu transcripția, 
pe latura virtuoză, a Chaconnei de Vitali, al cărei: 
text original socotim că trebuie păstrat neatins, spre 
a fi interpretat conform traditiei. 

Punctul culminant al recitalului a fost atins cu 
Sonata nr. 2 în re major de Prokofiev. Am apreciat 
chipul în care a fost construită prima mişcare, mo- 
derato, nervul cu care a fost redat capriciosul scherzo, 
precum și caracterul ritmic pregnant allegro con brio, 
imprimat finalului. 

În partea a doua a programului, Tzigane de Ravel 
a constituit un real succes a! interpretului. Invingind 
cu uşurinţă multiplele dificultăți tehnice ale acestei 
minunate piese de virtuozitate, concepută în spiritul 
rapsodiilor maghiare, Graci ne-a oferit o interpretare 
cit mai veridică, în stilul piesei. 

La solicitările ascultătorilor, violonistul a cîntat în 
supliment „.Măşti“ şi „Marş“ din opera „Dragostea celor 
3 portocale“ de Prokofiev. Ele au fost redate cu spirit 
Si cu acea poantă, cu acea grimasă cu care le-a în- 
vestit compozitorul (îndeosebi fragmentul „Măşti“), 
Aruncînd o privire de ansamblu asupra artei lui Eduard 
Graci, am fi fost înclinați să afirmăm că el este 
polarizat cu putere îndeosebi către piesele de virtuozi- 
tate, dacă nu ne-ar fi oferit tot ca supliment cunos- 
cutul preludiu „Clair de lune“ de Debussy — pe care 
ni l-a tălmăcit cu multă fineţe a sonorităţilor şi cu 
o indiscutabilă poezie. 

La succesul tînărului violonist a contribuit și acom- 
paniamentu! muzical al pianistului Igor Cernișev care 
și ca partener în sonata de Prokofiev a vădit aptitu- 
dini tehnice şi interpretative remarcabile. 

Manifestările artistice ale violonistului Eduard Graci 
ne-au dovedit o dată mai mult, valcarea pedagogiei 
viotonistice sovietice. Dacă sub raportul perfecțiunii 
tehnice. exponențţii tineri ai şcolii au realizat cele mai 
mari succese, sîntem convinşi că sub oblăduirea ma- 
relui artist care este David Qistrah, ei îşi vor întregi 
cu succes şi cît mai temeinic latura interpretativă a 
operelor marilor clasici în frunte cu Bach şi Haendel. 

Relevind cele de mai sus. amintim că toți maeştrii 
orcuşului în frunte cu Ysaye. Capet, Mischa Elmann 
şi Jascha Heifetz au :pronovăduit în primul rînd cu- 
noasterea sonatelor de Haendel drept cea mai bună 
muzică scrisă pentru vioară, tot aşa cum am socotit 
sonatele sí  partitele pentru vioară solo de Bach 
— drept „rugăciunea de toate zilele, a oricărui vio- 


iii e A. A. SARVAȘ 
Spectacolele 

Teatrului Moldovenesc 

de Operă şi Balet, 

în turneu la Iaşi 


Ca o contribuție la sărbătorirea Lunii Marii Prietenii, 
s-a organizat un util schimb de experienţă între Tea- 
trul Moldovenesc de Operă şi Balet „A. S. Puşkin“ din 
Chişinău şi Opera de Stat din laşi. 

In perioada de la 5 la 20 octombrie, colectivul din 
Chișinău a dat spectacole la Iași, iar între 21 septem- 
brie si 15 octombrie artiștii ieşeni s-au manifestat pe 


primă scenă à capitalei R.S.S. Mol- 
doveneşti. . 

Teatrul de Operă şi Balet din Chi- 
șinău, înființat la începutul anului 
1956, cuprinde muite elemente tinere 
și valoroase, care au absolvit, în 
majoritate, Conservatorul sau şcoala 
specială de muzică din Chişinău. 

Dintre acestea au obţinut realizări 
deosebite Eugen Ureche (bas), ar- 
tist al poporului din R.S.S.M., lau- 
reat al Premiului Stalin, Valentina 
Saviţcaia (soprană), laureată a Fes- 
tivaiului Mondial al Tineretului şi 
Studenţilor de la Moscova, P. Bo- 
tezat (soprană), K. Sevcenko (me- 
zzosoprană), B. Popov (tenor), F. 
Kuzminov (bariton), precum si ins: 
trumentiştii A. Aipova, P. Miso (vio- 
lină), A. Dubravschi (violoncel), L. 
Kiselev (clarinet), P. Goldenberg 
(harfă) și alții. 

Instituția muzicală din republica 
vecină şi-a început seria spectaco- 
letor pe scena Teatrului Național 
»V. Alecsandri“ din Iaşi cu „Gro- 
zovan“, operă în 4 acte (7 tablouri) 
şi prolog de David Gherșfeld, maes- 
tmu emerit al artei din R.S.S.M. şi 
președinte al Uniunii compozitorilor 
din această republică, 

Libretul operei, semnat de V. Rusu, 
este o evocare a vremurilor de bejenie în care poporul, 
robit de turci, de grecii fanarioți şi de boierii autohtoni, 
găsea în rîndurile sale cete de haiduci hotăriîţi să lupte 
pînă la ultima picătură de sînge, pentru scuturarea 
jugului asupritor, 

Lucrarea. deși păcătuiește prin lungime, are meritul 
criginalităţii tematice și iundamentării integrale pe fol- 
clorul mo!idovenesc și ucrainean, cărora compozitorul 
Gherşfeld le-a creat numeroase imagini sugestive, da- 
torită unui bogat şi variat colorit vocal şi. mai ales 
orchestral. 

In aria „Codrule codruțule“, compozitorul ilustrează 
cu sensibilitate figura de erou a haiducului Grozovan, 
a cărui vitejie a ținut trează conştiinţa libertăţii natio- 
nale a poporului moldovean. 

La dobindirea momentelor de succes au contribuit 
cu reale mijloace creatoare F. Kuzminov (Grozovan), 
R. Esina (Florica), A. Sevcenco (Paraschiva), E. Ure- 
che (țăranul), realizind o interpre- 
tare legată de elementul emotiv al 
dramei muzicale. Stăpini pe mijloace 
de expresie variate si un joc de 
scenă convingător, ei au reușit să 
țină spectatorii într-o continuă si 
progresivă încordare. 

Au mai izbutit să ne ofere inter- 
pretări apreciabile: D. Sprovţeva 
(Ruxanda), P. Căldăraru  (Manola- 
che), L. Dubinovschi (Hrisoverghi), 
V. Nejivlev (Mikola) si L.  Ghel 
(Chiriac). 

Pe măsură ce lucrarea va fi res- 
trînsă ca întindere, ea va obţine 
mai multă concentrare menită să-i 
sporească unitatea, dinamismul si 
atmosfera psihologică urmărită de 
autori. i 

Cu baletul ,Fintina din Baccisa- 
rai“ de Boris Asafiev, au fost pre- 
zentate trei spectacole mult apreci- 
ate de publicul ieşean. Supleţea si 
eleganța împletite cu precizia mis: 
cărilor au asigurat spectacolului 
succesele scontate, iar spectatorilor 
6 deosebită satisfacție artistică. Ca 
si cîntăreţii şi instrumentiştii, mem- 
brii corpului de balet sînt elemente 


Scenă din baletul „„Fintina din Baccisarai” 


tinere. Ei au absolvit Şcoala specială de coregrafie 
din Chişinău, iar o parte din absolvenţi ca: Razita Po- 
tehina (Maria), Galina Malentieva (Zarema) şi Vla- 
dimir Tihonov (Vațlav), s-au specializat la Leningrad 
Sub îndrumarea maestrului de balet A. Proţenco, for- 
matia coregrafică constituită de curînd a atins într-un 
timp scurt un lăudabi! nivel artistic. 

Cei patru solişti ai corpului de balet au fost invitaţi 
la Bucureşti spre a se integra formației din Capitală, 
la citeva spectacole cu .„Fintina din Baccisarai“. 

Muzica lui Asafiev, bine inspirată de libretul semnat 
de Volkov, după poemul în versuri al marelui poet rus 
Pușkin, aduce întregii desfăşurări o atmosferă de apo- 
teoză. Orchestra, dirijată de L. P. Gavrilov, a contri- 
buit substanţial! la reușita spectacolelor. Soliștii A. Du- 
bravschi (violoncel), P. Goidenberg (harfă) şi L. Ki- 
selev (clarinet) au creat momente de emoție. 

Cu toate greutăţile inerente folosirii unei scene stră- 


„Grozovan” 


Scenă - din opera 

ine, pictura scenogralică a maestrului emerit al artei 
din U.R.S.S., P. Zlocevschi, ca şi întreaga montare au 
asigurat spectacolului un bine meritat succes, pe care 
publicul spectator l-a apreciat prin entuziaste aplauze 
la scenă deschisă. 

Seria spectacolelor prezentate la Iaşi de Teatrul Mol- 
dovenese de Operă şi Balet din Chişinău s-a încheiat 
cu „Evgheni Oneghin“, operă în trei acte de 'Ceaicov- 
ski. 

Opera „Evgheni 'Oneghin“ a fost compusă în anu! 
1878, după romanul în versuri, cu acelaşi nume, al lui 
Pușkin, început de poet în timpul șederii sale la Chi- 
șinău. S-ar putea spune că opera nu este străbătută de 
momente spectaculoase deosebite. Lipsa unor asemenea 
momente a dat prilej iinterpreţilor să-și sporească stră- 
danii!e creatoare. De asemenea spectacolul, fiind pre- 
zentat în limba rusă, lăsa la început impresia că va fi 
greu de apreciat în adevărata lui lumină artistică. Trep- 
tat însă, elocvența muzicii adinc inspirate a lui Ceai- 
kovski a suplinit, în bună parte, lipsa de înţelegere a 
textului, 

Primul tabiou din actul I este precedat de o scurtă 
introducere orchestrală, care pregăteşte cu o rară pin- 
găşie atmosfera poetică a operei. Chipul visător al Ta- 
tianei apare chiar de la început, în feeria dulcilor vi- 
sări ale feciorelnicei adolescente. Ea năzuiește cu pa- 
siune spre o fericire adevărată. R. Esina (Tatiana), deşi 
tînără absolventă de conservator, reuşeşte ca și în 
„Grozovan“, sá se afirme prin vocea sa catifelată, stir- 
nind de la primele fraze cîntate, sentimente de adîncă 
duioşie. Incredinţarea rolului eroinei principale a fost 
pe drept cuvînt fericită. In duetul cu K. Gorlaci (Olga) 
se realizează o bună împletire. 

E. Gorlaci este cea mai tinără dintre interpreţi, dar 
aceasta nu o împiedică să ne dovedească, cu priso- 
sință, frumoasele sate însușiri de mezzo-soprană, cu un 
registru grav bine timbrat. 

A. Fomenco, în rolul lui Oneghin, a făcut o bună 
impresie scenică. El posedă o voce puternică de barı- 
ton, amplificată oarecum de condiţiile fizice favorabile. 

In rolul poetului lui Lenski, B. Popov a impresionat 
prin fineţea nuanţărilor și gradul de înţelegere a mu- 
zicii lui Ceaikovski. Mai puțin dotat ca Fomenco, Popov 
a plăcut totuşi, datorită sensibilităţii sale întru totul 
adecvată rolului. In celebra arie dinaintea duelului, 
Popov a reuşit să transmită publicului întreaga ten- 
siune '*emotivă. 

Interpretarea lui E. Ureche (Gremin), s-a distins si 
în „Evgheni Oneghin“ ca și în „„Grozovan“ prin realis- 
mul său creator. T. Socolova (Larina) si D. Spravţeva 
(Dădaca) şi-au adăugat aportul apreciabil, la promova- 
rea unui spectacol de calitate. 

Corul instruit de G. Stretev și B. Fiker s-a evidențiat 
ca un ansamblu bine închegat. Micile decalaje cu or- 
chestra, semnalate cu deosebire în primul si al patru- 
lea tablou, par a fi o consecinţă firească a surprizelor 
oferite de o scenă străină. 

Orchestra a manifestat o «execuţie îngrijită. Unele 
momente de independență în mișcare și nuanţări, au 
estompat trecător sonoritatea de pe scenă, cu deosebire 
în tabiourile 4 şi 6. 

Dirijorul M. Seper, atent la cele mai mici amănunte 
de expresie, a minuit cu competință și însufieţire între- 
gul ansamblu. 

Spectacolele prezentate la laşi de Teatrul Moldove: 
'niesc de Operă si Balet „A. S. Pușkin“ din Chişinău au 
fost vizionate de peste 12.000 spectatori, care au făcut 
artiştilor interpreţi o caldă şi sinceră primire, menită 
să anime şi să dezvolta climatul fecurd al marii prie- 
tenii. 


SORIN VINĂTORU 

ĂUIE CONCERTE 


Damnaţiunea lui Faust 


în prezentarea corului 


şi orchestrei Radio 


Așa cum „Simfonia fantastică“ este o netăgăduită 
capodoperă ca si unele uverturi, ca şi unele pagini 
din „Harold în Italia“ sau din „Romeo si Julieta“, 
la fel și „Damnaţiunea lui Faust“ atinge deseori cul- 
mile inspiraţiei și fanteziei creatoare, pentru a cădea 
alteori în banalitate. In legenda dramatică, gen muzi- 
cal creat de Berlioz, acțiunea se defineşte muzical 
fără ajutorul decorului, costumelor, jocului de scenă. 
Faust, Margareta, Mefisto, trăiesc fără a căpăta per- 
sonalitate prin înfăţişare. Ea trebuie creată prin: ur- 
mărirea sensului psihologic al muzicii. Şi nu puţine 
pagini ale „Damnaţiunii“ sînt acelea care ating, cum 
am arătat, culmile expresivităţii: cîntecul gotic al 
Margaretei (balada regelui din Thule), ca si romanla 
de pustie singurătate; visul vrăjit al lui Faust care, 
legănat de cintecul lui Mefisto („Sînt trandafiri“) şi 
al silfelor, zărește chipul Margaretei; scena din ta- 
verna lui Auerbach cu acea candoare abrutizată a be- 
ţivilor ; însiîrşit magistrala cursă către abis. Dar ală- 
turi de acestea şi de încă altele, nu poți să nu re- 
greţi existența unor episoade mai puţin demne de 
ceea ce a fost cu adevărat mare în muzicianul Ber- 
lioz. 

Prezentarea ,Damnaltiunii lui Faust“ este un eveni- 
ment artistic, cu atit mai mult cu cît abordarea el 
fiind dificilă, este si rară. In primul rînd pentru a- 
ceastă inițiativă, dirijorul Emanoil Elenescu merită 
toate laudele. 

Am vorbit mai sus despre exigenţele partiturii 
„Damnațiunii“, pentru a le denumi ar fi destul să ne 
reamintim că în secolul marilor virtuoşi ai instru- 
mentelor, în secolul lui Paganini, Liszt şi Chopin, 
Berlioz a cărui știință de executant se mărginea la 
coardele chitarei. şi întrucîtva la flaut, a fost virtu- 
osul necontestat al orchestrei simfonice. Cum e şi fi- 
resc, strălucirea orchestrei lui Berlioz nu poate fi 
pusă în valoare cu ușurință si dacă studiul îndelung, 
pregătirea tehnică sînt condiții de bază, ele nu sint 
însă singurele. În acest sens, execuţia orchestrei Ra- 
dio, care sub conducerea lui Emanoil Elenescu a ajuns 
la o realizare bună sub aspectul pregătirii de ansam- 
blu, al preciziei, a fost lipsită de supleţea şi mobili- 
tatea necesară (de pildă dansul aerian al silfelor ca 
și menuetul flăcărilor). Celebrul „Marş ungar“ a apă- 
rut fără îndoială o erupție de forță, de bărbăţie, poate 
însă prea brutală. Mai reuşite au fost scenele coral- 
simfonice, taverna lui Auerbach (fuga deși atacată 
parcă cu teamă, a avut acea expresivitate feroce si 
hilară dorită de compozitor), corurile studenților, met- 
cenarilor cheflii și suprapunerea lor, corul sărbăto- 
ririi Paștitor, intonatiile impresionante ale femeilor 
pe cuvintele „Sancta Margareta“ din cursa către abis. 
In genere, interpretarea a mers progresiv către cize- 
lare si ultimele două părţi au fost mult mai convin- 
gătoare, depăşind o interpretare corectă. 

Cum programele stagiuniior noastre mai cunosc încă 
din plin o curioasă etapă a pianificării, care s-ar ex- 
prima prin termenul „aproximaţie planificată“ -şi cum 
era preu a se pregăti din timp amănuntele acestui 
concert, singurul tenor care știe rolul lui Faust, l-a 
și cîntat. Nu se poate contesta faptul că Dumitru 


Scurtu a avut în interpretarea celui mai de seamă 
personaj al  „„Damnaţiunii“, momente bune, că este 
un cîntăreţ cu realizări pe scena Teatrului de Operă 
şi Balet. Dar complexitatea tehnică şi mai ales expre- 
sivă a partiturii lui Faust cere mai mult artistului 
care-i întruchipează. Am fi dorit vigoare şi pasiune 
în episoadele dramatice, ca începutul părții a doua 
(Faust singur), în invocația naturii, mai mult lirism 
(aria de la începutul părții a treia), o mai mare 
pregnanţă a glasului care trebuie să se detaşeze pe 
deasupra întregului ansamblu. 

Ca întotdeauna, Nicolae Secăneanu a vădit price- 
perea lui de a rosti muzica, aşa cum sensul ei o 
cere. Mefisto a căpătat acea personalitate crudă, şi- 
reată și ironică, dorită de compozitorul căruia ideile 
poetice aie marelui Goethe i-au trezit idei muzicale. 
Totuşi Nicolae Secăreanu a izbutit altă dată un Me- 
fisto si mai convingător (mai ales vocal). Tinărul 
cîntăreţ Nicolae Florei, cu un glas de calitate, a 
completat cu succes, deși insuficient de incisiv, an- 
samblul scenei de tavernă. 

Am lăsat la sfîrşit pe Arta Florescu: o Margaretă 
aproape ideală! Într-o admirabilă formă vocală, cin: 
tăreaţa ajutată de acea înțelegere şi muzicalitate 
care-i sînt firești, ca şi de timbrul ei de calitate rară, 
a subliniat frumosul din ceea ce este aproape cel mai 
fvumos in „„Damnaţiune“ (ariile Margaretei). 

Deschiderea stagiunii orchestrei simfonice Radio a 
prilejuit o promițătoare luare de contact cu publicul 
iubitor de muzică, ce așteaptă atit din partea lui 
Emanoil Elenescu cit si a acestor colective simfonice 
și corale, concerte, care ca și acesta să aborde ceea 


ce este mai valoros şi interesant în repertoriul clasic 
şi modern. 


ADA BRUMARU 


Recitalul pianistei 
Maria Fotino 


Deși în paginile „Muzicii“ nu s-a vorbit prea des 
despre această artistă, ea nu are nevoie de nici o 
prezentare. Publicul a îndrăgit-o de multă vreme pen- 
tru  nedezminţita ei seriozitate, pentru muzicalitatea 
de cea mai bună calitate pe care o dovedeşte la fiece 
apariție pe estrada de concert. 

Formată la şcoa!a profesoarei Florica 'Muzicescu, şi 
apoi, pentru un timp, perfecţionîndu-se sub îndruma- 
rea lui Edwin Fischer, Maria Fotino aduce, în afara 
garanţiei oferite de o astfel de filiație muzicală, a- 
portul unei sensibilităţi deosebite, care îi şi marchea- 
ză {locul aparte în ansamblul pianisticii noastre ac- 
tuale. Așa se face că, deşi în concertele simfonice ea 
a apărut în ultimii ani ca interpreta a unui număr 
oarecum restrins de lucrări (Mozart — Concertul în 
La major, Beethoven — Fantezie cu cor, Brahms — 
Concertul în re minor, Schumann -- Concertul în la 
minor) interesul publicului a rămas mereu treaz. In 
acelaşi timp, activitatea pe tărîmul muzicii de cameră 
şi înregistrările efectuate în calitate de sotistă a Ra- 
diodiiuziunii au completat o prezență artistică pe care 
totuşi, în mod firesc, o doream întregită cu recitaluri 
— probele cele mai dificite și în acelaşi timp cele 
mai concludente pentru măiestria unui artist matur. 

Am aşteptat mult împlinirea acestui deziderat, dar 
am fost răsplătiți din plin. In adevăr, recitalul dat 
vineri 11 octombrie a reprezentat, atit din punct de 
vedere al alcătuirii programului — de cea mai nobilă 


esență muzicală -- cît si al nivelului de interpretare 
susținut de-a lungul lui, un eveniment artistic al în- 
ceputului de stagiune. 

Prin ce se distinge pianistica Mariei Fotino? In 
primul rînd prin caracterul cultivat, cizelat al sono- 
rităţii. Nici o asperitate, dar în același timp nici o 
notă superficială, necontrolată. Si cînd vorbim de 
sonoritate, nu ne gindim la o luxuriantă desfăşurare 
de pasaje egale si perlate, ci la concretizarea instru- 
mentală într-o formă cit mai îngrijită şi mai estetică 
a conținutului sensibil al lucrărilor interpretate. Acesta 
a fosi, credem, unul dintre factorii determinanţi ai 
succesului excepțional obținut de pianistă în redarea 
Sonatei nr. 1, opus 24, în fa diez minor, de George 
Fnescu. În final, de pildă, Andante moito espressivo, 
a cărui atmosferă compozitorul o identifică cetei „a 
cîmpiei romineşti noaptea“, Maria Fotino a reuşit să 
îmbine coloritul transparent, delicat, de natură oare- 
cum impresionistă, cu sullul poetic adînc, vibrant, 
caracteristic enescian, şi astfel să genereze o puter- 
nică emoție artistică. Pe alt plan, tot atît de izbutită 
a fost creionarea spirituală şi subtilă a capriciosului 
„Presto vivace“ din partea a l-a. In felul acesta, 
precizia viziunii interpretative asupra unei lucrări ne- 
cunoscute aprope. unanimităţii auditorilor, i-a luminat 
sensurile multipie, apropiind-o sensibilităţii receptive 
a acestora. 

O altă culme a recitalului, de data aceasta în par- 
tea a doua, s-a dovedit interpretarea Novelettei nr. 
8 de Schumann. In tălmăcirea muzicii marelui ro- 
mantic, există două extreme la fel de periculoase: pe 
de o parte pierderea firului conducător de-a lungul 
meandrelor capricioasei fantezii desfășurată în nume- 
roasele episoade de scurtă respiraţie, pe de altă 
parte uscăciunea uniformizatoare, care scapă din ve- 
dere vibrația vie a acestei muzici. Maria Fotino reu 
șeşte însă să echilibreze componentele artei schuma- 
riiene, să urmeze cursul mereu neprevăzut al poves- 
tirii muzicale din „Noveletă“, si în același timp să 
realizeze o cuprindere largă. de ansamblu, unind 
spontaneitatea sentimentului, cizelarea amănuntului, cu 
stăpînirea intelectuală. De aceea, pianista ni se pare 
foarte apropiată de creația schumaniană, şi am saluta 
călduros un recital dedicat exclusiv acesteia. 

Am început cu realizările cele mai depline ale re- 
citalului. Acestora două trebuie să li se adauge inter- 
pretarea piesei „Preludiu coral și fugă“ de Cesar 
Franck, de o puritate stilistică și o concentrare su- 
perioară celei obținute în înregistrarea râdiofonică a 


aceleiași pianiste, și — cu totul pe alt plan — a fi- 
nalului Sonatinei de Andricu, scăpărător de verva rit- 
micii dansante. 


Prima piesă a unui recital este, de obicei, în oare- 
care măsură sacrificată. Sonata opus 101, în La ma- 
jor, de Beethoven, nu s-a putut nici ea sustrage aces- 
tei legi, redarea ei fiind întrucîtva umbrită de emo- 
ţia începutului. De altfel, o oarecare abstractizare, 
abundența ritmuritor nervoase si colțuroase în severi- 
tatea lor autoritară, — caracteristici ale creației beet- 
hoveniene lirzii, prezente şi în această sonată, sint 
mai puțin apropiate naturii artistice a Mariei Fotino; 
tot asa si izbucnirile bărbătești ale învolburatelor 
scherzo-uri de Chopin. S-a făcut simţit în aceste pa- 
gini şi un oarecare abuz de agogică, care le-a răpit 
pe alocuri din unitatea desfăşurării lor după cum a în- 
groşat poate cu trăsături prea accentuate si schiţa 
debussistă plină de umor din preludiul ,Minstrels“, 
Sint ușoare rezerve ce nu întunecă cu nimic aminti- 
rea deosebit de frumoasă a unei seri de muzică a- 
devărată, pe care am dori-o reeditată cît mai curînd. 

Recitalul lui 
Gheorghe Halmoş 


Pianistul ciujean face parte dintre acei artiști care 
înțeleg în profunzime rolul social al interpretului ca 
pe acela a! unui adevărat factor de cultură. Prezenţa 
sa deosebit de activă pe estradele de concert atrage 
întotdeauna pe adevărații iubitori de muzică prin bo- 
găția si varietatea repertoriului îmbrățișat, total 
înnoit de la o dată la alta. Spațiul, inevitabil prea 
restrîns acordat cronicilor în revista „Muzica“ nu a 
permis recenzarea tuturor recitalurilor sale din ultimii 
ani, care au cuprins, în afara programelor dedicate 
integral creației lui Beethoven si Mozart, si alte seri 
demne de amintit petrecute în compania lui Bach, 
Schumann, Chopin, Liszt şi recent, Brahms. Cultura 
muzicală şi intelectuală a lui  Halmoș îi permit 
parcurgerea întregii literaturi a pianului, în focul setei 
neistovite de cunoaştere de care vorbea o dată atît 
de frumos Sviatoslav Richter cînd compara pe inter- 
preți cu „Don Juanii“ muzicii. 

Halmoş e caracterizat printr-o mobilitate spirituală 
excepțională şi o sensibilitate ascuțită; sînt factori 
hotăritori pentru a determina interesul, dar desigur 
nu şi egalitatea manifestărilor sale. El nu face parte 
dintre pianiştii pe care, cunoscindu-i prea bine dina- 
inte, ţi-i poti imagina cu o aproximativă certitudine 
încă înainte de începerea concertului, în fiecare dintre 
piesele conţinute în programul tipărit pe care-l ai 
dinainte. Ascultindu-l, ai aproape totdeauna senzaţia 
noutății, adeseori a revelaţiei, mai arareori şi a unei 
ușoare dezamăgiri. 

Desigur, în prima parte a recitalului dat miercuri 
16 octombrie la Ateneu, artistul nu ne-a apărut într-o 
dispoziție interioară si instrumentală optimă. Comu- 
nicarea afectivă cu publicul nu s-a putut stabili cu 
ușurință, si de aceea interpretarea a purtat amprenta 
unui oarecare intimism, care lăsa impresia că pia- 
nistul cîntă mai mult pentru sine. Nu o dată frumu- 
sețea imaginii artistice urmărite era impresionantă — 
și ne aducem aminte cu emoție, de pildă, de prima 
dintre „Variaţiile simfonice“ de Schumann, cu acea 
tensiune a imitațiilor șoptite într-un „mezza-voce“ clar 
obscur. Dar în același timp realizarea sonoră, fini- 
sajul, rămineau de cele mai multe ori într-un stadiu 
de schiță — ne referim aci în primul rînd la Sonata 
„Les Adieux“ de Beethoven — și viziunea generală 
se destrăma, supusă fiind unei concepţii de un subiec- 
tivism poate prea accentuat. 

După pauză, am avut însă una din acele revelații de 
care vorbeam mai sus. La pian s-a aflat un artist de- 
plin stăpîn pe sine, degajat, care a reuşit să lumineze 
pe deplin ascultătorilor toate ascunzişurile lucrărilor 
contemporane. Nu vom ezita să-l numim pe Halmoș un 
mare interpret al muzicii zilelor noastre cu care are — 
şi aceasta în comun cu Constantin Silvestri-dirijorul — 
o deosebită afinitate. E vorba aci de un ansamblu de 
calități în care intră facilitatea însușirii unor texte 
extrem de diferite ca formă și problematică muzicală, 
o fantezie vie si colorată, un  neastimpăr interior 
continuu, si în același timp o indispensabilă acuitate 
a expresiei, fără de care creațiile moderne par terne 
şi lipsite de relief. 

Am regăsit aceste însușiri întrunite într-un grad 
înalt în primul rînd în executia celor trei piese din 
„Microcosmos-ul“ lui Bartók, miniaturi în care se 
află, condensat Ja extrem, un adevărat tezaur de in- 
ventivitate şi originalitate componistică. Ne referim 
atît la limpezimea redării complexului ritmic și con- 
trapunctic din „Ostinato“ si „Variații libere“, cit și 
la plasticitatea extremă a redării „Povestirii muştei“, 
transfigurare modernă a unui impresionism evocator 
dar foarte sobru și concis, care ne sugerează — mu- 
tatis mutandis — unele preludii ale lui Debussy. 


Halmoş ne-a făcut să pătrundem şi în acel sector, 
eliberat parcă de crispaţii lăuntrice şi limpezit prin 

contemplarea marelui model Bach — pe care-l repre: 
zintă în creația lui Șostacovici „Preludiile și fugile 
pentru pian“; cele două alese — în mi minor şi Re 
major — au apărut construite logic, emoția rezultind 
din sobrietatea expunerii, din eșalonarea expresivă a 
planurilor sonore. i 

Pentru sfirsit, „Rapsodia“ lui Constantin Silvestri 
a găsit în Gheorghe Halmoș un intenpret devotat, 
care a ştiut să înfringă dificultățile legate de însuşi 
„rapsodismul“ concepției compozitorului, relevînd lo- 
gica interioară a lucrării. Interpretul a imprimat mu- 
zicii o creștere dinamică ce a culminat, după mo- 
mentele de contemplare lirică înrudite cu atmosfera 
enesciană din partea a doua, în iureşul entuziast şi 
de o picanterie ritmică şi armonică stravinskiană a 
finalului „Rapsodiei“. 

Bisurile — din Chopin şi Bach — nu au făcut 
decît să confirme multilateralitatea artei lui Halmoş 
— atribut atît de rar şi prețios. 


A. H. 
Muzica de cameră 
în Sala ,„,„Dalles* 
Recitalul de muzică de cameră rusă si sovietică 


ce a avut loc miercuri 9 octombrie în sala Dalles, a 
marcat, o dată cu deschiderea noii stagiuni de con- 
certe, si inaugurarea manifestărilor muzicale dedicate 


„Lunii Prieteniei Romino-Sovietice“. Programul, bine 
echilibrat, ne-a purtat de la clasicii muzjcii ruse 
Glinka şi Dargomijski, întemeietorii şcolii naţionale 


de compoziţie, la romanticii Rubinstein şi Skriabin şi 
nu a omis epoca actuală reprezentată prin Prokofiev, 
Șoestacovici si Kabalevski. 

Pianistul Mindru Katz, care a deschis programul 
cu lucrări de Șostacovici (preludiul în mi bemol mi- 
nor), Kabalevski (preludiile în si, fa diez și mi bemol 
minor), Skriabin (studiile în si bemol și re diez 
minor) si în bis Prokofiev, (preludiul în do major), 
a realizat un superior nivel interpretativ. Precizia şi 
forţa atacului, frumusețea și robustețea tonului, a- 
dînca pătrundere a textului muzical și sobra lui tăl- 
măcire sonoră sînt caracteristici obișnuite pentru exe- 
cuțiile sale. Dar pe lîngă acestea, tînărul artist îşi 
propune atingerea unor noi idealuri interpretative. 
sprijinit pe asimilarea desăvirşită a problemelor atît 
de complexe ale tehnicii, se dedică acum exclusiv 
creației, inspirației momentane, adică tocmai ceea ce 
face dintr-o audiție muzicală un moment unic, irever- 
sibil., Prezenta manifestare artistică dovedeşte că 
Mîndru Katz este departe de a fi rămas pe loc în 
acest sens. 

Am ascultat apoi o serie de lieduri executate cu o 
rară măiestrie de eminentul bas Nicolae Secăreanu. 
Vioiul „„Cintec de călătorie“ în care Glinka redă im- 
presiile provocate de apariţia primului drum de fier, 
cît şi „Parada în miez de noapte“ unde același autor 
evocă armatele lui Napoleon, au fost atît de convin- 
gător interpretate încît, deși scrise acum mai bine de 
un secol, şi-au recăpătat o prospeţime atrăgătoare. 
„Fata de general“ și „Morarul“, cele două cîntece de 
Dargomijski compozitorul care a creat binecunoscutul 
stil recitativ fructificat ulterior de „grupul celor cinci“, 
au dat prilejul desfăşurării unei strălucite laturi a 
talentului maestrului Secăreanu: umorul. In „Cînle- 
cul de dragoste“ de iRubinstein şi în unul din „Sonetele“ 
după Shakespeare de Kabalevski, marea artă a cîntă- 
rețului, acompaniat sensibil de pianistul Nicolae Ră- 
dulescu, a fost din nou unanim apreciată de public. 

Partea a doua a concertului s-a bucurat de concursul 
valorosului „„Cvartet Radio“ care a prezentat o primă 
audiție: Cvartetul de coarde nr. 2. (op, 92) de Pro- 
kofiev. Această lucrare scrisă în 1941, adică la o 
dată cînd autorul ei ajunsese să dea la iveală ma 
joritatea marilor sale lucrări, ne apare oarecum deo- 
sebită de maniera folosită pînă atunci, atît din cauza 
stilului întemeiat în parte pe folosirea directă a 


folclorului, cît şi datorită spiritului net romantic ce 
apare mai ales în partea medie. In plus, o serie de 
ritmuri de esență strawinskiană, izbitoare în final (în 
realilate sursa de inspirație explicit populară îl con- 
duce pe Prokofiev ja aceleaşi rezultate ritmice la care 
ajunsese, cu mut înainte, creatorul lui Sacre), ne 
dau o imagine nouă asupra multilateralei personali- 
lăți a compozitorului. Structural, cvartetul este alcă- 
tuit din trei părți menținute în limitele tradiţiei cla- 
sice: partea 1 Allegro sostenuto — formă de sonată, 
partea Il-a Adagio— lied, (elementul B are un ca- 
racter de scherzo), partea I-a Allegro-rondo liber. 
Limbajul armonic mult ponderat, tonal, chiar excesiv 
de diatonic, se conformează liniilor melodice derivate 
din muzica populară. 

Formaţia de muzică de cameră alcătuită din Mircea 


Negrescu — vioara I-a, Isidor Wexler — vioara Il-a, 
Marcel Gross — violă, Ion Fotino — vio'oncel, are 
meritul de a fi înfățișat lucrarea în condiţii inter- 


pretative cu totul remarcabile. Omogenitatea în so- 
noritate, frazare și ritm obținută şi printr-o execuţie 
din memorie, acuratețea, apoi căldura şi sinceritatea 
comunicării au arătat unde se poate ajunge cînd con- 
știinciozitalea, dragostea sinceră pentru muzică, disci- 
plina, sînt ajutate de talent și pricepere. Ne înscriem 
printre admiratorii entuziaşti ai acestui grup de în- 
zestraţi muzicieni si avem certitudinea că vor ști să 
umple golul atît de resimţit în domeniul muzicii noas- 
tre de cameră, prin lipsa unor manifestări statornice 


şi de calitate. 
ȘT. NICULESCU 


Un concert dedicat lui Piotr Ilici Ceaikovski a reu- 
nit în sala Dalles, în acest început de stagiune, forțe 
artistice de importanța sopranei Marieta Grebenişan 
— Timişoara (acompaniată la pian de Radu Drăgan) 
și a Cvartetului Uniunii Compozitorilor (Lucian Sa- 
vin, Mendi Rodan, George Popovici şi Alfons Capi- 
tanovici). 

Cîntate în patru limbi diferite, cele șapte romanțe 
executate au relevat existența mai multor facturi per- 
fect distincte în creația vocală a autorului „Damei 
de Pică“, purtind însă, cu toată diversitatea lor, am- 
prenta bine cunoscută a lirismului ceaikovskian. Im- 
presionantă prin volum și căldură, vocea 'Marietei 
Grebenișan s-a împăcat greu cu capacitatea redusă a 
sălii. Calitățile evidente ale sopranei, inclusiv jocul 


scenic, definesc într-adevăr o excelentă cînțăreață de. 


operă — lucru de alifel verificat pe deplin cu prilejul 
celor două arii executate, dar — după cîte s-ar părea 
— o mai puţin înzestrată interpretă a liedurilor. Si 


totuși, muzicalitatea şi sensibilitatea artistică — evi- 
dente în cazul Marietei Grebenişan — îi permit să 
abordeze oricind acest gen, dăruindu-i rarul atribut 
al unor calități vocale ce nu pot fi discutate. 

Bine cunoscut publicului — în special partea a doua, 
Andante cantabile — prin melodicitatea si cantabili- 
tatea tematicii sale, Cvartetul nr. 1 op. îi în re major 
a fost redat de Cvartetul Uniunii Compozitorilor cu 
o caldă însulleţire deşi, din păcate, nu cu acea con- 
comitență a eforturilor și puritate a sunetului obser- 
vate cu ocazia aparițiilor anterioare ale formaţiei. 
Poate că aceste, în fond neesenţiale, deficiențe de 
ordin tehnic au fost determinate de schimbarea de 
ultim moment a programuiui. 

* 

Incununind de obicei ani de eforturi în lupta pen- 
tru însușirea unei tehnice sigure si a unui stil au- 
tentic, recitalul constituie peniru interpretul vocal sau 
instrumental suprema manifestare artistică, cel mai 
important examen în fața publicului. Conștient de 
acest lucru, violonistul Mircea Săulescu şi-a construit 
cu răbdare, piesă cu piesă, un program fără îndoială 
greu de susținut dar oferind în schimb o literatură 
muzicală dintre cele mai atrăgătoare. Sorijinit pe pa 
tru puternici piloni, Ciaconna de Vitali, Sonata pentru 
vioară solo în sol minor de Bach, Sonata în sol minor 
de Debussy şi Sonata Il-a, op. 19 nr. 3 de Silvestri, 
acest veritabil festin al muzicii pentru vioară era 
agrementaț de savoarea Dansurilor maghiare de Bar- 
tók, a Poemului de Kabalevski și a Habanerei de 
Ravel (în bis), făcînd o singură excepție de la re- 
gula  „preclasici-moderni“ _ de dragul lui Brahms 
(Scherzo). 

Tocmai cu această excepţie, cu acest torent de mu- 
zică romantică, redată cu o convingătoare însuileţire 
de Mircea Săulescu, ar fi trebuit poate să înceapă re 
citalul. El ar fi continuat în ordinea inversă, cu 
frumoasele Dansuri maghiare de Bartók, cărora in- 
terpretarea violonistului le-a conferit acea autentici- 
tate deseori înlocuită printr-un abuz de accente rău 
înțelese, şi cu Poemul lui Kabalevski, de asemenea 
interpretat cu căldură și sensibilitate. Ar fi urmat So- 
nata lui Silvestri, mărturisind pasionanta oscilație a 
compozitorului între  neoctasicism şi  'postromantism, 
între dinamism şi expresie, perfect înțeleasă atit de 
violonist cît și de valoroasa sa acompaniatoare, Ma- 
riana Săulescu, cuplu la fel de sensibil la frumusețile 
versantului impresionist al gîndirii creatoare, repre- 
zentat de admirabila sonată în sol minor de Claude 


Debussy. 
4 A. CASSVAN 


CRONICA DISCULUI 


Beethoven: Sonata a IX-a „Kreut- 
zer“ pentru vioară şi pian. La vioa- 
ră: George Enescu; La pian: Ce- 
linie  Chailley-Richez. Disc. Micro. 
93 1/3. 

George Enescu fusese rugat să cinte 
într-un tîrgușor din Moldova, Sonata 
a IX-a pentru vioară și pian, dedi- 
cată de Ludwig van Beethoven violo- 
nistului francez Rodolphe Kreutzer, ca 
exemplificare la o conferință ținută de 
un muzicolog amator, Cu generozita- 
tea care-l caracteriza, George Enescu 
acceptase... In seara aceea a pășit mai 
întîi pe podiu conferențiarul care şi-a 
depănat cu emfază cunoștințele. Mu- 
zicianul aştepta în culise să-i vină 
rîndul, Cind a apărut pe scenă și a- 
plauzele s-au potolit, conferențiarul l-a 
rugat să adreseze asistenţei cîteva 
cuvinte. George Enescu a spus în 
esență următoarele : „Vom cînta acum 
Sonata a IX-a pentru violină și pian 
de Beethoven, cunoscută sub numele 
de „Sonata Kreutzer“, după formula 
pe care a folosit-o în romanul său cu 
acest titlu Telstoi. In acest roman so- 
natei i se atribuie un caracter sen- 
zual, care dezlănţuie elanuri pasionale 
si care provoacă tragedia din familia 
consilierului Pozdnicev. N-aș vrea să 
ascultați cu asemenea ginduri această 
capodoperă întrucît socot această in- 
terpretare dată sonatei ca fiind întru 
totul nepotrivită cu spiritul și înțele- 
sul ei. Ascultați-o deci fără prejude- 
cài, ca ç lucrare plină de muzică...“ 

Pe măsură ce George Enescu vor- 
bea, conferențiarul se simțea din ce în 
ce mai prost. Apoi i-a șoptit la 
ureche : „M-aţi nenorocit cu aceste cu: 
vinte. Toată conferința mea se înte- 
meia pe romanul lui Tolstoi...“ 

Această întîmplare pe care o deți- 
nem chiar de la George Enescu este 
plină de tile. In jurul acestei sonate 
s-au țesut o serie de legende care au 
dus la popularizarea unei concepții 
stranii despre ea. Cancelarul Bis- 
merck spusese o dată: „Iată cînte 
cul de leagăn necesar celor care au 
nevoie de curaj“. In 1888 Tolstoi 
intitula romanul său „Sonata Kreut- 
zer“ atribuind sonatei un rol nefast 
în “declanşarea dragostei şi dramei 
dintre un violonist şi soția consitie 
rului rus. Prin această formulă, nu 
mele dedicatarului devenea pe veci 
legat de capodopera beethoveniană 
pe care acesta nu numai că nu o 
înțelesese dar o și batijocorise, soco 
tind-o „lucrarea unui bezmetic“. Cine 
știe, în marele public, cui îi sînt de- 
dicate alte sonate de Beethoven care 
s-au bucurat de prețuirea dedicatori- 
lor? Dar tocmai acest dedicatar ne- 
recunoscălor a rămas imortalizat... 

Dar nu formula îl deranja pe Geor- 
ge Enescu, cit mai ales legenda ţe- 


hari 


un tă 


sută în jurul sonatei. De aceea tinuse 
să facă precizările amintite. Pentru 
el, Beethoven fusese, să nu uităm, 
primul zeu al muzicii. Și zeii sînt 
deasupra unor asemenea istorii mă- 
runte... 

La Viena, în locuința profesorului 
său Hellmesberger, George Enescu a 
aflat indicaţii preţioase și precise cu 
privire la felul în care Beethoven 
vroia să i se cînte lucrările. Aici s-a 
pătruns pentru întîia oară de tradi- 
țiile interpretării  beethoveniene, pe 
care şi le-a însușit pe deplin, dezvol- 
tîndu-le apoi potrivit concepției si 
temprenamentului său. 

Concepţia lui George Enescu despre 
interpretarea beethoveniană este cia- 
sică, străină oricărei modernizări de- 
naturatoare. El spunea o dată: „Dacă 
în clipa în care atac „Sonata Kreut- 
zer“ nu cred că sînt Beethoven, îmi 
pare că nu o pot tălmăci bine... Pe 
planul mecanic poate, dar pe cel al 
imaginației nu...“ 

Nu ne-a rămas o înregistrare a 
Sonatei Kreutzer din epoca de aur a 
artei interpretative enesciene, în care 
aceste două planuri se întreceau unul 
pe altul în ceea ce priveşte înăltimea. 
Ne-a rămas însă un document pre- 
tios din ultimii ani de viaţă ai lui 
George Enescu. O înregistrare făcută 
în 1952, în cadrul unei audiții, în care 
avusese ca parteneră pe pianista Ce- 
I'nie Chailley-Richez. 

Cel care, în această înregistrare, 
caută perfecțiunea pe plan mecanic, 
va avea pe semne, multe rezerve. Dar 
cuvintele lui George Enescu trebuie 
să stăruie în amintirea noastră cînd 
ascultăm sonata : „Trăim sub semnul 
perfecțiunii. In fiece seară ţi se cere 
o sonată perfectă, fără niai o notă 
falsă — aşa cum în luna februarie se 
cere un ciorchine de struguri proas- 
păt, fără mici o boabă stricată; atit 
într-un caz cît și într-altul avem de-a 
face cu minunea frigului artificial. 
Dar perfecțiunea care pasionează atita 
lume nu mă interesează. Ceea ce im- 
portă în arti este să vibrezi tu însuți 
şi să-i faci să vibreze pe alții... Mi 
se pare uneori că am ajuns să înţeieg 
ce înseamnă să interpretezi marile 
texte cu o totală simplitate“. 

Această vibraţie profundă, înțelep- 
ciunea simplităţii, caracterizează şi a- 
ceastă înregistrare a Sonatei Kreut- 
zer care vine să îmbogăţească disco- 
grafia enesciană atît de redusă. Spu- 
nea pe bună dreptate, un critic fran- 
cez : 

„Este muzică. Muzică ce transmite 
frumusețe și emoţionează : iată ce a- 
duce minunatul artist care a fost 
George Enescu“. Într-adevăr, nimic 
virtuoz în interpretare. Totul este 
muzică, totul are o ţinută sobră, sim- 

plă, de un autentic clasicism, lăsînd 
să se întrevadă însă porţile roman- 
tice deschise de Beethoven prin a- 
ceastă sonată. Adesea la alți inter- 
preţi, tema cu variaţiuni are profiluri 
acrobatice iar finalul se transformă 
într-o tarantelă. La George Enescu, 
tempii sînt la locul lor, aşezaţi, lă- 
sînd să se depene în voie bogăţia 


firului muzical. 
Partea Ia — Introducerea — A- 
dagio sostenuto — are o noblețe de 


o calitate unică şi este remarcabil 
realizată și din punct de vedere teh- 
nic. Presto-ul, deschis die vioară, este 
atacat cu strălucire si dinamism, fără 
a sparge însă unitatea întregii părţi 
printr-un contrast prea accentuat față 
de introducere. George Enescu spu- 
ca o dată despre unele lucrări de 
Beethoven: „Se cîntă prea bine şi 
mai ales prea repede, cu un vibrato 
prea carnal, prea patetic şi perma- 
nent în vreme ce uncori, unele teme 
trebuie să se depene în mod natural, 
cu o sonoritate aproape indiferentă...“ 
In interpretarea  Sonatei Kreutzer, 
George Enescu se dovedește o dată 
mai mult maestrul folosirii vibrato- 
ului, nuanţelor, cerînd şi de la cre- 
dincioasa sa parteneră (care însă nu 
e nici pe departe la înăimea sa) res- 
pectarea concepției sale, în care, ală- 
turi de momente pline de elan ale 
expresiei, ca o destindere, apar mo- 
mente aproape fără nuanțe si totuşi 
atît de judicioase în ansamblul lin'ei 
interpretative. 

In Andante con variazione, tema, 
după cum, se ştie, este expusă de pian, 
iar vioara nu face decît să o subli- 
nieze. George Enescu cerea ca în 
prima variațiune, acompaniamentul 
miinii  stingi la pian să fie foarte 
staccato si din cînd în cînd pianui 
să realizeze sonorități de flaut pe 
care el însuși le obține de la vioară. 
Canacterui aerian al variației a H-a 
este redat cu o grație extremă, iar 
variația a III-a cu o mare duioșie. 
In variația a IV-a, George Enescu 
cerea de la pian să evoce la început 
o cutie cu muzică. Concepţia enes- 
ciană este străină de orice patetism 
grandilocvent în variații, şi este cu 
atît mai elocventă.  Prestoul final 
este redat cu tensiune dramatică, în 
cadrele stilului propriu întregii fu- 
crări. Astfel, la George Enescu sonata 
apare ca un tot unitar de o extremă 
bogăție. Este o înregistrare in care 
valoarea de document istoric este du- 
blată de cea de document artistic și 
Care este capabilă să evoce imaginea 
emoţionantă ia concepției  enesciene 
despre această sonată, chiar dacă u- 
neori e umbrită de vitregii'e unei în- 
registrări fžcute cînd Enescu avea 71 
de ani. C. TEODORIU 


La 1 decembrie începe în toată țara „Luna 
Culturii“ — amplă trecere în revistă a rea- 
lizărilor oamenilor de artă şi știință din 
R.P.R. dobindite în anii democrației popu- 
lare. Sărbătorirea celor 10 ani de la înfiin- 
farea Republicii Populare Romine, care va 
avea loc la 30 Decembrie 1957, va fi întim- 
pinată de un număr însemnat de manifestări 
artistice și culturale. 

Muzicii îi revine în cadrul acestor desfă- 
șurări un rol de prim ordin. Între 7 şi 13 de- 
cembrie va avea loc „Săptămîna muzicii“. In- 
tre 2 și 24 decembrie vor pulea fi urmările 
rind pe rînd, alături de Teatrul de Operă și 
Balet din Bucureşti, toate colectivele de ope- 
ră existente în țară: Iași, Cluj (romin și ma- 
ghiar) Timişoara. Vom primi, de asemenea, 
vizita filarmonicilor din Timişoara, Oraşul 
Stalin, Tirgul Mureş şi Iaşi, a ansambluri. 
lor de cîntece si dansuri din Tirgu! Mures 
(secuiesc) şi Timișoara (sîrbesc), a coruri- 
tor amatoare „lon Vidu“ (Lugoj) şi „Nagy 
Istvan“ (Cluj). 

Aceste turnee vor fi bogat completate cu 
concertele și spectacolele instituțiilor din Bu- 
cureşti; vor fi ascultate, cu programe de 
prime audiții romiîneşti, Filarmonica ,,Geor- 
ge Enescu“ sub conducerea lui George Geor- 
gescu, orchestra simfonică radio dirijată de 
Alfred  Alessandrescu, orchestra cinemalo- 
grafiei dirijată de Edgar Cosma, precum și 
corul Filarmonicii, corul Radio (copii si a- 
dulți), cvartetul Uniunii Compozitorilor, 
cvartetul radio, formațiuni de suflători, re- 
citaluri instrumentale, concerte de lieduri 
etc. Toate cele șase mari ansambluri de cin- 
tece şi dansuri ale Capitalei se vor succeda 

zilnic, cu programe conținînd numeroase 
prime audiții în genul cintecelor de mase, în 
timp ce muzica de estradă va fi reprezentată 
prin concerte speciale ale estradei radio, 
jazz-ului București, orchestrei populare 
„Barbu Lăutaru“, Radio, M.A.I. etc. 

In genul operei și operetei, în afara lucră- 
rilor cunoscute aflate în repertoriul colecti- 
velor din București, care vor fi trecute în re- 
vistă, publicul Capitalei va asista la spectacole 
ca „Pană Lesnea Rusalim“ de Paul Con- 
sfantinescu, „Năpasta“ de Sabin Drăgoi 
(Opera de Stat din Cluj), „Păcat boieresc“ 
de Marțian Negrea si „Priculiciul“ de Zeno 
Vancea (Opera din Timișoara), la care se 
adaugă spectacole în noi versiuni ca. „„Lăsa- 
ți-mă să cint“ de Gherase Dendrino (Opera 
din Iași), „Călin“ de Alfred Mendelsohn 
(Opera Maghiară Cluj), „Povestea  țapu- 
lui“ de Max Eisicovits (Opera de Stat din 
Cluj). In genul simfonic şi de cameră vor îi 
prezentate, între altele, în primă audiție, 
Simfonia a VI-a de Mihail Andricu, Simfo- 
nia a Il-a de Sigismund Todută, „Simfonia 
Primăverii“ de Marțian Negrea, oratoriul pe 
tema „Mioriţa“ de Anatol Vieru, cvartetul 
nr. 6 de Alfred Mendelsohn etc. 

E necesar să adăugăm în domeniul inter- 
pretării muzicii universale, spectacolele 
„Freischütz“ și „Tannhäuser“ (Opera Ro- 
mînă Cluj) „Olandezul zburător“ (Opera 
Maghiară Cluj), concertul aniversar Kodaly 
(Opera Maghiară şi corul „Nagy Istvan“ din 
Cluj împreună cu ansamblul secuesc Tg. 
Mureş). 

Astfel „Luna Culturii“ va fi şi pentru mu- 
zica rominească o mare sărbătoare. 


